
Geriau bet kas, tik Ne tiesa 


Patirtis liudija, kad turime labai svarbią priemonę kovai su 
psichiniais susirgimais, būtent galime atrasti vienkartinę, 
nepakartojamą mūsų vaikystės istoriją, tiksliau, emocinę 
šios istorijos tiesą. Ar apskritai įmanoma išsivaduoti iš iliu- 
zijų? Kiekvienas gyvenimas kupinas iliuzijų, — galbūt todėl, 
kad tiesa mums atrodo nepakenčiama. Vis dėlto ji tokia 
būtina, kad tiesos netektį tenka apmokėti sunkiais susirgi- 
mais. Todėl ir leidžiamės į šį ilgą kelią, mėgindami atrasti 
mūsų asmeninę tiesą, galiausiai atversiančią mums naują 
laisvės sritį, bet iš pradžių visada skaudinsiančią, — nebent 
pasitenkintume intelektiniu pažinimu. Tačiau tokiu atveju 
neištrūksime iš iliuzijų. 

Neįmanoma pakeisti praeities, neįmanoma panaikinti 
vaikystėje patirtų traumų. Tačiau galime keistis patys, ga- 
lime „sutaisyti“ save, atgauti prarastą vienovę. Tam reikia 
ryžtis atidžiau pažvelgti į mūsų kūno sukauptas žinias apie 


praeities įvykius ir jas įsisąmoninti. Žinoma, šis kelias nėra 

patogus, vis dėlto jis dažniausiai suteikia galimybę pagaliau 
ištrūkti iš neregimo, tačiau labai žiauraus vaikystės kalėjimo, 
nesąmoningą praeities auką paverčia atsakingu žmogumi, 
žinančiu savo istoriją ir gyvenančiu sv ja. 

Dauguma žmonių elgiasi kaip tik priešingai. Visiškai ne- 
nori žinoti savo istorijos, todėl taip pat nežino, kad ši istorija 
iš tikrųjų nuolat lemia jų, tebegyvenančių neišspręstomis, iš- 
stumtomis vaikystės aplinkybėmis, gyvenimą. Nežino, kad 
baiminasi ir vengia pavojų, kurie kadaise buvo realūs, tačiau 
dabar jau nėra tokie. Gyvena valdomi nesąmoningų prisimi- 
nimų, išstumtų jausmų ir poreikių, — šie neįsisąmoninti ir 
neaiškūs veiksniai lemtingai iškraipo viską, kad ir ką tokie 
žmonės darytų ar nedarytų. 

Kadaise patirto žiauraus smurto išstūmimas daugybę 
žmonių verčia griauti kitų ir savo gyvenimą, padeginėti 
užsieniečių namus, kerštauti ir net vadinti tokius veiksmus 
„patriotizmu“, nes reikia nuslėpti nuo savęs tiesą ir nepatirti 
kankinamo vaiko nevilties. Kiti aktyviai tęsia kadaise patir- 
tas kančias, pvz., įsitraukia į Hagelantų klubus, įvairiausius 
kančios kultus, sadomazochistines grupes ir vadina tai iš- 
laisvėjimu. Moterys leidžia pradurti krūtų spenelius, įverti 
žiedus, paskui fotografuojasi laikraščiams, išdidžiai tvirtin- 
damos nejautusios skausmo ir net patyrusios malonumą. 


Neabejotina, kad tokie pasisakymai sąžiningi, šios moterys 

labai anksti buvo priverstos išmokti nejausti skausmo. Ko 
jos nepadarytų šiandien, kad tik nejaustų to skausmo, kurį 
patyrė tėvo seksualiai išnaudojama maža mergaitė, turėjusi 
įsivaizduoti suteikianti jam malonumo? Moteris, vaikystėje 
patyrusi seksualinį išnaudojimą, išmokusi nejausti skausmo 
ir dabar neigianti anuometinę tikrovę, nuolat bėga nuo to, 
kas jau įvyko, — pasitelkdama vyrus, alkoholį, narkotikus 
ar savo laimėjimus. Jai reikia nuolatinio dirgiklio, kad tik 
neapimtų „nuobodulys“, kad tik nestotų ramybės akimirka, 
antraip užplūs kankinama vaikiškos tikrovės vienatvė, ku- 
rios ji bijo labiau nei mirties, — nebent jau būtų patyrusi, kad 
atgaivinti ir įsisąmoninti vaikiški jausmai neužmuša, kad jie 
išlaisvina. Neretai pražūtinga kaip tik gynyba nuo jausmų, 
kurių sąmoningas išgyvenimas galėtų atskleisti mums tiesą. 
Vaikystės kančių išstūmimas nulemia ne tik individo gy- 
venimą, bet ir visuomenės tabu. Tai labai aiškiai iliustruoja 
gerai žinomos biografijos. Antai iš įžymių menininkų bio- 
grafijų aiškėja, kad jų gyvenimas prasideda daugmaž paaug- 
lystės metais. Anksčiau buvo „laiminga“, „smagi“, „nerū- 
pestinga“ arba „nepriteklių“ ir „paskatų“ kupina vaikystė, 
tačiau, regis, visiškai neįdomu detaliau pažvelgti, kokia toji 
vaikystė. Tarsi viso gyvenimo ištakos neslypėtų vaikystėje. 
Norėčiau pateikti vieną pavyzdį. Henry's Mooreas prisi- 


minimuose rašo, kad motina vaikystėje leisdavo jam masa- 

žuoti nugarą aliejumi nuo reumato. Perskaičiusi šį prisimi- 
nimą, staiga visiškai naujai, labai asmeniškai, pažvelgiau į 
Moore'o skulptūras. Guli didžiulės moterys mažomis gal- 
vomis, — pamačiau, kaip mažas vaikas mato motiną: dėl 
perspektyvos jos galva sumažėjusi, o nugara iš arti atrodo 
milžiniška. Tikriausiai daugumai meno kritikų ši aplinkybė 
visiškai nesvarbi. Tačiau man ji liudija, kokie stiprūs nesą- 
moningi vaiko išgyvenimai, kaip ilgai jie išlieka ir kokios 
raiškos galimybės jiems atsiveria, jei suaugęs žmogus laisvas 
juos priimti. 

Moore'o prisiminimas nepavojingas, todėl galėjo išlik- 
ti. Bet kurios vaikystės trauminiai išgyvenimai, priešingai, 
lieka tamsoje. Kartu į šią tamsą nunyra ir raktai nuo viso 


tolesnio gyvenimo. 


Vargšas turtingas vaikas 


Anksčiau dažnai svarstydavau, ar kada nors apskritai įsteng- 
sime suvokti, kokią vienatvę ir izoliaciją buvome priversti 
patirti vaikystėje. Dabar jau žinau, kad tai įmanoma. Kalbu 
ne apie žmones, akivaizdžiai apleistus vaikystėje ir užaugu- 
sius su šia tiesa. Lieka daugybė kitų, užaugusių su laimingos, 
saugios vaikystės paveikslu, ir su juo ateinančių pas psichote- 
rapeutą. Kalbu apie pacientus, kurie vaikystėje patys turėjo 
daugybę galimybių ar net ilgainiui subrandintų talentų ir 
kurie kartais būdavo giriami už sugebėjimus ir laimėjimus. 
Bemaž visi šie vaikai jau pirmaisiais gyvenimo metais kel- 
davosi sausi, daugelis, patys tebūdami pusantrų-penkerių 
metų amžiaus, labai mitriai prižiūrėdavo jaunesnius brolius 
ir seseris. 

Vyrauja nuomonė, kad tokie žmonės — tėvų pasididžia- 
vimas — turėtų pasižymėti stipria ir stabilia savikliova. Ia- 
čiau yra kaip tik priešingai. Kad ir ko šie žmonės imtųsi, 


viską padaro gerai ar net puikiai, sukeldami kitų susiža- 

vėjimą ar pavydą, juos lydi sėkmė bet kurioje jiems svar- 
bioje srityje, tačiau visa tai negelbsti. Anapus sėkmės tyko 
depresija, tuštumos jausmas, svetimybė sau pačiam, būties 
beprasmybė, — visa tai užklumpa kaskart, kai nustoja veikti 
didybės narkotikas, kai jie pasijunta ne „viršuje“, suabejoja 
esą superžvaigždės arba staiga suvokia nerealizavę idealaus 
savo pačių paveikslo. Tada juos apninka baimė arba stiprus 
kaltės ir gėdos jausmas. Kas lemia tokį gilų šių gabių žmonių 
sutrikimą? 

Jau per pirmą pokalbį su tokiu pacientu psichoterapeu- 
tas bemat išgirsta, kad jo tėvai ar bent vienas iš tėvų buvo 
supratingi, kad jei jam ir pristigdavo aplinkinių supratimo, 
tai tik todėl, kad pats nesugebėdavo suprantamai pasakyti. 
Savo pirmuosius prisiminimus tokie pacientai pateikia visiš- 
kai neužjausdami to vaiko, kuriuo kadaise buvo; tai juolab 
keista, nes jie pasižymi ne tik ypatinga introspekcijos geba, 
bet ir palyginti lengvai įsijaučia į kitą žmogų. Tačiau jų san- 
tykį su vaikystės jausmų pasauliu galima nusakyti žodžiais 
„pagarbos stygius“, „įkyrus kontrolės poreikis“, „manipulia- 
cija“ ir „spaudimas siekti laimėjimų“. Neretai jiems būdinga 
panieka ir ironija, kartais net pašaipa ir cinizmas. Be to, šie 
žmonės dažniausiai neįstengia iš tikrųjų, būtent jausmais, 
suvokti ir pripažinti savo pačių likimo vaikystėje, visiškai 


nenutuokia apie tikruosius, anapus įkyraus laimėjimų siekio 

slypinčius, poreikius. Pradinę dramą pavyko taip puikiai ap- 


doroti, kad galima išgelbėti geros vaikystės iliuziją. 


Prieš vaizduodama emocinę tokios vaikystės atmosterą, 


norėčiau suformuluoti keletą pagrindinių prielaidų: 


I. 


Nuo pat pradžių esminis vaiko poreikis — aplinkinių 
pripažinimas ir pagarba tam, kas jis yra. 

„Tas, kas jis yra“ reiškia — taip pat ir kūdikiui — jaus- 
mus, pojūčius it jų raišką. 

Pagarbos ir tolerancijos vaiko jausmams atmostera lei- 
džia vaikui, pasiekusiam atsiskyrimo nuo motinos 
fazę, atsisakyti simbiozės su ja ir žengti autonomijos 
link. 

Tokia sveika vaiko raida galima, jei tėvai irgi užaugo 
panašiomis aplinkybėmis. Jie suteikia vaiko pasitikėji- 
mą skatinantį saugumo ir prieglobsčio jausmą. 

Tėvai, vaikystėje nepatyrę tokios atmosferos, yra s:0- 
kojantieji, t. y. visą gyvenimą ieško to, ko jiems /aiku 
negalėjo suteikti jų tėvai, — ieško būtybės, kuri visiškai 
jiems pritartų, visiškai juos suprastų ir pripažintų. 
Akivaizdu, kad tokia paieška negali visiškai pavykti, 
nes susijusi su negrįžtamai praėjusiomis aplinkybėmis, 
būtent pradiniu laikotarpiu po gimimo. 

Žmogus, jaučiantis tokį nepasotintą ir 2e54moningą — 


nes nepripažįstamą — poreikį, paklūsta įkyriam norui 

tenkinti šį poreikį pakaitiniais būdais tol, kol nežino 
išstumtos savo gyvenimo istorijos. 

8. Šį poreikį geriausiai tenkina savi vaikai. Naujagimis 
priklauso nuo tėvų laimėje ir nelaimėje. Jo egzisten- 
cijai būtinas jų dėmesys, todėl jis iš visų jėgų stengiasi 
šio dėmesio neprarasti. Nuo pirmos dienos tarsi mažas 
augalas, nuolat krypstantis į saulę, jis pasitelkia visas 


galimybes tam, kad išgyventų. 


Per dvidešimt psichoterapinio darbo metų nuolat susidurda- 
vau su vaiko likimu, man regis, būdingu žmonėms, pasirin- 
kusiems pagalbą teikiančias profesijas. 

r. Labai nestabilių jausmų motina, kurios emocinė pu- 
siausvyra priklauso nuo vaiko elgesio ar jo būklės. Šį 
nestabilumą nuo vaiko ir kitų aplinkinių gali slėpti 
tvirtas, autoritariškas, net totalitarinis fasadas. 

2. Stulbinama vaiko geba intuityviai, taigi ir nesąmo- 
ningai, pajusti šį motinos arba abiejų tėvų poreikį ir 
atliepti jam, t. y. priimti nesąmoningai primetamą 
funkciją. 

3, Širaip vaikas užsitikrina tėvų „meilę“. Jis jaučiasi esąs 
reikalingas, taip pateisinama jo egzistencija. Prisitai- 
kymo geba toliau ugdoma ir tobulinama, vaikas tam- 


pa ne tik motina (patikėtiniu, guodėju, patarėju, atra- 

ma) savo motinai, bet ir perima atsakomybę už brolius 
ir seseris, galiausiai išsiugdo ypatingą jautrumą nesą- 
moningiems kitų žmonių signalams. Nenuostabu, kad 
paskui toks vaikas neretai pasirenka psichoterapeu- 
to profesiją. Argi kitam, nepatyrusiam tokios prieš- 
istorės, kiltų noras visą dieną plūktis besiaiškinant, 
kas dedasi svetimo žmogaus pasąmonėje? Vis dėlto 
formuojant ir tobulinant šį diferencijuotą jautrumą, 
padedantį vaikui išgyventi ir ilgainiui priversiantį jį 
pasirinkti pagalbą teikiančią profesiją, kartu purena- 
ma dirva sutrikimui. Pagalbininkas nuolat stumiamas 
tenkinti vaikystėje nerealizuotus poreikius su pakaiti- 


niais asmenimis. 


Prarastas jausmų pasaulis 


Dėl kūdikio ankstyvo prisitaikymo vaiko poreikiai patir- 
ti meilę, dėmesį, atsaką, supratimą, užuojautą, atspindį iš- 
stumiami. Toks par likimas ištinka ir emocines reakcijas į 
reikšmingus atsižadėjimus, todėl vaikystėje, paskui ir suau- 
gus nevalia išgyventi tam tikrų jausmų (kaip antai pavydo, 
pavyduliavimo, pykčio, vienatvės, bejėgiškumo, baimės). Ši 
aplinkybė juolab tragiška, nes kalbame apie žmones, tikrai 
pajėgius diferencijuotiems jausmams. Tai išryškėja jiems pa- 
sakojant apie vaikystės išgyvenimus, nesusijusius su baime 
ir skausmu. Tokie dažniausiai būna gamtos išgyvenimai. Šie 
potyriai kadaise buvo leistini, nes nežeidė tėvų, nežadino 
jų nesaugumo jausmo, nemenkino jų galios, nekėlė grės- 
mės jų pusiausvyrai. Tačiau negali nepastebėti, kad tokie 
itin dėmesingi ir jautrūs vaikai, tiksliai prisimenantys, pvz., 
kaip ketverių metų aptiko saulės šviesą spindinčioje žolėje, 
apskritai „nieko nepastebėjo“ ir visiškai nesmalsavo aštuo- 


nerių metų, matydami nėščią motiną, kad gimus broliui ar 

seseriai jie „visiškai“ nepavyduliavo; kad neverkė, buvo ra- 
mūs ir „labai šaunūs“, kai okupacijos dienomis dvejų metų 
palikti visai vieni patyrė kareivių įsiveržimą ir kelias kratas 
namuose. Sukuriamas ištisas menas, padedantis apsisaugoti 
nuo jausmų, kuriuos vaikas gali išgyventi tik tuo atveju, kai 
greta yra asmuo, pripažįstantis, suprantantis ir lydintis jį, 
patiriantį šiuos jausmus. Kai to nėra, kai vaikas rizikuoja 
prarasti motinos ar pakaitinio asmens meilę, jis negali „pats 
sau“, slapta, išgyventi natūraliausių jausmų ir priverstas 
juos išstumti. Tačiau informacija apie juos lieka sukaupta 
jo kūne. 

Visą likusį gyvenimą šie jausmai gali atgyti, primindami 
praeitį, tačiau pradinis sąryšis lieka nesuprantamas. Iššifruo- 
ti jų prasmę įmanoma tik tuo atveju, jei dabar išgyvenamus 
stiprius jausmus pavyksta susieti su pirminėmis aplinkybė- 
mis. Nauji atskleidžiančiosios psichoterapijos metodai re- 
miasi šiuo dėsningumu ir leidžia juo pasinaudoti. 

Pvz., imkime vienišumo jausmą. Ne suaugusio žmo- 
gaus, kuris jaučiasi vienišas, todėl ryja tabletes, vartoja 
narkotikus, eina į kiną, susiranda pažįstamų, be reikalo 
skambinėja, kad kaip nors užkištų „spragą . Ne, kalbu apie 
pirminį mažo vaiko jausmą, vaiko, kuris neturi galimybės 
šitaip pramogauti ir kurio pranešimai, verbaliniai ar never- 


baliniai, nepasiekia tėvų. Ne todėl, kad tėvai ypač blogi, 

o todėl, kad jie patys jautė stoką, priklausė nuo tam tikro 
jiems būtino vaiko atsako, patys iš tikrųjų buvo vaikai, ieš- 
kantys žmogaus, kuriuo galėtų disponuoti. Kad ir kaip pa- 
radoksalu — vaiku galima disponuoti. Vaikas negali pabėgti 
kaip kadaise tikra motina. Vaiką gali išauklėti, kad jis taptų 
toks, kokio norisi. Gali išsikovoti vaiko pagarbą, pareikalauti 
iš jo savo paties jausmų, gali tapti jo meilės ir susižavėjimo 
atspindžiu, greta jo pasijusti stiprus, nusibodus gali perleisti 
jį svetimam žmogui, galiausiai pasijusti dėmesio centre, nes 
vaiko akys seka kiekvieną motinos žingsnį. Kad ir kokia iš- 
silavinusi būtų moteris, kadaise pas motiną turėjusi slopinti 
ir išstumti visus šiuos savo poreikius, jie nubunda pasąmo- 
nės gelmėse greta jos pačios vaiko ir reikalauja, kad juos 
patenkintų. Vaikas aiškiai tai jaučia ir labai anksti atsižada 
išreikšti savo paties bėdas. 

Kai vėliau suaugusiojo psichoterapijos procese išny- 
ra anuometiniai vienišumo jausmai, juos lydi toks stiprus 
skausmas ir tokia neviltis, kad pasidaro visiškai aišku: to- 
kio skausmo žmogus anuomet būtų neišgyvenęs. Jam trūko 
tokiais atvejais būtinų įsijaučiančių, palaikančių aplinkinių. 
Todėl reikėjo gintis. Tačiau sakyti, kad to nebuvo, reikštų 
neigti empirinę psichoterapijos proceso patirtį. 

Ginybai nuo, tarkime, ankstyvoje vaikystėje patirto vie- 


natvės jausmo, pasitelkiami įvairūs mechanizmai. Greta 

įprasto neigimo dažniausiai pasitaiko nuolatinė sekinanti 
kova, pastangos tenkinti išstumtus ir ilgainiui iškrypusius 
poreikius pasitelkiant simbolius (narkotikus, grupes, įvai- 
riausius kultus, iškrypimus). Dažnai susiduriame su racio- 
nalizacija, teikiančia labai patikimą apsaugą, tačiau galinčia 
turėti fatališkų padarinių, jei viską į savo rankas perima kū- 
nas, — taip nutinka sunkių susirgimų atvejais (plg. mano sam- 
protavimus apie Nietzsche's ligą knygose Gemiedener Schblūssel, 1988, 
ir Abbruch der Schweigemauer, 1990). 

Visus šiuos gynybos mechanizmus lydi pirminių aplinky- 
bių ir atitinkamų jausmų išstūmimas. 

Prisitaikymas prie tėvų poreikių dažnai (bet ne visa- 
da) skatina „tarsi asmenybės“ arba vadinamosios tariamo- 
sios savasties raidą. Vaikas išsiugdo elgseną, kuria parodo 
tik tai, ko iš jo norima, ir visiškai susitapatina su tuo, ką 
rodo. Tikroji savastis negali vystytis ir skleistis, nes vai- 
kas negali jos išgyventi. Suprantama, kad tokie pacientai 
skundžiasi patiriantys tuštumos, beprasmybės jausmus, 
jaučiasi neturį tėvynės, nes ši tuštuma reali. Iš tikrųjų ga- 
limybės sunyko, nuskurdo arba buvo iš dalies sunaikintos. 
Vaiko integralumas pažeidžiamas nukertant tai, kas gyva 
ir spontaniška. 

Tokie žmonės vaikystėje kartais sapnuoja esantys iš dalies 


negyvi. Norėčiau pateikti du tokių sapnų pavyzdžius. 

Mažieji broliai ir seserys stovi ant tilto ir meta į upę dėžę. Zi- 
nau, kad guliu joje negyva, tačiau girdžiu plakančią savo širdį 


ir kaskart tą akimirką nubundu. 


Šis pasikartojantis sapnas sutirština nesąmoningą agresiją 

(pavydą ir pavyduliavimą) mažiesiems broliams ir seserims; 
. .- . - i. [ v (44 

Liza jiems visada buvo rūpestinga „mama“ ir „žudė“ savo 

jausmus, norus ir pretenzijas, pasitelkdama reakcinius dari- 


nius. Kurtas, 27 metų, sapnuoja: 


Matau žalią pievą, joje baltas karstas. Būgštauju, kad karste 


guli mama, pakeliu dangtį, laimė, ten ne mama, o aš. 


Jei Kurtas vaikystėje būtų galėjęs išreikšti nusivylimą motina, 
t. y. išgyventi ir pykčio, įniršio jausmus, jis nebūtų atsidūręs 
karste. Tačiau toks elgesys reikštų motinos meilės netektį, o 
vaikui tokia netektis tolygi mirčiai. Kad išsaugotų motinos 
meilę, Kurtas „nužudo“ pyktį ir kartu dalį savo sielos. 

Kai vaikas negali išgyventi ir ugdyti tikrųjų jausmų, susi- 
daro nuolatinis ryšys, visiškai neleidžiantis jam atsiriboti nuo 
tėvų. Tariamoji vaiko savastis tapo tėvams pageidaujamu pa- 
tvirtinimu, jiems patiems stingančio pasitikėjimo pakaitalu, 
o vaikas, netekęs galimybės išsiugdyti pasitikėjimą savimi, 
iš pradžių sąmoningai, paskui nesąmoningai priklauso nuo 


tėvų. Jis negali kliautis savo jausmais, nes neturi jų patirties, 

nežino savo tikrųjų poreikių, yra be galo svetimas sau. Tokio- 
mis aplinkybėmis negali atsiskirti nuo tėvų, net ir suaugęs 
ilgai priklauso nuo tėvus pakeičiančių asmenų — partnerių, 
grupių ir pirmiausia vaikų. Tėvų palikimas — nesąmoningi, 
išstumti prisiminimai, verčiantys mus slėpti nuo savęs tikrą- 
ją mūsų savastį. Taip iš vienatvės tėvų namuose atsiranda 


paskesnis mūsų izoliavimasis. 


Tikrosios savasties beieškani 


Kaip tokiu atveju gali padėti psichoterapija? Ji negrąžins pra- 
rastos vaikystės, nepakeis ir neatšauks buvusių įvykių. Trau- 
mų neišgydo iliuzijos. Preambivalentinės harmonijos rojus, 
kurio taip tikisi dauguma traumuotųjų, niekada nepasiekia- 
mas. Tačiau savosios tiesos išgyvenimas ir postambivalenti- 
nis jos žinojimas leidžia suaugusiajam grįžti į savo jausmų 
pasaulį — nepatiriant rojaus, bet sugebant sielvartauti, ir ši 
geba grąžina mums gyvybingumą. 

Psichoterapijos proceso lūžio taškai — emocinės įžvalgos 
akimirkos, kai pacientai suvokia, kad „meilė“, kurią jie išsi- 
kovojo tokiomis pastangomis ir pasiaukojimu, buvo skirta 
visai ne tam, kuo jie iš tikrųjų buvo; kad žavėjimasis jų grožiu 
ir laimėjimais buvo skirti grožiui ir laimėjimams, o ne vai- 
kui, koks jis buvo iš tikrųjų. Psichoterapijos procese anapus 
laimėjimo nubunda mažas vienišas vaikas ir svarsto: „O ką, 
jei būčiau buvęs piktas, bjaurus, įtūžęs, pavydus, sutrikęs? 


Kur būtų buvusi jūsų meilė? Juk tai ž7gi buvau aš. Vadinasi, 

iš tikrųjų mylėjote ne mane, o tą, kuo apsimečiau? Padorų, 
patikimą, jautrų, supratingą, patogų vaiką, iš tikrųjų apskri- 
tai ne vaiką? Kas nutiko mano vaikystei? Ar neišplėšėte jos iš 
manęs apgaule? Juk negaliu grįžti atgal. Niekada neatgausiu, 
ko netekau. Nuo pat pradžių buvau mažas suaugėlis. Ar tie- 
siog nepiktnaudžiavote mano sugebėjimais?“ 

Šie klausimai neišvengiamai susiję su didžiuliu sielvartu 
ir senu, kadaise išstumtu skausmu, tačiau juos visada lydi 
nauja vidinė instancija (kaip motinos, kurios niekada nebu- 
vo, įpėdinis) — iš sielvarto gimusi atjauta savo paties likimui. 
Vienas pacientas tokioje fazėje sapnavo, kad prieš trisdešimt 
metų nužudė vaiką, ir niekas jam nepadėjo to vaiko išgel- 
bėti (prieš trisdešimt metų aplinkiniai atkreipė dėmesį, kad 
vaikas visiškai užsisklendė, pasidarė mandagus ir šaunus, ta- 
čiau nustojo rodęs menkiausius jausmus). 

Dabar aiškėja, kad tikroji savastis po dešimtmečių tylos 
sugeba vėl jausti ir nubusti gyvenimui. 

Pacientas jau nebemenkina, neišjuokia jos apraiškų, nesi- 
tyčioja iš jų, nors dar ilgai nesąmoningai stengiasi jas pergu- 
drauti ar tiesiog jų nepaiso. Jis elgiasi taip pat subtiliai, kaip 
anksčiau, kai vaikas dar neturėjo kalbos poreikiams išreikšti, 
elgėsi tėvai. Juk ir paūgėjęs vaikas neturėjo teisės pasakyti ar 
net pagalvoti: „Galiu būti liūdnas ar laimingas, jei kas nors 


mane liūdina ar teikia laimės, tačiau niekam nesu skolingas 

už savo linksmybę, neprivalau slopinti susirūpinimo, baimės 
ar kitų jausmų, paisydamas aplinkinių poreikių. Turiu teisę 
būti piktas, ir niekas nuo to nemirs, niekam neįskaus galva, 
turiu teisę niršti, jei mane skaudinate, neprarasdamas jūsų, 
savo tėvų.“ 

Išdrįsęs pripažinti dabartinius jausmus, suaugęs žmogus 
pradeda suvokti, kaip anksčiau elgėsi su savo jausmais ir po- 
reikiais — ir kad toks elgesys anuomet jam buvo vienintelis 
šansas išgyventi. Jis pajunta palengvėjimą, suvokęs savyje 
dalykus, kuriuos iki šiol buvo įpratęs užgniaužti. Vis aiš- 
kiau pastebi, kad kartais, norėdamas apsisaugoti, tebesišai- 
po iš savo jausmų, ironizuoja, mėgina išsisukinėti, menkina 
juos — arba apskritai nesuvokia ar suvokia po kelių dienų, jau 
praėjusius. Pamažu jis pats suvokia, kad susijaudinęs, sukrės- 
tas arba nuliūdęs įkyriai vaikosi pramogų (mirus šešiamečio 
vaiko motinai, teta pasakė: „Turi būti narsus ir neverkti, eik 
į savo kambarį ir gražiai pažaisk.“). Įvairiomis aplinkybėmis 
pacientas tebežvelgia į save kitų akimis, nuolat svarstydamas, 
kokį įspūdį daro, koks turėtų būti, kokius jausmus turėtų 
jausti. Tačiau apskritai dabar jaučiasi laisvesnis. 

Kartą prasidėjęs, psichoterapijos procesas tęsiasi. Paci- 
entas pamažu pradeda išreikšti save, atsižada nuolankumo, 
tačiau vaikystės patirtis neleidžia jam patikėti, kad tai įma- 


noma be grėsmės gyvybei. Toji sena patirtis verčia tikėtis 


10 


Gabaus vaiko drama 


ir baimintis, kad jis bus atstumtas, paniekintas, nubaustas, 
jei ginsis ir reikalaus savo teisių, tačiau kaskart, išgyvenęs 
riziką ir likęs ištikimas sau, jis pasijunta laisvesnis. Pradžia 
gali būti visai nežymi. Užgriūva jausmai, kurių norėtum ne- 
suvokti, tačiau jau per vėlu, jautrumas savo paties impulsams 
jau atgijo, kelio atgal nėra. Kadaise įbaugintas ir pasmerktas 
tylėti vaikas dabar patiria save tokį, kokio niekada iki šiol 
negalėjo nė įsivaizduoti. 

Vyriškis, anksčiau niekada nereiškęs pretenzijų ir ne- 
nuilstamai vykdęs kitų reikalavimus, staiga įniršta, nes psi- 
choterapeutas „ir vėl“ atostogauja. Arba pasipiktina, pamatęs 
naujų žmonių pas gydytoją. Kaipgi taip? Juk tai ne pavydas! 
Ir vis dėlto... „Ko jiems čia reikia? Ar čia lankosi ir kiti žmo- 
nės?“ Iki šiol jam tai neateidavo į galvą. Pavyduliauti galėjo 
kiti, tik ne jis. Dabar tikrieji jausmai staiga tampa stipresni 
už gero auklėjimo instrukcijas. Laimė! Tačiau tikrąsias pyk- 
čio priežastis nelengva išsyk atspėti, nes šis pyktis pirmiausia 
nukrypsta į žmones, norinčius mums padėti, — į psichotera- 
peutą ir savus vaikus, — nes jie mus mažiau baugina ir, nors 
paskatinę pyktį, nėra tikrieji jo sukėlėjai. 

Iš pradžių labai įžeidu nebūti vien geru, supratingu, dos- 
niu, santūriu ir pirmiausia neturėti jokių poreikių, jei vien 
šios savybės iki šiol buvo savigarbos pagrindas. Tačiau išties 


norėdami sau padėti, turime apleisti šį saviapgaulės statinį. 

Ne visada esame tokie kalti, kokie jaučiamės, ir ne visada to- 
kie nekalti, kaip norėtume tikėti. Tikroji padėtis nepaaiškės, 
kol esame bejausmiai ir sutrikę, kol tiksliai nežinome savo 
istorijos. Tik susidūrimas su savo tikrove padeda išsklaidy- 
ti praeitį gaubiančias iliuzijas ir aiškiau matyti. Dabartyje 
aptikę realią kaltę turime atsiprašyti to, kam nusikaltome. 
Taip išlaisvėsime, kad galėtume atsikratyti nesąmoningų ir 
nepagrįstų kaltės jausmų iš vaikystės dienų. Juk nebuvome 
kalti dėl patiriamų žiaurybių ir vis dėlto jautėmės už jas at- 
sakingi. 
Šį atkaklų, gniuždantį nerealios kaltės jausmą galime 
įveikti tik nesigindami nuo jo nauja, realia kalte dabartyje. 
Daugybė žmonių kadaise patirtas žiaurybes perduoda ki- 
tiems, taip išsaugodami idealizuotą tėvų paveikslą. Iš tikrųjų 
tokie žmonės ir senatvėje lieka maži, priklausomi vaikai. Jie 
nežino, kad galėtų tapti tikresni ir garbingesni sau ir kitiems, 
jei leistų sau išgyventi senuosius vaikystės dienų jausmus. 
Kuo daugiau ankstesnių jausmų galime pripažinti, kuo 
daugiau jų išgyvename, tuo stipresni ir nuoseklesni jaučia- 
mės. Ilgainiui galime ryžtis ir visai ankstyvos vaikystės jaus- 
mams, taigi patirti ir anuometinį bejėgiškumą, o tai galiau- 
siai savo ruožtu sustiprins mūsų pasitikėjimą savimi. 
Visiškai ne tas pat, ar jauti konkrečiam asmeniui ambiva- 


lentiškus jausmus kaip suaugęs žmogus, ar — po ilgos prieš- 

istorės — staiga pasijunti tarsi dvejų metų vaikas, virtuvėje 
maitinamas tarnaitės ir iš nevilties sukantis galvą: „Kodėl 
mama kas vakarą išeina? Kodėl ji visai nesidžiaugia manimi? 
Kuo aš blogas, kad ji mieliau eina pas kitus žmones? Ką da- 
ryti, kad ji pasiliktų? Tik neverkti! Tik neverkti!“ 
Anuometinis vaikas neįstengė galvoti tokiais žodžiais, ta- 
čiau dabar šis vyras buvo kartu ir suaugęs, ir dvimetis vaikas, 
todėl galėjo graudžiai verkti. Tai buvo ne katarsio verksmas, 
o ankstyvojo motinos ilgesio, kurį pacientas iki šiol visada 
neigė, integravimas. Keletą savaičių jis baisiai pyko ant mo- 
tinos, puikios vaikų gydytojos, negalėjusios suteikti stabilių 
santykių savo vaikui. „Nekenčiu tų amžinai sergančių gal- 
vijų, mama, jie visą laiką atimdavo tave iš manęs. Nekenčiu 
tavęs, nes mieliau būdavai su jais nei su manimi.“ Bejėgystės 
jausmas sumišo su seniai susikaupusiu pykčiu nepasiekia- 
mai motinai. Šitaip išgyvenus, suvokus ir pateisinus stiprius 
jausmus, pacientui išnyko seniai jį kamavę simptomai, kurių 
prasmę dabar buvo nesunku iššifruoti. Santykiai su moteri- 
mis nustojo būti grindžiami išimtinai galia, ilgainiui nuny- 
ko ir įkyrus poreikis jas nukariauti ir palikti. 
Psichoterapijos procese pacientai išgyvena tokius stiprius 
bejėgiškumo, pykčio, pasmerktumo jausmus, kokie anks- 
čiau jiems būtų buvę neįsivaizduojami. Šie jausmai pamažu 


atveria iki šiol užsklęstus vartus į išstumtus prisiminimus. 

Prisiminti įmanu tik tai, ką išgyvenai sąmoningai. Tačiau 
vaiko, kurio integralumas pažeistas, jausmų pasaulis kuriasi, 
atmetant esminius dalykus. Tik psichoterapijos procese šie 
ankstyvieji jausmai, kuriuos lydi skausmingas mažo vaiko 
negebėjimas suprasti, pirmą kartą išgyvenami sąmoningai. 
Kaskart tikras stebuklas matyti, kad greta apsimetinėjimo, 
neigimo, svetimumo sau pačiam įstengė išlikti tiek daug 
autentiškų dalykų, atsiskleidžiančių atradus kelią prie jaus- 
mų. Tačiau klystume padarę prielaidą, kad tikroji savastis 
sąmoningai slepiama anapus tariamosios. Juk vaikas mežin0, 
ką slepia. Kurtas pasakė taip: „Gyvenau stikliniame name, 
mama galėjo bet kada į jį pažvelgti. Stikliniame name nieko 
nepaslėpsi neišsiduodamas, nebent pakištum po grindimis. 
Tačiau tada ir pats nematai.“ 

Suaugęs Žmogus irgi pajėgus išgyventi savo jausmus tik 
tuo atveju, jei būdamas vaikas turėjo dėmesingus tėvus ar 
globėjus. Vaikystėje kankintiems vaikams to trūko, todėl 
jausmai jų negali priblokšti, nes galimi tik tokie jausmai, ku- 
riuos pripažįsta ir kuriems pritaria vidinė cenzūra, tėvų įpė- 
dinė. Depresija, vidinė tuštuma — kaina, kurią tenka mokėti 
už tokią kontrolę. Tikroji savastis negali pasireikšti, nes liko 
nesąmoningos, taigi neišvystytos būsenos, ji yra vidiniame 
kalėjime. Bendraujant su kalėjimo prižiūrėtojais gyva raida 


neįmanoma. Tik išsivadavusi savastis pradeda reikštis, augti, 


Gabaus vaiko drama 


ugdyti savo kūrybiškumą. Ten, kur anksčiau plytėjo baugi- 
nanti tuštuma arba sklandė nerimą keliančios didybės fanta- 
zijos, atsiveria netikėti gyvybingumo klodai. Tai ne grįžimas 


namo, nes namų niekada nebuvo. Tai namų atradimas. 


Psichoterapeuto padėtis 


Dažnai girdime teiginį, kad psichoterapeutui būdingi emo- 
cinio gyvenimo sutrikimai. Ligšioliniais samprotavimais 
mėginau parodyti, kiek šį teiginį pagrindžia patirties liudi- 
jami faktai. Psichoterapeuto jautrumas, jo įsijautimo geba ir 
perteklinis „antenų“ kiekis liudija, kad juo, dar vaiku, nau- 
dojosi — gal net piktnaudžiavo — stokojantieji. 

Žinoma, teoriškai įmanoma, kad vaikas augo pas tėvus, 
kuriems nereikėjo taip piktnaudžiauti, t. y. jie matė, suprato 
vaiko esybę, pakentė ir gerbė jo jausmus. Toks vaikas išsiug- 
do sveiką savivertės jausmą. Tačiau kažin, ar jis 

I. paskui pasirinks psichoterapeuto profesiją; 

2. įgis ir išsiugdys reikiamą jautrumą kitiems, kuriuo pa- 

sižymi „buvę išnaudojami“ vaikai; 

3. kada nors savo išgyvenimų pagrindu įstengs pakan- 

kamai gerai suprasti, ką reiškia gyventi „išdavus“ sa- 


vastį. 

Taigi manau, kad kaip tik mūsų likimas suteikė mums 
galimybę pasirinkti psichoterapeuto profesiją, vis dėlto tik su 
sąlyga, kad savo pačių psichoterapijos procese atradome pra- 
eities tiesą ir atsižadėjome šiurkščiausių iliuzijų, t. y. įsten- 
gėme ištverti žinojimą, jog savirealizacijos sąskaita buvome 
priversti tenkinti nesąmoningus tėvų poreikius, kad nepra- 
rastume to mažmožio, kurį turėjome. Be to, sugebėjome iš- 
gyventi maištą ir sielvartą dėl to, kad tėvai buvo neprieinami 
tada, kai reikėjo patenkinti pirminius mūsų poreikius. Psicho- 
terapeutams, sąmoningai neišgyvenusiems tokios nevilties 
ir ją lydinčio bejėgio pykčio, taigi ir jų neįveikusiems, kyla 
grėsmė perkelti pacientui nesąmoningas likusias vaikystės 
aplinkybes. Nenuostabu, kad giliai išstumti nesąmoningi 
psichoterapeuto poreikiai verčia jį vietoj tėvų pasitelkti silp- 
nesnę būtybę. Labiausiai tam tinka savi vaikai, pavaldiniai 
ir pacientai, — kartais pastarieji tampa priklausomi nuo psi- 
choterapeuto tarsi vaikai. 

Pacientas, turintis jautrias „antenas  nesąmoningiems 
psichoterapeuto impulsams, bemat į tai sureaguos. Pajutęs 
psichoterapeuto poreikį, kad jo pacientai greitai įgytų au- 
tonomiją ir elgtųsi užtikrintai, jis netrukus „pajus“ pagei- 
daujamą autonomiją ir elgsis atitinkamai. Jis gali, gali vis- 
ką, ko iš jo tikimasi. Tačiau tokia „autonomija“ netrukus 


virs depresija, nes nėra tikra. Tikroji autonomija patiriama, 

pirma išgyvenus priklausomybę. Tik 22a7us didžiai ambi- 
valentiško vaikiškos priklausomybės jausmo glūdi tikrasis 
išsivadavimas. Pacientas tenkina psichoterapeuto norą būti 
pripažintam, išgirstam, suprastam ir priimtam, nešdamas 
„medžiagą“, derančią su psichoterapeuto įgytomis žiniomis 
ir koncepcijomis, galiausiai su jo lūkesčiais. Taip psichotera- 
peutas atlieka 2054m0ningą manipuliaciją, panašią į tą, kokią 
pats patyrė būdamas vaikas. Sąmoningą manipuliaciją jis 
veikiausiai seniai perprato ir išsivadavo iš jos. Išmoko ginti 
ir įgyvendinti savo požiūrį. Tačiau vaikas niekada neįstengia 
perprasti nesąmoningos manipuliacijos. Tai tarsi oras, ku- 
riuo vaikas kvėpuoja, jis niekada nekvėpavo kitokiu, todėl 
šis atrodo esantis vienintelis normalus. 

Kas nutinka, kai grėsmingos tokio oro kokybės neatpa- 
Žįstame ir suaugę, tapę psichoterapeutais? Beatodairiškai tie- 
kiame jį kitiems žmonėms teigdami, kad taip elgiamės tik jų 
pačių labui. 

Kuo labiau perprantu, kaip tėvai nesąmoningai ma- 
nipuliuoja vaikais, o psichoterapeutai — pacientais, tuo la- 
biau įsitikinu, kad būtina nedelsiant panaikinti išstūmimą. 
Emocinio savo praeities pažinimo mums reikia ne tik kaip 
tėvams, bet ir kaip psichoterapeutams. Turime išmokti pa- 
tirti ir suprasti savo vaikiškus jausmus, kad nebereikėtų re- 


miantis teorijomis nesąmoningai manipuliuoti pacientais, 

kad galėtume leisti jiems būti, kas jie yra. Tik skausmingai 
išgyvenę ir pripažinę savąją tiesą, išsivaduojame iš vilčių vis 
dėlto atrasti — galbūt pasitelkiant pacientą — suprantančius 
ir atjaučiančius tėvus, visada išklausančius mūsų protingus 
aiškinimus. 

Nevalia nuvertinti tokios pagundos. Mūsų tėvai tikriau- 
siai retai išklausydavo mus taip atidžiai, kaip išklauso paci- 
entas, gal net apskritai niekada neišklausydavo, antra vertus, 
niekada neatvėrė širdies taip sąžiningai ir mums supranta- 
mai, kaip kartais ją atveria pacientai. Vis dėlto niekada nesi- 
baigiantis gedėjimo darbas padės mums nepasiduoti iliuzijai. 
Neturėjome tokių tėvų, kokių kadaise primygtinai reikėjo, — 
atjaučiančių ir atvirų, suprantančių ir suprantamų, prieina- 
mų ir patikimų, aiškių, nesižarstančių nesuvokiamais prieš- 
taravimais ir bauginančiais rekvizitais. Motina gali atjausti 
tik tiek, kiek ji laisva nuo savo vaikystės, ir priversta reaguoti 
be atjautos, jei velka neregimas grandines, neigdama savo 
likimą. Tą patį galima pasakyti apie tėvą. 

Užtat yra štai tokie vaikai — protingi, budrūs, dėmesingi, 
labai jautrūs, negana to, be galo trokštantys gero tėvams, 
tad itin nesunku jais disponuoti, juos panaudoti ir pirmiau- 
sia permatyti, jie suprantami, lengvai prognozuojami ir 
manipuliuojami tol, kol jų tikroji savastis (jausmų pasaulis) 


lieka perregimo namo, kuriame jie priversti gyventi, rūsy- 

je... Kartais iki paauglystės, neretai ir tada, kai jie jau patys 
tampa tėvais. 

Robertas, 31 metų, vaikystėje neturėjo teisės liūdėti ir 
verkti, nes bemat pajusdavo, kad mylima mama pasijunta 
nelaiminga ir be galo nesaugi, mat kadaise kaip tik „links- 
mybė“ jai, dar vaikui, išgelbėjo gyvybę. Vaikų ašaros kėlė 
grėsmę jos pusiausvyrai. Tačiau be galo jautrus sūnus savyje 
jautė tą prarają, nuo kurios gynėsi motina, vaikystėje išgy- 
venusi koncentracijos stovyklą ir vėliau niekada apie tai ne- 
kalbėdavusi. Tik kai sūnus užaugo ir galėjo kreiptis į ją su 
klausimais, ji papasakojo buvusi viena iš aštuoniasdešimties 
vaikų, turėjusių žiūrėti, kaip jų tėvai eina į dujų kamerą. Nė 
vienas vaikas neverkė! 

Vaikystėje sūnus stengėsi būti linksmas, tikrąją savastį, 
savo jausmus ir nuojautas, tegalėdamas išgyventi tik per įky- 
riąsias perversijas, kurios iki psichoterapijos proceso jam at- 
rodė svetimos, gėdingos ir nesuprantamos. 

Prieš tokio pobūdžio manipuliacijas vaikystėje esi visiš- 
kai bejėgis. Tragiška tai, kad ir tėvai yra visiškai beginkliai 
tol, kol vengia pažvelgti į savo pačių istoriją. Nepanaikinus 
išstūmimo, tėvų vaikystės tragizmas nesąmoningai tęsiasi, 
apimdamas santykius su vaikais. 

Šią aplinkybę dar aiškiau pailiustruosiu kitu pavyzdžiu. 


Vieno paciento motina sirgo šizofrenija, vaikystėje jį dažnai 


30 


Gabaus vaiko drama 


išgąsdindavo jos baimės priepuoliai, tačiau anuomet niekas 
jam nieko nepaaiškindavo; dabar jis mėgo pasakoti myli- 
mai dukrelei siaubo istorijas. Jį linksmino mergaitės baimė, 
galiausiai jis visada ją nuramindavo sakydamas: „Juk tai iš- 
galvota istorija, nesibaimink, esi su manimi“ Taip jis galėjo 
manipuliuoti vaiko baime ir kartu jaustis stiprus. Sąmonin- 
gai norėdamas padaryti ką nors gera, duoti vaikui tai, ko ka- 
daise stigo — paguodos, globos, paaiškinimo — jam pačiam, 
nesąmoningai jis perdavė dukrai savo vaikystės baimę, ne- 
laimės lūkestį ir neatsakytą klausimą (irgi iš savo vaikystės): 
kodėl žmogus, kurį taip myliu, kelia man tokią baimę? 
Veikiausiai kiekvienas turime daugiau ar mažiau nuo 
savęs slepiamą sandėlį su vaikystės dramos rekvizitais. Vie- 
ninteliai žmonės, tikrai įgyjantys prieigą prie šio sandėlio, — 
mūsų vaikai. Su savais vaikais į sandėlį ateina naujas gyveni- 
mas, drama patiria tęsinį. Deja, anuometinis vaikas negalėjo 
laisvai vaidinti su šiais rekvizitais, vaidmuo jam susilydė su 
gyvenimu; be to, jis nepajėgė išsaugoti nė vieno prisiminimo 
apie šį „vaidinimą“ vėlesniam gyvenimui, — nebent psicho- 
terapijos procese jam būtų kilę abejonių dėl savo vaidmens. 
Kartais tie rekvizitai jį baugindavo, tačiau sąmoningu prisi- 
minimu susieti juos su motina ar tėvu jis neįstengė. Todėl 
atsirado simptomai. Suaugęs žmogus psichoterapijos procese 


gali panaikinti šiuos simptomus, jei jo sąmonę pasieks ana- 

pus jų slypintys pasibaisėjimo, nevilties, protesto, nepasitikė- 
jimo ir bejėgio pykčio jausmai. 

Pacientai anaiptol nėra apdrausti nuo nesąmoningos psi- 
choterapeuto manipuliacijos. Nė vienas psichoterapeutas irgi 
nėra visiškai tikras, kad visiems laikams atsikratė polinkio 
nesąmoningai manipuliuoti. Tačiau pacientas gali parodyti 
tokį manipuliavimą arba atsisakyti psichoterapeuto paslau- 
gų, jei šis lieka aklas ir būtinai nori likti teisus. Mano patari- 
mai irgi nė vieno neišvaduoja iš būtinybės kaskart suabejoti 
ir šiais metodais, ir juos naudojančiais psichoterapeutais. 

Kuo geriau susigaudome savo gyvenimo istorijoje, tuo 
geriau permatysime manipuliacijas, kad ir kur jos pasireikš- 
tų. Kaip tik mūsų vaikystė dažniausiai kliudo jas permatyti. 
Senas, ne visiškai išgyventas gerų, garbingų, protingų, są- 
moningų, drąsių tėvų ilgesys gali suvilioti mus užsimerkti 
ir nepastebėti, kad psichoterapeutas elgiasi negarbingai arba 
nesąmoningai. Tokiu atveju kyla grėsmė, kad pernelyg ilgai 
toleruosime negarbingų psichoterapeutų, sugebančių dėtis 
nuoširdžiais ir rimtais, manipuliacijas. Prireiks kiek laiko, 
kol permatysime iliuziją, taip atitinkančią mūsų poreikius 
ir bėdas. Vis dėlto, visiškai įsisąmoninę savo jausmus, ir šią 
iliuziją anksčiau ar vėliau turėsime palaidoti gydančios tie- 


sos labui. 


Aukso smegenys 


Alphonse'o Daudet rinktinėje „Laiškai iš mano malūno“ ra- 
dau apsakymą, kiek įmantrų, tačiau turintį daug bendra su 
ankstesniais samprotavimais. Trumpai atpasakosiu jo turinį, 
baigdama šį skyrių apie išnaudojamą vaiką. 

„Kartą gyveno berniukas aukso smegenimis. Tėvai atsi- 
tiktinai tai pastebėjo, kai jis susižeidė galvą ir pasruvo ne 
kraujas, o ištekėjo šiek tiek aukso. Jie pradėjo uoliai prižiū- 
rėti berniuką, net uždraudė jam bendrauti su kitais vaikais, 
kad tie jo neapvogtų. Berniukas užaugo ir panoro išvykti į 
pasaulį, tada motina jam pasakė: „Tiek daug dėl tavęs pada- 
rėme, turėtum pasidalinti savo turtu.“ Sūnus paėmė didžiulį 
gabalą aukso ir padavė motinai. Paskui plačiai gyveno su 
bičiuliu, tačiau šis vieną naktį paspruko, jį apvogęs. Vyriš- 
kis nusprendė nuo šiol saugoti savo paslaptį ir imtis darbo, 
mat atsargos beregint seko. Vieną dieną jis įsimylėjo gražią 
merginą, ši jį irgi mylėjo, tačiau ne mažiau mėgo gražius pa- 


rėdus — ir gavo jų gausybę. Jis vedė merginą ir buvo laimin- 

gas, tačiau žmona po dvejų metų mirė; vyriškis, norėjęs, kad 
laidotuvės būtų didingos, išleido visą likusį turtą. Kartą jis 
slinko gatve — silpnas, nuskurdęs ir nelaimingas; staiga vitri- 
noje pamatė gražius aulinukus, kurie kaip tik būtų tikę žmo- 
nai. Pamiršęs, kad žmonos nebėra tarp gyvųjų, — tikriausiai 
tuščia smegeninė jau nebeveikė, — jis įžengė į krautuvę, ke- 
tindamas nupirkti aulinukus. Tačiau tą pačią akimirką par- 
griuvo, ir pardavėjas pamatė ant grindų negyvėlį. 

Daudet, ilgainiui pats miręs nuo nugaros smegenų ligos, 
apsakymą baigia taip: „Nors atrodo išgalvota, ši istorija — 
gryna tiesa. Pasaulyje pasitaiko vargšų Žmonių, kurie už 
menkiausius dalykus gyvenime turi mokėti savo substancija 
ir savo smegenimis. Tai jų kasdienis skausmas. O paskui, 
pavargę kentėti...“ 

Ar motinos meilė nepriklauso prie tų „menkiausių“ ir 
kartu būtiniausių dalykų, kuriuos, kad ir kaip paradoksalu, 


daugybė žmonių turi apmokėti savo gyvybingumu? 


|| 


DEPRESIJA IR DIDYBĖ— 
DVI NEIGIMO FORMOS 


Vaiko poreikių lemtis 


Kiekvieno vaiko teisėtas poreikis — jausti, kad motina jį 
mato, supranta, gerbia ir laiko svarbiu. Pirmosiomis gyve- 
nimo savaitėmis ir mėnesiais jis negali išsiversti be motinos, 
jam reikia, kad ji būtų pasiekiama, prieinama, reikia, kad 
motina jį atspindėtų. Gražiausia tokio ryšio iliustracija — 
vienas Winnicotto paveikslas: motina žvelgia į kūdikį ant 
rankų, kūdikis žvelgia motinai į veidą ir regi jame save... su 
sąlyga, kad ji iš tiesų žvelgia į mažą, nepakartojamą, bejėgę 
būtybę, o ne projektuoja į vaiką savo lūkesčius, baimes, pla- 
nus. Antraip vaikas regi motinos veide ne save, o jos rūpes- 
čius. Likęs be atspindžio, jis veltui ieškos tokio atspindžio 


visą tolesnį gyvenimą. 


Sveika raida 


Kad moteris galėtų suteikti vaikui tai, kas jam būtina, rei- 
kia neatskirti jos ir naujagimio. Mat netrukus po gimdymo 


pradeda išsiskirti motinišką instinktą žadinantys ir „penin- 

tys“ hormonai, paskui vis stiprėjantis motinos ryšys su vaiku 
palaiko jų išsiskyrimą. Vaiko atskyrimas nuo motinos — dar 
visai neseniai bemaž kiekvienoje klinikoje įprasta, o ir šian- 
dien dėl patogumo ir neišmanymo visame pasaulyje kartoja- 
ma procedūra — atima didįjį motinos ir vaiko šansą. 

Artimas naujagimio ir motinos ryšys (akių ir odos kon- 
taktas) suteikia jiedviem jausmą, kad jie sudaro visumą, vie- 
netą, — natūralu ir idealu, jei šis jausmas užsimezga jau mo- 
tinai pastojus ir stiprėja vaikui augant. Vaikui jis užtikrina 
prieglobsčio pojūtį ir saugumą, būtinus tam, kad jis galėtų 
pasitikėti motina. Motinai savo ruožtu teikia instinktyvų 
pasitikėjimą, padedantį suprasti vaiko signalus ir į juos at- 
sakyti. Niekas vėliau nepakeis tokio pirminio abipusio artu- 
mo, jo stygius iškart daug ką padaro neįmanomą. 

Mokslas visai neseniai nustatė lemiamą artimo ryšio (bon- 
ding) reikšmę.! Tačiau tikėkimės, kad į tai atsižvelgs ne tik 
specialiųjų gimdymo klinikų, bet ir didesnių bendrųjų ligo- 
ninių akušeriai, taigi ši aplinkybė netrukus pravers visiems 
žmonėms. Moteriai, išgyvenančiai artimą ryšį su kūdikiu, 
kyla mažesnė grėsmė smurtauti, antra vertus, ji sugebės ge- 


riau apsaugoti vaiką nuo tėvo smurto. 
! Yra daugybė informatyvių knygų šia tema (Ludwigo Januso, Frėdėricko Leboy- 
er, Michelio Odent'o, Danielo Sterno); mano požiūriu, vaiko besilaukiantiems 
tėvams labiausiai pravers Desmondo Morriso Babywatcbing (London: Jonathan 
Cape, 1991). 

Tačiau net ir moteris, dėl savo išstumtos istorijos nepa- 
tyrusi artimo ryšio su vaiku, tačiau psichoterapijos procese 
panaikinusi minėtą išstūmimą, taigi žinanti tokio stygiaus 
reikšmę, gali vėliau padėti vaikui įveikti šį stygių. Tokia mo- 
teris įstengs kompensuoti ir sunkaus gimdymo padarinius, 
nemenkindama jų ir suvokdama, kad gyvenimo pradžioje 
sunkiai traumuotam vaikui reikia ypač daug atidos ir dėme- 
sio, kad jis įveiktų to, kas įvyko, baimę. 

Jei vaikui pasisekė, jei jis auga pas jį atspindinčią ir priei- 
namą motiną, t. y. tokią, kurią galima pasitelkti vaiko raidos 
funkcijai, augantis vaikas pamažu įgyja sveikos savigarbos. 
Optimaliu atveju tokia motina užtikrina vaikui draugišką 
emocinę atmosferą ir supranta jo poreikius. Tačiau net ir 
ne itin geraširdės motinos suteikia tokios raidos galimybę, 
tiesiog jai netrrukdydamos. Tokiu atveju vaikas iš kitų asme- 
nų gauna tai, ko stinga motinai. Įvairūs tyrimai liudija, kad 
vaikai pasižymi neregėta geba pasinaudoti net ir menkiausiu 
emociniu „penu“, menkiausiu aplinkinių impulsu. 

Sveika savigarba vadinu neabejotiną įsitikinimą, kad esa- 
mi jausmai ir norai priklauso savasčiai. Šis įsitikinimas nėra 
refHlektuojamas, jis tiesiog yra, — tarsi pulsas, kurio nepastebi, 
kol jis normalus. 

Tokia nereflektuojama, savaime suprantama prieiga prie 


savo jausmų ir norų teikia žmogui atramą ir pasitikėjimą sa- 

vimi. Jis gali išgyventi savo jausmus, būti liūdnas, nusivylęs, 
bejėgis, neprivalėdamas baimintis, kad kas nors dėl to pasi- 
jus nesaugus. Gali baimintis pajutęs grėsmę, pykti negalėda- 
mas patenkinti norų. Jis žino ne vien tai, ko nenori, jis žino 
ir savo norus, kuriuos gali išreikšti, nesvarbu, ar bus už tai 


mylimas, ar neapkenčiamas. 


Sutrikimas 


Kas nutinka, jei motina nepajėgi padėti savo vaikui? Kas 
nutinka, jei ji ne tik neįstengia atspėti ir patenkinti vaiko 
poreikių, bet — kaip labai dažnai pasitaiko — pati jaučia 
stoką? Tokiu atveju ji nesąmoningai stengsis pasinaudoti 
vaiku, tenkindama savus poreikius. Toks elgesys nebūti- 
nai panaikina emocinį ryšį. Tačiau išnaudotojiškam santy- 
kiui su vaiku stinga tokių gyvybiškai svarbių komponentų, 
kaip patikimumas, tolydumas, pastovumas, — ir pirmiausia 
trūksta galimybių išgyventi savo jausmus ir pojūčius. Vaikas 
išsiugdo savybes, kurių reikia motinai ir kurios šią akimirką 
gelbsti jam gyvybę (motinos arba tėvo „meilę“), tačiau visą 
gyvenimą trukdo būti pačiu savimi. Tokiomis aplinkybėmis 
neįmanoma integruoti vaiko amžiui būdingų natūralių po- 
reikių, jie atskyla arba yra išstumiami. Vėliau toks žmogus, 


pats to nesuvokdamas, gyvens savo praeitimi. 

Dauguma žmonių, besikreipiančių į mane pagalbos dėl 
depresijos, prisimena itin nepasitikinčią savimi motiną, irgi 
kamuojamą depresijos. Vaiką, dažniausiai vienintelį arba 
pirmąjį, ji laiko savo nuosavybe. Tokia moteris iš vaiko gali 
gauti tai, ko kadaise pati negavo iš savo motinos: jis visada 
prieinamas, iš jo visada sulauksi atgarsio, jis lengvai kontro- 
liuojamas, visiškai susitelkęs į motiną, niekada jos nepalieka, 
domisi ir žavisi ja. Jei vaiko poreikiai tampa motinai per di- 
dele našta (kaip kadaise jos pačios motinos poreikiai), ji jau 
nėra beginklė, nepasiduoda vaiko tironijai, gali išauklėti jį, 
kad jis neverktų ir netrukdytų. Gali išsikovoti vaiko atodairą 
ir pagarbą arba išsireikalauti, kad jis - kitaip nei jos tėvai — 
rūpintųsi jos gyvenimu ir gera savijauta. Pailiustruosiu pa- 
vyzdžiu. 

Barbora, 35 metų, tik psichoterapijos procese išgyveno 
anksčiau išstumtą baimę, kurią kadaise patyrė baisia dings- 
timi. Tądien buvo motinos gimtadienis, dešimtmetė mergai- 
tė grįžo iš mokyklos ir pamatė motiną, gulinčią kambaryje 
ant grindų užmerktomis akimis. Pamaniusi, kad motina 
mirė, mergaitė iš nevilties sukliko. Motina atsimerkė ir su- 
sižavėjusi pasakė: „Tai gražiausia gimtadienio dovana, dabar 
žinau, — yra, kas mane myli.“ Dukra labai užjautė motiną 
dėl jos sunkios vaikystės ir ištisus dešimtmečius neįstengė 


pajusti, kad tą dieną motina elgėsi be galo žiauriai. Psicho- 

terapijos procese ji jau įstengė reaguoti tinkamai — maištauti 
ir pykti. 

Barboros, auginusios keturis vaikus, prisiminimai apie 
jos pačios motiną buvo itin blankūs, vis dėlto ji prisiminė ją 
nuolat užjautusi. Iš pradžių ji apibūdino motiną kaip jaus- 
mingą, nuoširdžią moterį, anksti „atvirai išklojusią savo rū- 
pesčius“ dukrai, labai besirūpinusią vaikais ir pasiaukojusią 
šeimai. Šeima priklausiusi sektai, jos nariai dažnai prašydavę 
motinos patarimų. Barbora pabrėžė, kad ja motina ypač di- 
džiavosi. Dabar motina jau sena ir paliegusi, Barborai labai 
rūpinti jos sveikata, ji dažnai sapnuojanti, kad motinai kaž- 
kas nutiko, ir nubundanti, jausdama didžiulę baimę. 

Pamažu jausmams kylant į paviršių, motinos paveikslas 
keitėsi. Pirmiausia Barbora prisiminė, kokiais būdais buvo 
ugdomas vaikų tvarkingumas, ir patyrė motiną kaip valdin- 
gą, reiklią, nuolat kontroliuojančią, manipuliuojančią, pik- 
tą, šaltą, kvailą, siauraprotę, kamuojamą įkyrybių, lengvai 
įsižeidžiančią, ekscentrišką, apgaulingą, pervargusią moterį. 
Išgyvenusi ir suvokusi ilgai kauptą pyktį, dukra prisiminė 
vaikystės akimirkas, iš tikrųjų liudijančias tokius motinos 
bruožus. Dabar Barbora įstengė prisiminti tikrąsias realijas 
ir įsitikinti, kiek pagrįstas jos pyktis. Ji suvokė, kad motina 
būdavo jai šalta ir pikta, kai jausdavosi neužtikrinta. Bai- 


mingai nerimaudavo dėl dukters, nes šiuo nerimu galėjo 

apsiginti nuo pavydo jai. Motina vaikystėje patyrė daugybę 
pažeminimų, todėl jai reikėjo dukters pripažinimo. 

Pamažu įvairūs motinos paveikslai susilydė į vieną, bū- 
tent paveikslą žmogaus, kuriam dėl silpnumo, nepasitikėji- 
mo savimi, pažeidžiamumo reikėjo turėti savo žinioje vaiką. 
Iš tikrųjų motina, puikiai besidarbuojanti išoriniame pasau- 
lyje, liko vaikas savo pačios dukrai. Pastaroji, priešingai, atli- 
ko supratingos globėjos vaidmenį tol, kol suvokė savo pačios 
isnoruojamus poreikius, kuriuos anksčiau stengėsi tenkinti, 


pasitelkdama savo vaikus. 


Meilės iliuzija 


Dabar pamėginsiu išdėstyti, kokias mintis metams bėgant 
paskatino mano darbas. Dirbdama neretai visiškai trum- 
pam susitikdavau su žmonėmis, mūsų pokalbiai trukdavo 
valandą ar dvi. Kaip tik tokie trumpi susitikimai itin išryš- 
kina konkretaus likimo tragediją. Nuolat paaiškėja, kad va- 
dinamoji depresija, būtent tuštumos ir egzistencijos bepras- 
mybės, nuskurdimo baimės vienatvės pojūtis, — tai savasties 
praradimas, svetimybės sau pačiam tragedija, kurios ištakos 
visada slypi vaikystėje. 

Šis sutrikimas praktikoje pasireiškia įvairiomis formomis 
ir įgyja įvairių atspalvių. Kad būtų aiškiau, pamėginsiu pa- 
vaizduoti dvi kraštutines formas, kurių viena - išvirkštinė ki- 
tos pusė, būtent didybę ir depresiją. Reiškiantis didybei nuo- 
lat tyko depresija, o anapus depresinio negalavimo dažnai 
slypi išstumta nuovoka apie mūsų tragišką istoriją. Iš tikrųjų 
žmogus griebiasi didybės, kad apsigintų nuo stipraus skaus- 


mo, kurį sukelia tikrovės neigimą lydinti savasties netektis. 

Didybė kaip saviapgaulė 


„Didingu“ žmogumi visur žavimasi, jam ir reikia tokio ža- 
vėjimosi, be jo jis negali gyventi. Toks žmogus viską, ko 
imasi, privalo ir, žinoma, gali atlikti puikiai (nes apsiriboja 
kaip tik tokiais dalykais). Jis ir pats žavisi savimi, t. y. tam 
tikromis savybėmis: grožiu, protingumu, gabumais ir lai- 
mėjimais. Tačiau vargas, jei kuri iš tų savybių atsako, - į du- 
ris bemat pasibeldžia depresija. Apskritai vyrauja nuomonė, 
kad natūralu, jog ligoniai, seni, daug netekčių patyrę žmo- 
nės arba moterys klimakteriniu laikotarpiu patiria depresiją. 
Pamirštama, kad kai kurie žmonės įstengia ištverti grožio, 
sveikatos, jaunystės ar mylimo žmogaus netektį gedėdami, 
tačiau nepatirdami depresijos. Ir priešingai, kai kuriuos di- 
delio talento žmones kamuoja sunkios depresijos. Kodėl? 
Kadangi laisvas nuo depresijos esi tuo atveju, jei savivertės 
jausmas grindžiamas tikrais jausmais, o ne kokiomis nors 
savybėmis. 

Krachas, kurį patiria „didingo“ žmogaus savivertės jaus- 
mas, itin aiškiai liudija, kad šis jausmas kybojo ore, — tarsi 
vienos pacientės sapnuotas oro balionas, kuris pakilo aukš- 
tyn pūstelėjus palankiam vėjui, staiga prakiuro — ir galiau- 
siai ant žemės voliojasi varganas draiskalas. Vaikas negalėjo 


išsiugdyti nieko išties savo, kas paskui jam būtų atrama. Juk 

tėvų didžiavimasis vaiku grėsmingai susijęs su gėda, kad jis 
nepateisins jų lūkesčių.* 

Tik psichoterapijos procesas leidžia didybės apimtam 
žmogui atsižadėti tragiškos iliuzijos, kad žavėjimasis juo 
reiškia meilę. Neretai jis visą gyvenimą skiria tokiam meilės 
pakaitalui. Kova dėl meilės simbolio tęsiasi tol, kol neva- 
lia suprasti ir sąmoningai išgyventi tikrųjų buvusio vaiko 
poreikių — patirti pagarbą, supratimą, pripažinimą. Viena 
pacientė kartą prisipažino, kad jaučiasi taip, tarsi anksčiau 
būtų laksčiusi ant medinių kojūkų. Ar žmogus, visą laiką 
lakstantis ant kojūkų, ilgainiui nepradės pavydėti vaikščio- 
jantiems savomis kojomis, net jei pastarieji jam atrodo ma- 
žesni ir apskritai „vidutinybės'? Antra vertus, ar nesikaups 
pyktis ant tų, per kuriuos jis nedrįsta be kojūkų žengti nė 
žingsnio? Išties jis pavydės sveikajam, kuriam nereikia nuo- 


2. Viena 1954 m. studija aprašė dvylikos Chestnur Lodge pacientų, sergančių ma- 


niakine-depresine psichoze, šeimyninės aplinkos tyrimą. Šios studijos rezultatai 
didžia dalimi patvirtina mano išvadas apie depresijų etiologiją, kurias padariau, 
eidama visai kitais keliais. 

„Visi pacientai kilę iš socialiai izoliuotų šeimų, kurias aplinkiniai ne itin gerbė. 
Šios šeimos nėrėsi iš kailio, konformizmu ir ypatingais laimėjimais mėgindamos 
pakelti savo prestižą kaimynų akyse. Ypatingas vaidmuo įgyvendinant šį siekį 
buvo skirtas vaikui, vėliau tapusiam mūsų pacientu. Jis turėjo užtikrinti šeimos 
garbę ir buvo mylimas tiek, kiek ypatingais sugebėjimais, talentais, grožiu ir t. t. 
atitiko šeimos idealą (išryškinta A. M.). Ištikus nesėkmei, šeima jį bausdavo visiš- 
kai atstumdama, išvydama, ir jis būdavo tikras padaręs didžiulę gėdą saviškiams“ 
(cituojama pagal M. Eicke-Spengler, 1977, p. 1104). 

Dirbdama su savo pacientais, irgi aptikau socialinę jų šeimų izoliaciją, vis dėlto ji 


buvo ne tėvų jaučiamos stokos priežastis, o jos pasekmė. 

lat plėšytis, siekiant susižavėjimo arba vienokio ar kitokio 
įspūdžio, kuris tiesiog gali būti toks, koks yra. 

Didingasis niekada nebus iš tikrųjų laisvas, nes nuolat 
priklauso nuo kitų žmonių žavėjimosi jo savybėmis, funkci- 


jomis ir laimėjimais, kurių gali staiga netekti. 


Depresija kaip išvirkštinė didybės pusė 


Mano pacientų depresija įvairiopai pindavosi su didybe. 

1. Kartais depresija prasidėdavo, kai liga, invalidumas ar 
senatvė pakirsdavo didybę. Antai viena netekėjusi sens- 
tanti moteris ilgainiui patyrė, kad išorinės sėkmės šal- 
tiniai pamažu senka. Paviršutiniškai žvelgiant atrodė, 
kad neviltį dėl senėjimo labiausiai skatina seksualinių 
kontaktų netektis, tačiau iš tikrųjų sielos gelmėse sū- 
kuriavo ankstyvoji vienatvės baimė, kuriai moteris 
jau neįstengė priešintis naujų partnerių vilionėmis. 
Visi atspindžio pakaitalai sudužo, ji vėl pasijuto bejė- 
gė ir suglumusi kaip maža mergaitė kadaise motinos 
akivaizdoje, priešais veidą, kuriame regėjo ne save, o 
motinos sutrikimą. Panašiai senėjimą išgyvena kai 
kurie vyrai, net jei naujai įsimylėję valandėlei susigrą- 
žina jaunystės iliuziją, šitaip į prasidedančią senėjimo 


depresiją įrerpdami manijos fazę. 

2. Fazinė didybės ir depresijos Aazta liudija jų giminystę. 
Tai dvi to paties medalio pusės, — šį medalį, kadaise 
žmogui iš tikrųjų įteiktą už laimėjimus, galime apibū- 
dinti kaip tariamąją savastį. Antai aktorius, triumfo 
vakarą atsispindėjęs susižavėjusios publikos akyse, iš- 
gyvena didybės ir visagalybės jausmus. Vis dėlto kitą 
rytą jis gali patirti tuštumos, beprasmybės, net gėdos 
ir apmaudo jausmus, — būtent tuo atveju, jei vaka- 
rykštė laimė buvo ne vien kūrybinės veiklos, vaidybos 
ir raiškos, išdava, bet didžia dalimi siejosi su pakai- 
tiniu senųjų poreikių — patirti atgarsį, atspindį, būti 
matomam ir girdimam - tenkinimu. Aktorius, kurio 
kūryba palyginti laisva nuo šių poreikių, kitą rytą ne- 
patirs depresijos, jausis gyvybingas ir užsiims tolesne 
veikla. Tačiau jei vakarykštė sėkmė turėjo paneigti 
vaikišką frustraciją, ji, kaip bet kuris pakaitalas, ten- 
kina tik akimirką. Iš tikrųjų pasisotinti neįmanoma, 
nes laikas praėjo. Nebėra anuometinio vaiko, nebėra 
ir anuometinių tėvų. Dabartiniai — jei tebėra gyvi — 
seni ir priklausomi, nebeturi galios sūnui, galbūt 
džiaugiasi jo sėkme ir retais apsilankymais. Dabar jį 
lydi sėkmė ir pripažinimas, tačiau to maža, sėkmė ne- 
gali padaryti neįmanomo, negali užpildyti senos spra- 


gos. Sena žaizda savo ruožtu negali užsitraukti, kol 

žmogus ją neigia pasitelkdamas iliuziją, būtent sėkmės 
ekstazę. Depresija pavedėja žaizdos link, tačiau ši iš 
tikrųjų užsitrauks tik gedint dėl to, ko stigo kadaise, 
stigo lemiamu laiku? 

3. Pasitaiko, kad žmogus palaiko pastovaus tėvų dėmesio 
ir prieinamumo iliuziją nuolatiniais ypatingais laimė- 
jimais (neigdamas ir tokio dėmesio stygių ankstyvoje 
vaikystėje, ir savo emocines reakcijas). Toks žmogus 
dažniausiai sugeba užbėgti už akių gresiančiai depre- 
sijai dar prašmatnesniais laimėjimais, apstulbindamas 
ir save, ir aplinkinius. Tačiau neretai jis pasirenka tokį 
partnerį, kuris pats dar iki santuokos pasižymėjo de- 
presiniais bruožais arba ilgainiui nesąmoningai peri- 
ma depresinę didingojo komponentę ir atitinkamai 
elgiasi santuokiniame gyvenime. Taip depresija tampa 
išorinė. Galima rūpintis „vargšu“ sutuoktiniu, globoti 

Pateiksiu Igorio Stravinskio pasakojimą, kaip pavykusio gedėjimo liudijimą: „Esu 

tikras, mano nelaimė buvo ta, kad tėvas buvo man tolimas, iš motinos irgi nesu- 

laukiau meilės. Netikėtai mirus vyriausiam broliui, motinos jausmai nenukrypo į 

mane, tėvas irgi liko santūrus kaip anksčiau, todėl nusprendžiau, kad ateis diena 

ir aš jiems parodysiu. Na, diena atėjo, diena praėjo. Niekas, išskyrus mane, tos 
dienos neatmena, tebesu vienintelis jos liudininkas.“ Visiškai priešingas pavyz- 
dys - Samuelio Becketto žodžiai: „Tikriausiai galima sakyti, kad išgyvenau lai- 
mingą vaikystę... nors ne itin sugebėjau būti laimingas. Tėvai nėrėsi iš kailio, kad 
padarytų vaiką laimingą. Tačiau dažnai jaučiausi iš tikrųjų vienišas“ (cituojama 
pagal H. Mūller-Braunschweig, 1974). Pastaruoju atveju vaikystės drama visiškai 


išstumta, neigiant ją galima toliau idealizuoti tėvus, tačiau Becketto dramos iš- 


reiškia begalinę jo vienatvę vaikystėje. 


0) 


Alice Miller 


jį tarsi vaiką, jaustis stipriam, nepakeičiamam, taigi 


įgyti papildomą ramstį savo asmenybės pastatui, ne- 


turinčiam tvirto pamato ir jau paramstytam sėkme, 


laimėjimais, „stiprybe“ ir pirmiausia vaikiško jausmų 


pasaulio neigimu. 


Depresija atrodo esanti diametraliai priešinga didybei, 


jos nuotaika labiau dera su savasties praradimo tragiz- 


mu, tačiau jiedvi turi daug bendrumų. Ir depresijos, ir 


didybės atveju susiduriame su 


I. 


tariamąja savastimi, pastūmėjusia žmogų pra- 


rasti tikrąją savastį; 


2. trapia savigarba, grindžiama ne tikrais jausmais 
ir norais, o galimybe realizuoti tariamąją savastį; 

3. perfekcionizmu; 

4 paniekos „vertų jausmų neigimu; 

s. išnaudotojiškais santykiais; 

6. didžiule baime prarasti meilę ir atitinkama pa- 
rengtimi prisitaikyti; 

7. atskilusia agresija; 

8. polinkiu įžeidinėti; 

9. polinkiu į gėdos ir kaltės jausmus; 

ro. nerimu. 

Depresija kaip savasties neigimas 


Taigi depresiją galima suvokti kaip tiesioginį signalą, kad 
praradome savastį, t. y. neigėme savo emocines reakcijas ir 
pojūčius. Šis neigimas, kaip gyvybiškai svarbaus prisitaiky- 
mo veiksnys, prasidėjo vaikystėje iš baimės prarasti meilę. 
Todėl depresija liudija labai ankstyvą traumą. Tam tikros 
jausmų pasaulio sritys, ilgainiui galėjusios suteikti stabilų 
pasitikėjimą savimi, labai anksti, dar kūdikio amžiuje, nu- 
nyko. Kai kuriems vaikams neleidžiama laisvai išgyventi 
ankstyviausių jausmų ir pojūčių — nepasitenkinimo, apmau- 
do, pykčio, skausmo, kūniško džiaugsmo, net alkio pojūčio. 
Kartais tenka išgirsti motiną didžiuojantis, kad jos kūdikis 
išmokęs užgniaužti alkį, — meiliai nukreipus jo dėmesį, jis 
ramiai laukiąs maitinimo meto. 

Pažinojau Žmonių, laiškuose paliudijusių tokius kūdi- 
kystės potyrius, — suaugę jie irgi niekada nebuvo tikri, ar 
išties jaučia, ar tik „įsivaizduoja“ alkį, ir baimindavosi iš 
alkio nualpti. Prie jų priklauso ir Beatričė. Jos motina, susi- 
dūrusi su vaikų nepasitenkinimu ar pykčiu, imdavo abejoti 
savo, kaip motinos, vaidmeniu, fizinis jų skausmas ją baugi- 
no, nežabotas džiaugsmas dėl savo kūno žadino jos pavydą 
ir gėdą „prieš kitus“. Motinos būgštavimai visiškai nulėmė 


emocinį dukters gyvenimą. Beatričė labai anksti suvokė, 

ko jai nevalia jausti, kad nepastatytų ant kortos motinos 
„meilės“. 

Jei kadaise išmetėme savo tolesnio gyvenimo raktus, ne- 
išvengiamai paslaptimi mums lieka ir depresijos — taip pat 
kančios, ligos ir pasveikimo — priežastys. 

Vienas skaitytojas atsiuntė man knygą psichiatro, tvirtai 
įsitikinusio, kad smurtas, apleidimas ir išnaudojimas vaikys- 
tėje nėra pakankama priežastis ilgainiui susirgti psichikos 
liga. Visiškai kitos, iracionalios, priežastys lemiančios, kad 
žmogus išvengia katastrofiškų smurto padarinių arba pa- 
sveiksta greičiau už kitus. Šitaip veikianti „malonė“. 

Šis psichiatras pasakoja apie pacientą, kuris pirmuosius gy- 
venimo metus praleido su vieniša labai skurstančia motina, o 
paskui buvo paimtas globos įstaigos. Berniukas keliavo iš vie- 
nos globos vietos į kitą, visur patirdamas didžiausią smurtą. 
Galiausiai tapo šio psichiatro pacientu, ir jo būsena pagerėjo 
daug greičiau nei likimo draugų, kurių gyvenimo istorijos 
anaiptol nepasižymėjo tokiu sensacingu smurtu. Kaip žmo- 
gus, patyręs tiek žiaurumo vaikystėje ir jaunystėje, įstengė 
taip greitai atsikratyti simptomų? Ar tai ne Dievo malonė? 

Daugybė žmonių mėgsta tokio pobūdžio aiškinimus ir 
vengia lemtingų klausimų. Tačiau ar nereikėtų paklausti, 
kodėl Dievas nebuvo linkęs padėti kitiems šio psichiatro pa- 


cientams — arba ir tam pačiam pacientui tada, kai jis dar 

buvo negailestingai mušamas vaikas? Gal šiam suaugusiam 
vyrui iš tikrųjų padėjo Dievo malonė, o gal paaiškinimas 
kur kas paprastesnis? 

Galbūt pirmaisiais, lemtingais, gyvenimo metais motina 
net ir skursdama įstengė suteikti jam realią meilę, globą ir 
saugumą, taigi jis buvo geriau pasirengęs susidoroti su pas- 
kesnio smurto padariniais nei tas, kurio integralumas nuo 
pirmųjų dienų buvo pažeistas, kuris neturėjo jokių teisių į 
savo paties gyvenimą ir iš karto patyrė, kad vienintelis jo 
egzistencijos tikslas — „padaryti laimingą“ motiną. 

Tokia buvo mano pacientės Beatričės lemtis. Ji nepatyrė 
smurto. Tačiau nuo pat kūdikystės privalėjo neverkti, nebū- 
ti alkana, neturėti jokių poreikių, kad „padarytų laimingą 
motiną. Iš pradžių dukrą kamavo anoreksija, paskui visą gy- 
venimą — sunki depresija. 

Nekritiškai laikantis tradicinių meilės ir moralės vaiz- 
dinių, labai paprasta užmaskuoti ir išstumti tikrus savo is- 
torijos faktus. Tačiau nesant laisvos prieigos prie šių faktų, 
meilės šaknys lieka nukirstos. Nenuostabu, kad tokiu atveju 
raginimas elgtis su kitais meiliai, kilniai ir atlaidžiai lieka be- 
vaisis. Negalime iš tikrųjų mylėti, jei mums nevalia matyti 
tiesos apie tėvus ir auklėtojus, taip pat apie mus pačius. Gali- 
me tik elgtis taip, :a7si mylėtume. Tačiau toks veidmainiškas 


elgesys — meilės priešybė. Jis trikdo, klaidina ir pirmiausia 

sukelia bejėgį kito pyktį, kurį šis privalo išstumti, kurio ne- 
gali sąmoningai išgyventi, todėl pyktis tampa destruktyvus. 
Ypač tuo atveju, kai „mylimam“ žmogui gyvybiškai svarbu 
tikėti tariama meile. 

Jei religiniai vadovai pripažintų šiuos paprastus psichikos 
dėsnius, jie daugybei žmonių padėtų tapti sąžiningesniems, 
taigi ir mažiau destruktyviems. Užuot ignoravus šiuos dės- 
nius, pakaktų įdėmiau apsidairyti ir pamatyti, kiek daug ža- 
los šeimai, viešajam gyvenimui, apskritai visuomenei padaro 
veidmainystė. 

Veros laiškas man, kurio ištrauką jai pageidaujant cituoju, 
aiškiai parodo veidmainystės sukeliamą sumaištį. Paskesnė 
Majos istorija savo ruožtu liudija, kad panaikinus praeities 


išstūmimą tampa įmanoma spontaniška meilė savo vaikui. 


Vera, $2 metų, rašo: 

„Ištisus dešimtmečius buvau priklausoma nuo alkoholio, pas- 
kui anoniminių alkoholikų grupėje išsivadavau iš priklausomy- 
bės. Buvau be galo dėkinga grupei, todėl 11 metų dalyvavau 
visuose susitikimuose, stengdamasi ginti šalin kiekvieną bent 
kiek kritišką mintį. Nenorėjau pripažinti ir prasidėjusios lėtinės 
ligos, vadinamosios išsėtinės sklerozės, taip pat dažnėjančių de- 
presijos požymių. Dabar, po trejų psichoterapijos metų, žinau, 


kaip atsirado — netgi neišvengiamai turėjo atsirasti — šie baugi- 

nantys simptomai, galiausiai privertę atsižvelgti į savo pojūčius 
ir signalus. 

Per grupės susitikimus visada piktindavausi šnekomis apie „be- 
sąlygišką meilę“, tariamai jaučiamą visų grupės narių vienų 
kitiems. Tokį pasipiktinimą aiškinau tuo, kad pati neturėjau 
tikros meilės patirties, nes tokios meilės niekada nepatyriau 
vaikystėje ir negalėjau išsiugdyti tikėjimo, jog meilė apskritai 
yra. Bent jau grupėje mus taip mokė. Norėjau tuo tikėti, nes 
buvau ištroškusi meilės. Antra vertus, ir galėjau tikėti, nes veid- 
mainystė buvo duona kasdienė, kuria mane penėjo motina, — 
nieko kito aš nežinojau. Tačiau dabar man aišku: besąlygiška 
meilė būtina tik vaikui. Ir tik vaiką galime ir turime besąlygiš- 
kai mylėti, t. y. mylėti ir pripažinti mums patikėtą vaiką, kad ir 
ką jis darytų, — rėktų ar maloniai šypsotųsi. Besąlygiška meilė 
suaugusiajam nepaisant jo veiksmų reikštų, kad mylime ir šal- 
takraujišką masinį žudiką ar akivaizdų melagį, jei tik jis pri- 
klauso prie mūsų grupės. Ar tai įmanoma? Ar privalu? Kodėl? 
Kam tai gali praversti? Tvirtindami, kad besąlygiškai mylime 


suaugusįjį, parodome tik savo aklumą ir nesąžiningumą." 


Vera teisi. Mums, suaugusiesiems, nereikia besąlygiškos mei- 


lės, taip pat ir besąlygiškos mūsų psichoterapeutų meilės. Tai 


vaikiškas poreikis, kurio jau neįmanoma patenkinti. Zmo- 


gus, niekada negedėjęs dėl šios netekties, žaidžia iliuzijomis. 

Mums reikia psichoterapeuto sąžiningumo, pagarbos, pasi- 
tikėjimo, atjautos, supratimo, gebos suvokti savo paties jaus- 
mus, neužkraunant jų naštos mums. Širai jis ir gali mums 
suteikti. Tačiau reikėtų saugotis sutikus žmogų, žadantį mus 
„besąlygiškai“ mylėti. Veros ryžtas atrasti tiesą, nebesileisti 
ilgiau klaidinamai padėjo jai per trejus metus atrasti tai, ko 
ji ieškojo ir nepajėgė rasti ištisus dešimtmečius. Šiame kelyje 
jai padėjo kūno potyriai. 

Maja, 38 metų, trijų vaikų motina, ateina kelios dienos po 
gimdymo ir pasakoja, kad su savo kūdikiu jaučiasi laisva ir 
gyvybinga. Visiškai kitokia jos savijauta buvusi po ankstes- 
nių dviejų gimdymų, tada jai nuolat atrodę, kad krūvis per 
didelis, kad vaikas ją varžo ir „išnaudoja“, ji maištavusi dėl 
jo pagrįstų reikalavimų — ir patyrusi save kaip labai piktą, o 
paskui, depresijos apimta, kaip svetimą sau pačiai. Matyt, 
tai buvęs maištas prieš motinos reikalavimus, kuris nukrypo 
prieš jos pačios vaikus. Tačiau dabar nesą nieko panašaus. 
Meilė, kadaise reikalavusi tiek pastangų, dabar tiesiog savai- 
me ją aplankiusi, šiandien ji patirianti vienovę su vaiku ir su 


savimi. Galiausiai Maja pradeda pasakoti apie savo motiną: 


„Buvau perlas motinos karūnoje. Ji visada sakydavo, kad Maja 
galima pasitikėti, ji tikrai padarys. Ir išties aš viską padariau, 


užauginau jos vaikus, kad ji galėtų atsidėti profesinei karjerai. 

Motina darėsi vis didesnė įžymybė, tačiau niekada nemačiau 
jos laimingos. Kaip dažnai daugybę vakarų jos ilgėjausi, - ma- 
žyliai verkdavo, aš juos guosdavau, tačiau pati niekada never- 
kiau. Kam reikalingas užsiverkęs vaikas? Mamos „meilę“ galė- 
jau užsitikrinti, tik būdama stropi, supratinga, santūri, niekada 
neabejodama jos veikla, niekada neparodydama, kaip man jos 
trūksta, — visa tai būtų riboję jos laisvę, kurios jai labai reikėjo. 
Ir atsigręžę prieš mane. Niekam anuomet nebūtų atėję į galvą, 
kad ši stropi, rami, patogi Maja tokia vieniša ir taip kenčia. Kas 
man liko — didžiuotis mama ir jai padėti! 

Kuo gilesnė praraja motinos širdyje, tuo didesnių perlų reikia 
jos karūnai. Mano motinai reikėjo perlų, nes iš tikrųjų visa 
savo veikla ji stengėsi kažką nuslopinti, galbūt ilgesį, nežinau... 
Galbūt patyrusi laimę būti ne tik biologine motina, ji būtų at- 
radusi, ko jai reikėjo. Juk ji tarėsi taip besistengianti, buvo tokia 
pareiginga. Tačiau spontaniškos meilės džiaugsmo jai nebuvo 
duota. 

Viskas pasikartojo, kai gimė Peteris. Kiek bukaprotiškų valan- 
dų mano vaikas praleido su namų darbininkėmis, kad galėčiau 
gauti diplomą, dar labiau nutolinusį mane nuo savęs ir nuo jo? 
Kaip dažnai palikdavau jį ir nepastebėdavau, ką darau, nes nie- 
kada neturėjau teisės išgyventi savo pačios apleistumo? Tik da- 
bar pradedu nujausti, kas yra motinystė be karūnos, be perlų, 


be šventumo regimybės.“ 

Vienas vokiškas moterų žurnalas, aštuntajame dešimtme- 
tyje mėginęs atvirai gvildenti tabu tapusias tiesas, paskelbė 
skaitytojos, be užuolankų vaizduojančios tragišką savo mo- 


tinystės istoriją, laišką. Jis baigiamas tokiais žodžiais: 


„O tas žindymas! Kūdikį ne taip paguldė prie krūties — ir spe- 
neliai bemat sukandžioti. O Dieve, baisiai nemalonu. Po dvie- 
jų valandų vėl jį atneš; dar valanda... tuoj... Paskui jis žinda, 
aš verkiu ir keikiuosi... Buvo taip bloga, kad negalėjau valgyti, 
temperatūra pašoko iki 40 laipsnių. Tada nebereikėjo žindy- 
ti, man staiga pagerėjo. Motinystės jausmo apskritai visiškai 
nejutau. Būčiau sutikusi, kad vaikas mirtų. O visi aplinkiniai 
buvo įsitikinę, kad esu labai laiminga. Apimta visiškos nevil- 
ties, paskambinau vienai draugei, ji pasakė, kad simpatiją pa- 
junti ilgainiui, kai visą laiką rūpiniesi vaiku, o jis visada šalia. 
Irgi netiesa. Si/mpatija atsirado tik tada, kai vėl galėjau eiti į 
darbą, o grįžusi namo rasdavau mažylį — tarsi pramogą ar žais- 
lą. Tiesą sakant, šunelis tam irgi būtų puikiai tikęs. Dabar, 
vaikui pamažu augant, kai matau, 444 galiu jį auklėti, kad jis 
prie manęs prisirišęs, visiškai manimi pasitiki, atsiranda švel- 
numas, ir aš džiaugiuosi, kad vaikas yra (išryškinta A. M.). Visa 
tai parašiau, nes manau: kas nors turi vieną kartą pasakyti, 
kad motinos meilės — juolab motinystės instinkto — nėra“ (plg. 


„Emma“, 1977 liepa). 

Problemos esmė ta, kad laiško autorė iš tikrųjų negalė- 
jo išgyventi nei savo, nei vaiko tragizmo, nes šios istorijos 
ištakos — likęs jai neprieinamas jos pačios vaikystės jausmų 
pasaulis. Todėl pesimistinė jos išvada klaidinga ir nekorek- 
tiška. Iš tikrųjų ir „motinos meilė“, ir „motinystės instink- 
tas yra. Tuo galime įsitikinti, stebėdami žmonių smurto 
nepatyrusius gyvūnus. Moterys irgi gimsta su instinktyvia 
„programa“, skatinančia jas mylėti, globoti, remti, maitinti 
savo vaikus ir drauge patirti džiaugsmą. Tačiau neretai la- 
bai anksti prarandame šiuos instinktyvius sugebėjimus, juos 
sunaikina tėvai, vaikystėje išnaudojantys mus savo norams 
tenkinti. Laimė, kad pripažinę tiesą galime atgauti šiuos su- 
gebėjimus, — tai liudija Johanos istorija. 

Johana, 27 metų, pradėjusi atskleidžiančiosios psicho- 
terapijos procesą, netrukus pastojo. Ji puikiai pasirengė 
gimdymui, buvo laiminga, jausdama artimą ryšį su sveiku 
naujagimiu, džiaugėsi galėdama jį žindyti. Tačiau staiga 
be jokios regimos priežasties jos krūtys sukietėjo, pasidarė 
skausmingos, ji gulėjo karščiuodama, kūdikį iš buteliuko 
penėjo seselė. 

Karščiuodama košmaruose Johana vis iš naujo labai deta- 
liai išgyveno seksualinio prievartavimo scenas, kuriose daly- 
vavo abu tėvai ir jų kaimynai, kai jai buvo trys mėnesiai. Šį 


amžių buvo įmanoma nustatyti, nes paskui šeima persikraus- 

tė kitur. Anksčiau jau priartėjusi prie savo jausmų, dabar Jo- 
hana galėjo išgyventi pyktį ir pajusti visą siaubą dėl išprie- 
vartavimo tokiame amžiuje. Labiausiai ją siutino suvokimas, 
kad šitaip smarkiai pažeista jos instinktyvi geba. Kaip tik šią 
aplinkybę ji jautė kaip didžiausią tėvų nusikaltimą. Vėliau ji 
pasakė: „Kai buvau trijų mėnesių, jie išplėšė mano motiniš- 
kumą. Iš pradžių, nors labai norėjau, negalėjau žindyti vaiko.“ 
Prireikė daug laiko, kol Johana buvo pajėgi vidiniam dialogui 
su savo tėvais, išsakė kūne susikaupusį pyktį ir apmaudą, pa- 
reikalavo savo teisių ir susidorojo su išprievartavimu. Tačiau 
temperatūra nukrito ir skausmas atlėgo dar prieš prasidedant 
šiam procesui vien dėl jos parengties pripažinti žiaurią tiesą. 
Ji vėl galėjo žindyti kūdikį, o šis bemat atsižadėjo buteliuko, 
nors seselė tvirtino, kad tai „visiškai neįmanoma“. 

Johana džiaugėsi motinyste ir laime, džiaugėsi galėda- 
ma mylėti nekaltą būtybę, ją saugoti, maitinti, raminti ir 
globoti, džiaugėsi sugebėdama atspėti jos poreikius. Tačiau 
šią laimę vis nustelbdavo abejonės, ji pradėdavo svarstyti, ar 
gerai elgiasi, ar jos laimė nepasmerkta, ar ji gali leisti sau taip 
džiaugtis. Anksčiau studijavusi psichologiją, dabar ji dvejo- 
jo, ar jos nekamuoja įkyrybė, ar iš egoizmo ji pernelyg nele- 
pina vaiko ir t. t. Kankinamą savikritiką skatino ir draugų 
patarimai, esą vaikui reikia iš karto nustatyti ribas, kad jis 


išmoktų pabūti vienas, antraip užaugs tironas. Johana buvo 

seniai atmetusi tokį požiūrį, vis dėlto dvejonių dėl savo vaiko 
jai nepavyko išvengti. 

Psichoterapijos procese ji vis iš naujo susiorientuodavo, 
vis iš naujo suvokdavo, kaip svarbu jai mylėti ir rodyti meilę 
nesibaiminant, kad ši meilė bus išnaudojama, apgaudinėja- 
ma, prievartaujama. Ji pasijuto vėl tapusi visuma kaip iki tų 
anksti patirtų traumų. Vidinėje akistatoje su tėvais jai daž- 


nai prireikdavo pasakyti: 


„Myliu Michaelį ir noriu jį mylėti. Mano sielai reikia šios mei- 
lės, kaip kūnui oro. Tačiau dažnai kyla pavojus nuslopinti šį 
poreikį, slopinimui pasitelkiu visą savo energiją ir intelektą, kad 
tik „išsivaduočiau“ iš šios meilės, kurią įtarinėju esant „blogą“. 
Kodėl? Kaip įstūmėte mane į tokią padėtį? Labai anksti pa- 
rodėte, kad mažas vaikas nevertas pagarbos, nėra asmenybė, 
geriausiu atveju tėra žaislas, kuriuo galima žaisti, kad galima 
jam visaip grasinti, visaip jį išnaudoti ir smurtauti, visiškai už 
tai neatsakant. Tokia buvo jūsų žinia man, — ji dažnai verčia 
mane dvejoti, sukelia stresą, pojūtį, kad iš manęs per daug; rei- 
kalaujama, tačiau vis dar nedrįstu pykti ant jūsų ir nukreipiu 
pyktį į savo vaiką. Paprasta manyti, kad Michaelis trukdo man 
gyventi, riboja mano laisvę, nes dabar jam nuolat reikia manęs. 
Tačiau iš tikrųjų trukdo ne jis. Pakanka pažvelgti jam į akis, 


nekaltas ir atviras, ir jau žinau: ir vėl padariau jį atpirkimo ožiu. 

Mylimas vaikas nuo pat pradžių žino, kas yra meilė. Apleistas, 
negerbiamas, išnaudojamas vaikas niekada jos nepatyrė. Tačiau 
aš noriu ją patirti ir mokausi mylėti kartu su Michaeliu, pa- 
mažu, kasdien iš naujo, nepaisydama jūsų žinios. Žinau, vieną 


dieną tikrai įsitikinsiu, kad esu pajėgi mylėti.“ 


Johanos kova dėl tikrųjų jausmų išgelbėjo ne tik vaiko, bet 
ir jos pačios ateitį. Penkiasdešimtmetės Anos istorija rodo, 
kas gali nutikti anksti seksualiai išnaudotam vaikui be to- 
kios kovos (be psichoterapijos). Kelios dienos prieš mirtį Ana 


man parašė: 


„Šiandien mane aplankė suaugę vaikai, ir aš pirmą kartą gy- 
venime suvokiau, kad jie mane mylėjo, visada mylėjo, o aš iki 
šiol niekada nejaučiau šios meilės. Dažnai palikdavau savo vai- 
kus, išeidavau su įvairiais vyrais, iš tikrųjų bėgau nuo meilės 
vaikams, nuo savo tikrųjų jausmų, ieškodama seksualinio ma- 
lonumo su vyrais, kurie suteikė man tiek skausmo ir niekad 
nedavė to, ko išties reikėjo: meilės, supratimo, pripažinimo. Tė- 
vas mane, dar kūdikį, privertė susieti malonumą su skausmu ir 
pykčiu, privertė baimintis tikrosios meilės ilgesio ir jį išstumti, 
taigi vengti žmonių, sugebančių mylėti. Argi tai ne iškrypimas? 
Visą gyvenimą negalėjau jo atsikratyti. O dabar, suvokus jį, jau 


per vėlu.“ 

Buvo išties per vėlu, nes Ana jau galėjo išgyventi pyktį ir 
apmaudą, tačiau tik savo partneriams. Ji parašė tebemylinti 


ir tebegerbianti tėvą. 


Depresinė psichoterapijos proceso fazė 


Tik depresinis negalavimas gali paskatinti didybės užvaldy- 
tą žmogų kreiptis į psichoterapeutą. Kol gynybiniai didybės 
mechanizmai veiksmingi, ši sutrikimo forma nesukelia regi- 
mos kančios, gal tik artimieji (sutuoktiniai ir vaikai) kreipia- 
si psichoterapinės pagalbos dėl depresijos. Psichoterapeutas 
susiduria su mišria didybės forma, apimančia ir depresiją; 
depresija, priešingai, kamuoja bemaž kiekvieną mūsų paci- 
entą, kartais regime tiesiog išreikštą ligos paveikslą, kartais — 
atskirą depresinio negalavimo fazę. Šios fazės atlieka įvairias 
funkcijas. Bendra jų ypatybė ta, kad jos baigiasi, kai paci- 
entui pavyksta išgyventi ir suvokti atitinkamus jausmus ir 


senąsias aplinkybes, būtent depresinio negalavimo ištakas. 


Signalinė funkcija 


Pasitaiko, kad pacientė ateina skųsdamasi depresija, o išei- 


na paplūdusi ašaromis, bet jausdama didžiulį palengvėjimą 

ir be jokių depresijos požymių. Galbūt ji įstengė išgyventi 
susikaupusį pyktį ar pagaliau išreiškė ilgai puoselėtą nepasi- 
tikėjimą motina, gal pirmą kartą pajuto liūdesį dėl daugy- 
bės negyvento gyvenimo metų ar vėl pasipiktino būsimomis 
psichoterapeutės atostogomis ir išsiskyrimu su ja. Nesvarbu, 
kokie buvo jausmai, svarbu, kad jie buvo išgyventi ir atvėrė 
prieigą prie išstumtų prisiminimų. Depresija pranešė, kad 
šie arti, pranešė ir tai, kad pacientė juos neigia. Dabartinė 
dingstis paskatino šių jausmų proveržį, ir depresinė nuotai- 
ka išnyko. Dažnai tokia nuotaika signalizuoja: nepatirdamos 
didybės atkirčio, nepripažįstamos savasties dalys (jausmai, 


fantazijos, norai, baimės) sustiprėjo. 


„Sugriauti save“ 


Kai kurie smarkiai traumuoti žmonės, vos spėję priartėti 
prie savo sielos gelmių, patirti komfortą ir supratimą, be- 
mat puola organizuoti vakarėlį ar dar ką nors jiems visiškai 
nesvarbaus ir vėl pasijunta vieniši ir išsekę. Po kelių dienų 
jie jau skundžiasi esą svetimi patys sau ir tušti, miglotai nu- 
jausdami praradę prieigą prie savasties. Šitokios nesąmonin- 
gai kartojamos būsenos gali atskleisti, kaip anksčiau klojosi 
vaikui: visiškai įsijautusį į žaidimą, visiškai esantį savimi 


jį staiga kas nors pašaukia padaryti, nuveikti šį tą „protin- 

gesnio“ ir sugriauna jo atsirandantį pasaulį. Tikriausiai šie 
pacientai jau vaikystėje reaguodavo depresiniu negalavimu, 
nes negalėjo rizikuoti ir sureaguoti normaliai, šiuo atveju 
galbūt supykti. Jei dabar jie skiria laiko tam, kad suvoktų 
ir apdorotų tokias dabarties užuominas, jausmai nubunda, 
prasideda maištas ir išstumtas poreikis (pasilikti su savimi) 
išaiškėja. Depresija išnyksta bemaž automatiškai, nes pasi- 
daro nereikalinga jos gynybinė funkcija. Atirinkama veikla 
irgi bemat praranda savo funkciją, nes jau žinai, ko tau iš 
tikrųjų reikia. Šiuo atveju galbūt ne prasiblaškyti vakarėlyje, 


o skirti laiko sau. 


Puoselėti stiprias emocijas 


Depresinės fazės kartais trunka ištisas savaites — tol, kol pra- 
simuša stiprūs vaikystės dienų jausmai. Atrodo, tarsi depre- 
sija būtų stabdžiusi šiuos jausmus. Juos išgyvenęs vėl jautiesi 
gyvybingas, kol nauja depresinė fazė praneša ką nors nauja. 
Savo būseną pacientai nusako daugmaž taip: „Nejaučiu sa- 
vęs, — kaip galėjo atsitikti, kad vėl praradau save? Nejaučiu 
jokio ryšio su savo vidiniu pasauliu. Viskas beviltiška... Nie- 
kada nepagerės. Nėra jokios prasmės. Ilgiuosi savo gyvy- 
bingumo.“ Paskui jie gali pratrūkti pykčiu, audringais prie- 


kaištais ir kaltinimais. Jei šie kaltinimai pagrįsti, juos išsakę 

patiria didžiulį palengvėjimą. Tačiau nepagrįsti, nekaltiems 
asmenims skirti kaltinimai nepanaikins depresijos, ji tęsis 


tol, kol paaiškės tikrosios pacientų jausmų ištakos. 


Polemika su tėvais 


Tam tikrais depresinio negalavimo momentais žmogus pra- 
deda priešintis iki šiol nesąmoningiems, išstumtiems tėvų 
reikalavimams (pvz., siekti kokių nors laimėjimų), tačiau iš 
tikrųjų dar nėra laisvas nuo jų. Tada jis vėl atsiduria akligatvy- 
je, paklusdamas beprasmiams, perdėtiems reikalavimams, ir 
tik vėl pasireiškęs depresinis negalavimas atkreipia jo dėmesį 
į šią aplinkybę. Antai gali išgirsti tokį pasakojimą: „Užva- 
kar buvau laimingas, darbas tirpte tirpo rankose, rengiausi 
egzaminams ir nuveikiau daugiau, nei buvau numatęs visai 
savaitei. Pagalvojau, kad reikia išnaudoti tokią gerą nuotai- 
ką, ir tariau sau: įveik šįvakar dar vieną skyrių. Dirbau visą 
vakarą, tačiau džiaugsmo jau nejutau, kitą dieną apskritai 
nieko nesugebėjau, jaučiausi paskutinis idiotas, nepajėgiau 
nieko įsiminti. Ir žmonių nenorėjau matyti, viskas priminė 
ankstesnes depresijas. „Atsukau juostelę“ ir nustačiau, kada 
tai prasidėjo. Užmušiau džiaugsmą tą akimirką, kai panorau 
užsikrauti dar daugiau. Kodėl? Staiga prisiminiau mamą, 


sakydavusią: „Gražiai padarei, dabar galėtum dar padary- 

ti...“ Įniršau ir mečiau knygas. Staiga pajutau, kad tikrai su- 
gebėsiu pastebėti, kada vėl užsimanysiu dirbti. Ir žinoma, 
pastebėjau. Tačiau depresija išnyko dar anksčiau — tada, kai 


pastebėjau, kad ir vėl bandžiau apmauti save.“ 


Vidinis kalėjimas 


Depresinį negalavimą, galintį reikštis arba dangstytis ir psi- 
chosomatine kančia, tikriausiai patyrė kiekvienas žmogus. 
Atkreipę į jį dėmesį nesunkiai pastebėsime, kad jis atsiranda 
bemaž reguliariai ir varžo spontanišką gyvybingumą, jei ka- 
daise buvo nuslopintas koks nors žmogui išties būdingas im- 
pulsas ar nepageidaujamas stiprus jausmas. Antai depresinio 
negalavimo gali tikėtis (nebent nuolat galėtų pasitelkti gy- 
nybinę didybę) artimą žmogų praradęs suaugusysis, kuriam 
nevalia išgyventi sielvarto ir kuris stengiasi prasiblaškyti, kad 
užmirštų skausmą, arba tas žmogus, kuris slopina pasipik- 
tinimą idealizuojamo draugo elgesiu, nes būgštauja prarasti 
draugystę. Dabartinės aplinkybės jam primena ankstesnę, iš- 
stumtą priklausomybę. Atsižvelgdamas į šį sąryšį, jis gali pa- 
sinaudoti depresija, būtent sužinoti vertingą tiesą apie save. 
Vaikas tokios galimybės neturi. Jis dar negali permatyti 
savasties neigimo mechanizmo, antra vertus, jei nėra palai- 


kančių, atjaučiančių aplinkinių, stiprūs vaiko jausmai kelia 

realią grėsmę jam pačiam. Tačiau ir suaugęs žmogus gali tarsi 
vaikas baimintis savo jausmų tol, kol nesuvokia šios baimės 
pagrindo. Itin stiprūs jausmai darsyk užplūsta paauglystėje. 
Paprastai atmintyje geriau išlieka paauglystės skausmai, ne- 
geba suvokti ir integruoti savo paties impulsų nei pirmosios 
traumos, kurias neretai slepia idiliškos vaikystės paveikslas 
arba bemaž visiška vaikystės amnezija. 

Tikriausiai kaip tik todėl suaugę žmonės rečiau su nostal- 
gija prisimena paauglystę nei vaikystę. Per šventes, pažįsta- 
mas nuo mažens, daugelis jų patiria ilgesio, lūkesčio ir bai- 
mės nusivilti mišinį, veikiausiai atspindintį stiprių jausmų, 
būdingų jų pačių vaikystei, paiešką. Tačiau kaip tik todėl, 
kad vaiko jausmai tokie stiprūs, jų slopinimą neišvengiamai 
lydi sunkūs padariniai. Kuo stipresnis kalinys, tuo storesnės 
turi būti kalėjimo sienos, ilgainiui apsunkinsiančios ar net 
apskritai sustabdysiančios tolesnę emocinę raidą. 

Keletą kartų patyrę, kad savotiškai nesuprantamas stiprių 
vaikystės jausmų protrūkis panaikino ilgėlesnį depresinį ne- 
galavimą, kitaip pradedame elgtis su nepageidaujamais jaus- 
mais, pirmiausia su skausmu. Suvokiame, kad neprivalome 
įkyriai laikytis ankstesnės schemos (nusivylimas — skausmo 
slopinimas — depresija), nes dabar turime ir kitą galimybę, 
būtent išgyventi skausmą. Tik šitaip atsiveria emocinė priei- 


ga prie ankstesnių išgyvenimų, t. y. iki šiol paslėptų mūsų 

savasties ir likimo aspektų. Vienas pacientas baigiamojoje 


psichoterapijos proceso fazėje pasakė: 


„Ne gražūs ir ne malonūs jausmai paskatino naują požiūrį, bet 
tie, kuriems labiausiai priešinausi, kai pasijusdavau esąs varga- 
nas, menkas, piktas, bejėgis, susigėdęs, pretenzingas, pagiežin- 
gas ar sutrikęs. Ir pirmiausia liūdnas, vienišas. Tačiau kaip tik 
šie išgyvenimai, kurių ilgai vengiau, galiausiai suteikė tikrumo, 
kad šį tą supratau apie savo gyvenimą, šį tą, ko nebūčiau radęs 


jokioje knygoje.“ 


Iš tikrųjų šis pacientas nusakė emocinio pažinimo procesą. 
Psichoterapeutas, kuris pats niekada neatskleidė tikrosios 
savo vaikystės istorijos, savo aiškinimais gali šį procesą trik- 
dyti, stabdyti, uždelsti, gali apskritai užkirsti jam kelią arba 
nustekenti jį iki intelektinio žinojimo. Juk pacientas labai 
greitai atsižada atradimo džiaugsmo ir tikros saviraiškos, 
kad prisitaikytų prie psichoterapeuto koncepcijų, — iš bai- 
mės prarasti simpatiją, supratimą ir atjautą, kurių jam visą 
gyvenimą stigo. Patirtis su tėvais neleidžia jam patikėti, kad 
tokia įvykių eiga nėra neišvengiama. Tačiau pasidavęs šiai 
baimei ir prisitaikęs, jis kartu su psichoterapeutu įklimpsta 
tariamosios savasties srityje, — tikroji savastis lieka paslėpta 


ir nebrandi. Todėl nepaprastai svarbu, kad paties psicho- 

terapeuto poreikiai nepaskatintų jo išdėstyti tuos sąryšius, 
kuriuos savo jausmų padedamas pacientas kaip tik pasiren- 
gęs aptikti. Antraip psichoterapeutas pasielgtų kaip kalinio 
bičiulis, atnešantis puikaus valgio kaip tik tada, kai kaliniui 
pasitaikė proga ištrūkti iš kameros ir pirmą naktį praleisti 
laisvėje, — galbūt nesaugiam ir alkanam. Šiaip ar taip, toks 
žingsnis į nežinią reikalauja daug drąsos, todėl gali nutikti, 
kad kalinys pražiopsos šansą ir liks kalėjime, guosdamasis 
valgiu ir „saugumu“. Tik gerbdamas paciento poreikį atrasti 
tiesą, suteiki jam galimybę pirmą kartą sąmoningai išgyventi 
senas, užmirštas aplinkybes, suvokti jų tragizmą ir galiausiai 
gedėti. Tokia gedėjimo darbo dialektika: viena vertus, šie iš- 
gyvenimai skatina savasties atradimą, antra vertus, savasties 
atradimas yra jų sąlyga. 

Depresijai priešinga sutrikimo forma — didybė. Todėl psi- 
choterapeutas ar psichoterapijos grupė gali laikinai išvaduoti 
pacientą iš depresijos, pasidalindami su juo savo didybe, t. y. 
leisdami ir pacientui, kaip priklausančiam prie jų, pasijusti 
dideliam ir stipriam. Šitaip sutrikimas trumpam pakeičia 
ženklą, tačiau neišnyksta. Neišgyvenus gilaus gedėjimo dėl 
atitinkamos vaikystės situacijos, kažin ar įmanoma išsiva- 
duoti iš abiejų sutrikimo formų. 

Gebėjimas gedėti, t. y. atsižadėti „laimingos“ vaikystės 


iliuzijų, pajausti ir suvokti patirtų traumų mastą, depresijos 

kamuojamam pacientui grąžina gyvumą ir kūrybiškumą, 
o didybės apimtąjį išvaduoja iš siziiško darbo pastangų ir 
priklausomybės nuo jo. Įstengęs išgyventi ir suvokti, kad 
niekada nebuvo mylimas kaip anas, tikrasis, vaikas, kad 
kitiems tereikėjo jo laimėjimų, sėkmės ir savybių, kad dėl 
tariamos „meilės“ jis paaukojo savo vaikystę, žmogus patirs 
didžiulį vidinį sukrėtimą, tačiau vieną dieną panorės dau- 
giau nebejtaikauti. Jis pajus poreikį išgyventi tikrąją savastį, 
o ne stengtis užsitarnauti „meilę“, iš tikrųjų paliekančią jį 
tuščiomis rankomis, nes ši meilė skiriama tariamajai savas- 
čiai, kurios jis pradeda atsižadėti. 

Išsilaisvinimas iš depresijos reiškia ne tvarią linksmybę 
ar visišką kančios nebuvimą, o gyvumą, t. y. laisvę išgyventi 
spontaniškai kylančius jausmus. Gyvumas neatsiejamas nuo 
įvairovės, todėl šie jausmai negali būti vien linksmi, „gražūs“ 
ir „geri“, jie apima visą Žmogaus jausmų spektrą, taigi ir pa- 
vydą, pavyduliavimą, pyktį, apmaudą, neviltį, ilgesį, gedėji- 
mą. Tačiau tokio atvirumo ir laisvės priimti jausmus, kad ir 
ką jie mums atskleistų, neįmanoma pasiekti, jei šių jausmų 
šaknys buvo nukirstos vaikystėje. Kartais prieiga prie tikro- 
sios savasties pasidaro galima tik tada, kai jau nebereikia bai- 
mintis ankstyvosios vaikystės jausmų pasaulio. Išgyvenus to 
pasaulio jausmus, jis jau nebėra svetimas ir grėsmingas. Pa- 


Žįstamo ir artimo pasaulio nebereikia slėpti anapus iliuzijų 


19 


Alice Miller 


kalėjimo sienų. Žinome, kas mus privertė pamišti, ir kaip tik 
šis žinojimas išvaduoja. Galiausiai išsilaisviname ir iš senųjų 
skausmų. 

Patarimai, kaip „elgtis“ su depresiniais pacientais, daž- 
niausiai pasižymi aiškia manipuliacija. Pasak kai kurių psi- 
chiatrų, reikia parodyti pacientui, kad jo neviltis neracio- 
nali, arba padėti jam įsisąmoninti, kad jo jautrumas perdė- 
tas. Mano požiūriu, šitaip tik skatintume tariamąją savastį 
ir emocinį prisitaikymą, taigi ir depresiją. Jei to nenorime, 
turime pripažinti paciento jausmus. Kaip tik jo perdėtas 
jautrumas, gėda, priekaištai sau (depresinis pacientas daž- 
nai suvokia reaguojąs pernelyg jautriai ir kaltina save!) yra 
nuoroda į senuosius jausmus ir tikrus, slaptus kaltinimus, 
net jei pacientas dar negali suvokti, kam jie iš tikrųjų skirti. 
Nevilties jausmas gali būti glaudžiai susijęs su realiomis vai- 
kystės aplinkybėmis. 

Kuo labiau nerealistiški šie jausmai, kuo mažiau atitinka 
šiandienos tikrovę, tuo aiškiau liudija, kad jais reaguojama į 
nežinomas aplinkybes, kurias dar reikia atskleisti. Tačiau at- 
radimas neįvyks ir depresija galės triumfuoti, jei atitinkamo 
jausmo pacientas neišgyvens, jei jį tik „išsakys“. 

Pija, 40 metų, vaikystėje patyrusi smurtą, po ilgos de- 
presinės fazės, pasireiškusios ir mintimis apie savižudybę, 


galiausiai įstengė išgyventi ir pateisinti audringą, ilgai slo- 

pintą pyktį tėvui. Iš pradžių ji nepatyrė jokio regimo palen- 
gvėjimo, prasidėjo gedėjimo ir ašarų metas. Baigiantis šiam 


laikotarpiui ji pasakė: 


„Pasaulis nepasikeitė, aplinkui daug blogio ir bjaurasties, matau 
juos dar geriau nei anksčiau. Ir vis dėlto pirmą kartą gyvenimas 
man atrodo vertas gyventi. Galbūt todėl, kad jaučiuosi taip, 
tarsi pirmą kartą gyvenčiau savo pačios gyvenimą. Tai kerintis 
nuotykis. Dabar geriau suprantu savo mintis apie savižudybę, 
ypač jaunystėje. Iš tikrųjų atrodė, kad beprasmiška tęsti... nes 
gyvenau tarsi svetimą gyvenimą, kurio apskritai nenorėjau ir 


buvau pasirengusi lengvai atsižadėti.“ 


Šocialinis depresijos aspektas 


Galima būtų pasvarstyti, ar depresija — neišvengiamas pri- 
sitaikymo padarinys? Ar negalėtų būti, ar nėra tokių emo- 
cinio prisitaikymo pavyzdžių, kai žmonės gyvena visiškai 
patenkinti? Tokių atvejų galbūt pasitaikydavo anksčiau. 
Prisitaikęs žmogus kultūrose, atsitvėrusiose nuo kitų sava 
vertybių sistema, nebuvo nepriklausomas, neturėjo ir savojo, 
individualaus, tapatumo jausmo, galėjusio tapti jam atrama, 
tačiau paramą teikė grupė. Žinoma, pasitaikydavo išimčių, 
kai kurie žmonės tuo nesitenkindavo ir jiems pakakdavo 
jėgų ištrūkti. Dabar kažin ar įmanoma vienai grupei taip 
užsisklęsti nuo kitų, turinčių kitokius vertybinius kriterijus. 
Todėl pavienis individas, nenorintis tapti įvairių interesų ir 
ideologijų žaislu, turi atrasti vidinę atramą. 

Šiandien daugybė psichoterapinėmis pasivadinusių gru- 
pių savo psichoterapiniu uždaviniu laiko grupės nario „stip- 
rinimą . Tokios grupės narys net gali pajusti liguistą potraukį 


grupei, nes jaučiasi jos palaikomas, — grupė paremia iliuziją, 

kad kaip tik ji vis dėlto patenkins išstumtą vaikišką meilės, 
supratimo ir saugumo poreikį. Tačiau jei vaikiški jausmai 
tebeslopinami, ir šis „narkotikas“ nepanaikina depresijos 
ilgėlesniam laikui. Tikrosios savasties teikiama atrama, t. 
y. prieiga prie realių poreikių ir jausmų ir galimybė juos iš- 
reikšti, būtina žmogui, norinčiam gyventi be depresijos ir 
liguistų potraukių. 

Prisiraikęs vaikas irgi kupinas snaudžiančių jėgų, kurios 
priešinasi prisitaikymui. Paauglystėje ne vienas pasirenka 
naujas vertybes, priešingas tėvų vertybėms, taigi susikuria ir 
siekia įgyvendinti naujus idealus. Jei toks siekis grindžiamas 
ne tikraisiais poreikiais ir jausmais, jaunuolis kaip ir anks- 
čiau prisitaikys prie naujųjų idealų. Ir vėl neigs tikrąją savastį 
stengdamasis, kad jį pripažintų ir mylėtų bendraamžių gru- 
pė ar partneris. Tačiau tokia elgsena iš tikrųjų neveiksmin- 
ga prieš depresiją. Mat toks žmogus ir suaugęs nėra jis pats, 
nepažįsta ir nemyli savęs; jis daro viską, kad kitas jį mylėtų 
tokia meile, kokios jam būtinai reikėjo vaikystėje. Ir tikisi, 
kad prisitaikydamas pagaliau jos sulauks. Tokią raidą pa- 
iliustruosiu dviem pavyzdžiais. 

1. Paula, 28 metų, nori ištrūkti iš patriarchalinės šei- 

mos, kurioje motina visiškai priklausoma nuo tėvo. 
Ji išteka už nuolankaus vyro, atrodytų, elgiasi visiškai 


priešingai nei motina. Vyras taikstosi, kai ji nakvoja 

namie su meilužiais. Paula neleidžia sau nei pavydo, 
nei švelnumo, nori neprisirišdama palaikyti santykius 
su daugybe vyrų, kad jaustųsi nepriklausoma kaip 
vyras. „Pažangos“ poreikis toks didelis, kad meilužiui 
užsigeidus ji leidžiasi kankinama, žeminama ir kartu 
slopina nuoskaudą ir pyktį, manydama esanti laisva 
nuo prietarų ir moderni. Taip ji perkėlė į santykius su 
vyrais savo vaikišką paklusnumą, kartu nesąmonin- 
gai perimdama ir vergišką motinos priklausomybę. 
Kamuojama sunkios depresijos ir alkoholizmo, Paula 
pradėjo atskleidžiančiosios psichoterapijos procesą ir 
galiausiai pajuto, kaip ją paveikė ši motinos priklau- 
somybė. Ilgainiui tiesioginė vidinė akistata su motina 
suteikė jai galimybę nesąmoningai ir įkyriai nekopi- 
juoti motinos laikysenos, pagaliau leisti sau mylėti 
žmones, vertus meilės. 

2. Amaras, 40 metų, iš afrikiečių šeimos, užaugo vienas 
su motina; tėvas mirė, kai jis dar buvo kūdikis. Mo- 
tina reikalavo laikytis tam tikrų formų ir jokiu būdu 
neleido vaikui pajusti, juolab išreikšti jo vaikiškų po- 
reikių. Antra vertus, tariamai gydytojo patariama, ji 
iki pat paauglystės reguliariai masažavo vaiko penį. 
Suaugęs sūnus atsiskyrė nuo motinos ir jos pasaulio, 


vedė europietę, negana to, priklausančią visiškai kitam 

visuomenės sluoksniui nei jo tėvai. Anaiptol ne atsi- 
tiktinumas, o jo kūno sukaupti, tačiau nesąmoningi 
likę vaikystės prisiminimai lėmė, kad pasirinkęs mo- 
terį, be galo jį kankinančią, žeminančią, bauginančią, 


Amaras negalėjo nei atsispirti jai, nei jos palikti. 


Ir ši kankinanti santuoka, ir ankstesnis pavyzdys — mėgi- 
nimai ištrūkti iš socialinės tėvų sistemos, pasitelkiant kitą 
sistemą. Suaugęs žmogus įstengė išsivaduoti iš motinos, ta- 
čiau jausmais tebėra prisirišęs prie vaikystės dienų motinos 
paveikslo, likusio nesąmoningo; kol jis neįstengė išgyventi 
anuometinių jausmų, tol šį paveikslą jam pakeitė sutuoktinė. 
Per psichoterapijos procesą jam buvo be galo skaudu suvok- 
ti, kaip vaikystėje jis žavėjosi motina kartu jausdamas, kad 
ji piktnaudžiauja jo bejėgiškumu, kaip jis ją mylėjo kartu 
nekęsdamas ir buvo visiškai priklausomas nuo jos. Išgyve- 
nus šiuos jausmus jam jau nereikėjo bijoti žmonos, jis pirmą 
kartą drįso pamatyti ją tokią, kokia ji iš tikrųjų. Vaikas turi 
prisitaikyti, kad išlaikytų meilės, simpatijos, geranoriškumo 
iliuziją. Suaugęs žmogus pajėgus išgyventi be tokios iliuzi- 
jos. Jis gali atsisakyti aklumo ir regėdamas apsispręsti dėl 
savo veiksmų. 

Ir didybės, ir depresijos kamuojami žmonės visiškai nei- 


gia savo vaikystės tikrovę, gyvena taip, tarsi dar būtų įmano- 

ma padaryti, kad tėvai būtų pasiekiami; pirmieji pasitelkia 
sėkmės iliuziją, antrieji kaskart baiminasi nusikalsti ir pra- 
rasti tėvų palankumą. Ir vieni, ir kiti nepajėgia pripažinti 
tiesos, kad meilės iš tikrųjų nebuvo ir kad jokios pastangos 


nepakeis šios aplinkybės. 


Šakmė apie Narcizą 


Sakmė apie Narcizą pasakoja apie savasties netektį, vadina- 
mąjį narcizinį sutrikimą, ir šios netekties tragizmą. Narcizas 
įsimyli savo gražų veidą, atsispindintį vandenyje; neabejo- 
tina, jo motina tikrai didžiavosi tokiu veidu. Nimfa Echo 
įsimyli gražųjį jaunuolį ir kartoja jo šūksnius. Jos šūksniai 
klaidina Narcizą. Klaidina ir jo paties atvaizdas, nes atspindi 
anaiptol ne viską, tik tai, kas tobula, didinga. Narcizas ne- 
mato nei savo nugaros, nei šešėlio, jie nėra mylimo atvaizdo 
dalis, todėl į juos jis nekreipia dėmesio. 

Ši susižavėjimo stadija atitinka didybę, o paskesnė kan- 
kinamo savasties ilgesio stadija — depresiją. Narcizas troško 
būti vien gražus jaunuolis, visiškai neigė tikrąją savastį, no- 
rėjo sutapti su gražiu atvaizdu. Tai prilygsta savasties atsi- 
žadėjimui, mirčiai arba — pasak Ovidijaus — virtimui gėle. 
Mirtis — logiškas prisirišimo prie tariamos savasties padari- 
nys. Mat esame gyvi ne vien „gražiais“, „gerais“, pageidauja- 


mais jausmais, mūsų konkrečią būtį pagilina, lemiamų įž- 

valgų suteikia ne tik jie, bet dažniausiai kaip tik nepatogūs, 
nederami jausmai, kurių norėtume išvengti, būtent bejėgiš- 
kumas, gėda, pavydas, pavyduliavimas, sutrikimas, pyktis, 
sielvartas. Psichoterapijos procesas sukuria erdvę, kurioje ga- 
lima išgyventi ir suprasti šiuos jausmus. Mat ši erdvė atspin- 
di vidinį pasaulį, daug turtingesnį už „gražų veidą . Narcizas 
įsimylėjo idealizuotą savo paveikslą, tačiau nei didybės, nei 
depresijos apimtas „narcizas“ iš tikrųjų negali savęs mylė- 
ti. Susižavėjęs tariama savastimi, jis neįstengia mylėti ne tik 
kitų, bet ir — kad ir kokia būtų regimybė — vienintelio jam 


visiškai patikėto žmogaus, savęs paties. 


|||. 


UŽBURTAS 
PANIEKOS RATAS 


Vaiko žeminimas, | 
panieka silpnybei — kas toliau? 


Kasdieniai pavyzdžiai 


Kartą atostogaujant mano mintys sukosi apie panieką, 
skaitinėjau įvairias anksčiau užsirašytas pastabas šia tema. 
Matyt, tokia sensibilizacija lėmė, kad daug stipriau išgyve- 
nau banalią, veikiausiai dažnai pasitaikančią sceną be jokių 
ryškių įvykių. Pradėsiu savo samprotavimus aprašydama šią 
sceną, nes ja iliustruodama savo psichoterapinės praktikos 
įžvalgas, nerizikuoju pasielgti netaktiškai. 

Vieną dieną išėjau pasivaikščioti, priešais mane žingsnia- 
vo jauna augalotų sutuoktinių pora, greta zirzdamas turseno 
mažas, gal dvejų metų, berniukas (tokias aplinkybes esame 
pratę matyti suaugusiojo akimis, tačiau dabar sąmoningai 
norėčiau pavaizduoti jas vaiko požiūriu). Abu tėvai, ką tik 
kioske nusipirkę ledų ant pagaliuko, pasigardžiuodami juos 


laižė. Mažylis irgi norėjo tokių ledų. Motina jam meiliai 

pasakė: „Eikš, atsikąsk, viso tau negalima, bus per šalta.“ 
Vaikas nenorėjo kąsti, tiesė ranką prie pagaliuko, motina 
atitraukė ledus. Iš nevilties vaikas apsiverkė, tas pat pasikar- 
tojo su tėvu, šis meiliai pasakė: „Štai, kiškeli, atsikąsk.“ „Ne, 
ne“, — sušuko vaikas ir, norėdamas užsimiršti, vėl pasileido 
bėgti, tačiau vis grįždavo atgal, pavydžiai ir liūdnai pažvelg- 
davo aukštyn, kur abu augalotieji mėgavosi ledais patenkinti 
ir solidarūs. Vienas tėvų vis pasiūlydavo vaikui atsikąsti, šis 
vis ištiesdavo rankelę siekdamas pagaliuko, suaugusiojo ran- 
ka, nešina lobiu, vis atsitraukdavo. 

Kuo labiau vaikas verkė, tuo labiau smaginosi tėvai. Jie 
garsiai juokėsi, tarsi tikėdamiesi šiuo juoku pralinksminti 
ir vaiką: „Žiūrėk, juk tai visai nesvarbu, kam tas teatras?“ 
Kartą berniukas atsisėdo ant žemės nugara į tėvus ir pradėjo 
mėtyti žvirgždukus motinos link, paskui staiga atsistojo ir 
sunerimęs apsidairė, ar tėvai dar čia. Pagaliau tėvas, aplaižęs 
pagaliuką, padavė jį vaikui ir nužingsniavo toliau. Berniukas 
lūkestingai lyžtelėjo medžio skiedrą, apžiūrėjo ją, numetė, 
buvo beketinąs vėl pakelti, tačiau paliko, ir jo kūnelį supurtė 
gaili, vieniša, nevilties kupina rauda. Galiausiai jis vėl žvaliai 
nuturseno paskui tėvus. 

Man buvo visiškai akivaizdu, kad frustraciją patyrė ne 
„instinktyvus oralinis noras“, nes atsikąsti berniukas galėjo 


keletą kartų, — vis dėlto jis ilgai buvo įsižeidęs ir nusivylęs. 

Tėvai nesuprato, kad jis troško laikyti pagaliuką rankoje 
kaip kiti, negana to, jie juokėsi, jo poreikiai buvo išjuokti. 
Priešais du milžinus, besididžiuojančius nuoseklumu ir dar 
skatinančius vienas kitą, vaikas stovėjo visiškai vienas su 
savo skausmu, apskritai teįstengdamas ištarti tik „ne“ ir ges- 
tais, labai išraiškingais, negalėdamas tėvams išaiškinti. Jis 
neturėjo užtarėjo. Labai neteisinga tokia situacija, kai vaikas 
atsiduria priešais du stipresnius suaugusiuosius tarsi prieš 
mūro sieną; neleisdami vaikui pasiskųsti vienam iš tėvų dėl 
kito, laikome tai „auklėjimo nuoseklumu“. 

Galima pasvarstyti, kodėl tėvai tą valandėlę buvo tokie ne- 
jautrūs. Kodėl nė vienam nekilo mintis valgyti greičiau ar net 
išmesti pusę ledų, kad dar neaptirpusį likutį su pagaliuku būtų 
galima paduoti vaikui? Kodėl abu juokėsi ir laižė labai lėtai 
rodydami, kad jų nejaudina tokia akivaizdi vaiko neviltis? Jie 
nebuvo pikti ar šalti, tėvas labai švelniai kalbėjo su mažyliu. 
Ir vis dėlto bent jau tą valandėlę abu parodė atjautos stygių. 

Šį galvosūkį tėra įmanoma išspręsti, į juos pažvelgus kaip 
į nesaugius vaikus, pagaliau turinčius silpnesnę būtybę, šalia 
kurios galima jaustis stipresniems. Koks vaikas nėra patyręs, 
kaip, pvz., šaipomasi iš jo baimės: „Tokių niekų nėra ko bijo- 
ti.“ Vaikas susigėsta, kad neįstengia įvertinti grėsmės, jaučia- 
si suniekintas ir progai pasitaikius tokius jausmus perduos 

Įvairiausi tokių išgyvenimų atspalviai ir niuansai. Visiems 
jiems bendra tai, kad silpno, bejėgio vaiko baimė teikia su- 
augusiajam stiprybės, taip pat galimybę manipuliuoti kito 
baime, nes su savąja jis taip elgtis negali. 

Neabejotina ir tai, kad istoriją su ledais mūsų berniukas 
suvaidins dar sykį, sulaukęs dvidešimties metų, — arba ir 
anksčiau su broliais ir seserimis, — tačiau tada ledų savinin- 
kas bus jis, o kitas taps bejėge, pavydinčia, maža būtybe, 
anksčiau tūnojusia jo paties sieloje, būtybe, kurią pagaliau 
galima atskelti ir nukelti į išorę. Taigi panieka mažesniam, 
silpnesniam — geriausias būdas apsisaugoti, kad nepratrūktų 
jo paties bejėgiškumo jausmas, ji išreiškia atskilusią jo paties 
silpnybę. Stipriam žmogui, pažįstančiam savo bejėgiškumą, 
nes jį išgyvenusiam, nebereikia su panieka rodyti savo stip- 
rybės. 

Kartais suaugęs žmogus patiria bejėgiškumo, pavydo ir 
vienatvės jausmus tik greta savo vaiko, nes pats vaikystėje 
neturėjo galimybės sąmoningai juos išgyventi. Anksčiau ap- 
rašiau pacientą, kurį įkyrybė užkariauti moterį, suvedžioti 
ją ir palikti kamavo tol, kol jis įstengė sąmoningai išgyventi, 
kaip buvo keletą kartų motinos paliktas. Pacientas prisimi- 
nė, kad būdavo dažnai išjuokiamas, ir pirmą kartą išgyveno 
anuometinius pažeminimo jausmus. Iki tol visa tai buvo iš- 

ji savo vaikui. Kaip anoje scenoje su ledais: „Matai, mes di- 
deli, mums galima, tau jie „per šalti“, paūgėsi, tada galėsi 
mėgautis kaip mes.“ 

Vaiką žemina ne atsisakymas tenkinti instinktus, o pa- 
nieka jo asmeniui. Kančią stiprina tai, kad demonstruoda- 
mi „didumą, tėvai nesąmoningai keršija vaikui už jų pačių 
patirtus įžeidimus. Jo smalsios akys primena jiems jų pačių 
žeminančią praeitį, ir jie ginasi, pasitelkdami dabar įgytą ga- 
lią. Kad ir kaip norėtume, negalime išsivaduoti iš elgsenos 
modelių, kurių labai anksti išmokome iš tėvų. Išlaisvėsime 
tik leidę sau pajusti ir suvokti, kaip anuomet dėl tokios jų 
elgsenos kentėjome. Tik tada įstengsime įžvelgti šių ir šian- 
dien dažnai pasitaikančių modelių destruktyvumą. 

Daugelis visuomenių papildomai diskriminuoja mažas 
mergaitės būtent kaip mergaites. Naujagimis ir kūdikis vi- 
siškai priklauso nuo motinos, todėl buvusios mergaitės per- 
duoda patirtą panieką savo vaikui nuo pat pirmų jo gyveni- 
mo dienų. Paskui vyras, kaip kiekvienas žmogus prisirišęs 
prie vaizdinio, kad buvo iš tiesų mylimas, idealizuoja motiną 
ir niekina kitas moteris, kurioms gali keršyti vietoj motinos. 
Šios žeminamos moterys dažniausiai savo ruožtu neįstengia 
nusimesti naštos kitaip, nei užkraudamos ją savo vaikams. 
Viskas vyksta slapta ir nebaudžiamai; vaikas juk niekur ne- 

senų neurozė, tačiau jų kalba pakankamai užšifruota, kad 
neišduotų motinos. 

Panieka — silpnojo ginklas, apsauga nuo jausmų, prime- 
nančių jo paties istoriją. Bet kokios paniekos, bet kokios 
diskriminacijos ištakos — daugiau ar mažiau sąmoningas, 
nekontroliuojamas, slaptas, visuomenės toleruojamas (išsky- 
rus žmogžudystę ar sunkius kūno sužalojimus) suaugusiojo 
galios naudojimas prieš vaiką. Kaip suaugusiam žmogui elg- 
tis su savo vaiko siela, paliekama vien jo žiniai, ir jis elgiasi 
su ja taip, tarsi ji būtų jo nuosavybė, — panaši totalitarinės 
valstybės piliečio patirtis. Vis dėlto žmogus niekada nėra 
priklausomas nuo valstybės taip, kaip kūdikis priklauso nuo 
jo teisių negerbiančių tėvų. Kol netapsime jautrūs mažo vai- 
ko kančiai, niekas nekreips dėmesio į tokį galios naudojimą, 
nepripažins jo ir nuolat jį nuvertins, nes kalbama „tik apie 
vaikus“. Tačiau po dvidešimties metų šie vaikai taps suaugu- 
siais ir už viską atsilygins savo vaikams. Sąmoningai kovo- 
dami prieš „pasaulio“ žiaurumą, jie kartu bus nesąmoningai 
žiaurūs artimiesiems, nes juose glūdinti — neprieinama, gra- 
žios vaikystės idealizacijos slepiama — žiaurumo patirtis gena 
juos prie destruktyvių veiksmų. 

Kad užkirstume kelią tokiam destruktyvumo „paveldėji- 
mui“ iš kartos į kartą, be galo svarbus emocinis įsisąmoni- 

žino, kad skaudina kitą, net jei ir nežino, kodėl taip elgiasi. 
Labai dažnai mūsų tėvai ir mes patys visiškai nenutuokė- 
me, kaip skausmingai, kaip giliai ir neišdildomai pažeidėme 
augančią mūsų vaikų savastį. Didelė laimė, jei tai pastebi ir 
pasako mūsų vaikai, suteikdami mums galimybę pamatyti 
savo neapsižiūrėjimus ir nusižengimus ir atsiprašyti. Šitaip 
mūsų vaikai galės nusimesti iš kartos į kartą perduodamas 
galios, diskriminacijos ir paniekos grandines. Sąmoningai 
išgyvenę ankstyvąjį bejėgiškumą ir pyktį, jie neprivalės jėga 
kratytis bejėgiškumo. 

Vis dėlto dažniausiai žmogus vengia emocinio savo paties 
vaikystės kančių išgyvenimo, ir kaip tik todėl šios kančios 
tampa slaptu naujų, kartais labai subtilių kitos kartos paže- 
minimų šaltiniu. Veikia įvairūs gynybos mechanizmai, kaip 
antai neigimas (pvz., savo skausmo), racionalizacija („Aš pri- 
valau auklėti savo vaiką“), perstūmimas („Ne tėvas, o sū- 
nus skaudino mane“), idealizacija („Tėvo mušimas man tik 
į naudą) ir t. t., bet pirmiausia pasyvios kančios pavertimo 
aktyviu elgesiu mechanizmas. Tolesni pavyzdžiai iliustruo- 
ja, kaip žmonės, labai besiskiriantys asmenybės struktūra ir 
išsilavinimo laipsniu, be galo panašiai neigia savo vaikystės 
likimą. 

Graikų valstiečių sūnus, apie trisdešimties metų, nedidu- 

pasakoja, kad apskritai negeria alkoholio ir kad už tai dė- 
kingas tėvui. Kartą jį, penkiolikos metų grįžusį namo girtą, 
tėvas taip primušęs, kad ištisą savaitę jis nepajėgė vaikščioti. 
Nuo to laiko alkoholis esąs jam toks atgrasus, kad niekada 
nėra paėmęs nė lašo burnon, nors profesija verčianti jį nuolat 
susidurti su alkoholiu. Išgirdusi, kad vyriškis rengiasi vesti, 
paklausiau, ar ir jis muš savo vaikus. „Žinoma, — pasigirdo 
atsakymas, — tik lazda tinkamai išauklėsi vaiką; tai geriau- 
sias būdas pelnyti pagarbą. Aš, pvz., niekada neužsirūkyčiau 
savo seno tėvo akivaizdoje, nors jis pats rūko, — tai mano 
pagarbos jam ženklas.“ Šis žmogus neatrodė nei kvailas, nei 
nesimpatiškas, vis dėlto jis nebuvo itin išsilavinęs. Galima 
buvo puoselėti iliuziją, kad intelektinis švietimas kada nors 
pasipriešins psichikos griovimo procesui. 

Vis dėlto ar atsilaikys ši iliuzija kitu atveju, aptariant išsi- 
lavinusio žmogaus pavyzdį? 

Talentingas čekų rašytojas aštuntajame dešimtmetyje 
skaito savo kūrybą viename Vokietijos Federacinės Respub- 
likos mieste. Paskui užsimezga pokalbis su publika, rašy- 
tojui pateikiami klausimai apie jo gyvenimą, į kuriuos jis 
nuoširdžiai atsakinėja. Sakosi kadaise buvęs aktyvus Prahos 
pavasario dalyvis, vis dėlto dabar besimėgaująs didele laisve, 
galįs dažnai keliauti į Vakarus. Nuosekliai pavaizduoja pas- 

susižavėjimo spindinčiomis akimis pasakoja apie labai gabų, 
visapusišką tėvą, dvasiškai jį skatinusį ir buvusį jam ištikimu 
draugu. Tik tėvui jis galėjęs parodyti pirmuosius apsaky- 
mus. Tėvas labai juo didžiavęsis, net mušdamas, bausdamas 
už motinos nurodytus nusižengimus, didžiavęsis, kad sūnus 
neverkia. Už ašaras vaikas sulaukdavo papildomų smūgių, 
todėl išmoko jas nuryti ir pats didžiavosi savo narsa galįs 
taip nudžiuginti nuostabųjį tėvą. 

Šis žmogus kalbėjo apie reguliarų mušimą tarsi apie nor- 
maliausią dalyką pasaulyje (jam jis ir buvo normaliausias), 
paskui pridūrė: „Man tai nė kiek nepakenkė, tik parengė 
gyvenimui, suteikė tvirtybės, išmokė sukąsti dantis. Todėl 
ir mano profesinė raida tokia puiki“ Galima pridurti, kad 
kaip tik todėl jis įstengė taip puikiai prisitaikyti prie komu- 
nistinio režimo. 

Kitaip nei minėtas čekų rašytojas, kino režisierius In- 
gmaras Bergmanas, per televizijos laidą visiškai sąmoningai 
pasakodamas apie savo vaikystę, parodo kur kas daugiau 
supratimo (nors perdėm intelektinio): jis pats vadina savo 
vaikystę pažeminimų istorija, nes pažeminimas buvo pa- 
grindinė auklėjimo priemonė. Prisišlapinęs į kelnes, vaikas 
turėdavo ištisą dieną vilkėti raudoną suknelę, kad visi žino- 
tų, o jam būtų gėda. Ingmaras Bergmanas buvo jaunesnysis 

jis pasakoja apie dažną jo vaikystės dienų sceną: tėvas plie- 
kia vyresnįjį brolį. Motina nušluosto kruviną brolio nugarą 
vata. Jis pats sėdi ir žiūri. 

Šią sceną Bergmanas pasakoja nesijaudindamas, visiškai 
šaltai. Regi jį, vaiką, ramiai sėdintį ir žiūrintį. Jis nepabėgo, 
neužsimerkė, nerėkė. Susidaro įspūdis, kad ši iš tikrųjų vy- 
kusi scena kartu yra tarsi priedanga, slepianti tai, kas jam 
pačiam nutiko. Kažin, ar toks tėvas mušė tik brolį. Daugy- 
bė žmonių ilgą laiką būna įsitikinę, kad žeminami buvo tik 
broliai ir seserys. Tik atskleidžiančios psichoterapijos procese 
jie su pykčiu ir bejėgiškumu, įniršiu ir pasipiktinimu prisi- 
mena ir išgyvena, kokie pažeminti ir vieniši jautėsi jie patys, 
mušami mylimo tėvo. 

Vis dėlto Bergmanas ne tik perstūmė ir neigė savo kan- 
čią, jis turėjo ir kitą galimybę, būtent kurti filmus ir dele- 
guoti žiūrovams tuos jausmus, nuo kurių gynėsi pats. Gali- 
ma būtų įsivaizduoti, kad mes kaip žiūrovai esame priversti 
pajusti jausmus, kurių jis, tokio tėvo vaikas, anuomet ne- 
galėjo atvirai išgyventi, tačiau vis dėlto išsaugojo. Sėdime 
priešais ekraną tarsi anuometinis mažas berniukas, regime 
„mūsų brolio“ patiriamą žiaurumą ir jaučiamės nepajėgūs 
arba nesutinkame jį priimti autentiškais jausmais. Mes at- 
metame jį. Paskui išgirdus Bergmaną apgailestaujant, kad 

laikais dažnai keliaudavęs į Vokietiją, man atrodo, kad toks 
aklumas — kaip tik šios vaikystės padarinys. Juk žiaurumo 
atmosfera tvyrojo aplink jį nuo mažens. Kaip ji galėjo pa- 
traukti jo dėmesį? 

Kodėl pateikiau trijų vyrų, kurie buvo mušami vaikys- 
tėje, pavyzdžius? Ar tai nėra kraštutiniai atvejai? Ar ketinu 
gvildenti mušimo padarinius? Ne, anaiptol. Galime ramiai 
priskirti juos prie ryškių išimčių. Parinkau šiuos pavyzdžius 
iš dalies todėl, kad tie vyrai nepatikėjo man jų kaip paslap- 
ties, viešai paskelbė visuomenei, tačiau pirmiausia norėdama 
parodyti, kad dėl vaiko polinkio smarkiai idealizuoti net di- 
džiausias smurtas lieka paslėptas. Nėra teismo, prokuroro, 
nuosprendžio, viskas lieka paslėpta praeities tamsoje, o išky- 
lantys faktai pavadinami geradarybėmis. Jei šitaip nutinka 
net akivaizdžiausiu fizinio kankinimo atveju, kaip nustatyti 
sielos kankinystę, apskritai mažiau regimą ir kur kas labiau 
ginčytiną? Kas iš mūsų iš tikrųjų pripažins tokius subtilius 
pažeminimus, kaip minėtame pavyzdyje su ledais? Tačiau 
juos atskleidžia kiekvienas psichoterapijos procesas, kai tik 
pacientai leidžia sau išreikšti jausmus. Tėvų išnaudojamas 
vaikas patiria daugybę seksualinių ir neseksualinių pažemi- 
nimų ir žiaurumų, kuriuos paskui (dažnai jau pats būda- 
mas tėvas ar motina) vargais negalais aptinka psichoterapijos 

Puritoniškoje aplinkoje augęs vyras galbūt labai varžosi, 
atlikdamas santuokinį seksualinį aktą ir, pvz., tik maudyda- 
mas savo dukrelę, pirmą kartą drįsta apžiūrėti moteriškus 
lyties organus, pažaisti su jais ir susijaudinti. Moteris, kuri 
vaikystėje buvo prievartaujama, kurią išgąsdino ir pažemi- 
no erekcija, jaučia baimę vyro lyties organui. Tokia motina 
kartais įstengia įveikti baimę tik greta mažučio sūnaus. Pvz., 
ji „nusausina“ išmaudytą vaiką taip, kad šis patiria erekciją, 
jai nepavojingą, negrėsmingą. Arba nesibaimindama masa- 
žuoja berniuko penį iki pat paauglystės, tariamai tam, kad 
„įveiktų fimozę“ (apyvarpės susiaurėjimą). Saugoma neabe- 
jotinos meilės, kurią motinai jaučia kiekvienas vaikas, ji gali 
tęsti tikruosius, drovius, labai anksti nutrauktus seksuali- 
nius tyrimus. 

Tačiau kas nutiks vaikui, kurį išnaudojo seksualiai suvar- 
žyti tėvai? Kiekvienam vaikui reikia švelnių glamonių, jis lai- 
mingas jas patirdamas. Tačiau kartu sutrinka, kai pažadinami 
jausmai, kurie jo amžiuje spontaniškai nebūtų kilę. Sutriki- 
mą dar labiau stiprina ta aplinkybė, kad jo paties autoerotinė 
veikla sulaukia tėvų draudimų arba niekinamų žvilgsnių. 

Yra ir kitų vaiko prievartavimo formų, ne tik seksualinis 
prievartavimas, pvz., pasitelkiant indoktrinaciją, — ir „an- 
tiautoritarinio“, ir „gero auklėjimo“ pagrindą. Bet kuri iš 

poreikių dabartinėje jo raidos fazėje. Laikant vaiką nuosavy- 
be, kuria siekiama tam tikrų tikslų, savinantis jį, prievarta 
stabdomas gyvas jo augimas. 

Tarsi savaime suprantama, kad auklėdami vaikus dažnai 
pirma nukertame gyvybingas šaknis, paskui dirbtiniu būdu 
mėginame pakeisti jų natūralią funkciją. Antai pirma užker- 
tame kelią vaiko smalsumui („kai ko negalima klausti“), o 
paskui, kai jau stinga natūralių paskatų mokytis ir kyla sun- 
kumų mokykloje, siūlomos papildomos pamokos. Panašiai 
elgiasi narkomanas. Žmonės, vaikystėje privalėję užgniaužti 
stiprius jausmus ir sėkmingai juos slopinę, pasirelkdami nar- 
kotikus arba alkoholį dažnai mėgina — bent trumpam - at- 
gauti prarastą išgyvenimų stiprumą (plg. A. Miller, Am Anfang 
war Erziehbung, p. 133—168). 

Kad išvengtume vaiko nesąmoningo prievartavimo ir 
diskriminacijos, apskritai pirma turime sąmoningai juos iš- 
gyventi. Tik jautrėdami subtiliems vaiko pažeminimo bū- 
dams, įstengsime pajusti tokią pagarbą vaikui, kokios jam 
reikia nuo pirmųjų gyvenimo dienų, kad galėtų psichiškai 
augti. Yra įvairių tokio jautrėjimo ugdymo būdų, pvz., gali- 
ma stebėti situacijas su svetimais vaikais, stengiantis įsijausti 


į vaiką, ir pirmiausia ugdyti atjautą savo paties likimui. 


Panieka psichoterapijos veidrodyje 


Ar įmanoma pateikti istoriją, kurios nežinai? Nors atrodo 
neįmanoma, vis dėlto tai nuolat daroma, dažniausiai aklais 
nesąmoningais veiksmais, kurie lieka bevaisiai. Kad įsteng- 
tume suprasti ir apdoroti šią istoriją, reikia tinkamo įrankio. 
Pradėję pripažinti, gerbti, laikyti pagrįstais savo jausmus ir 
poreikius, juos išgyvendami pamažu aptiksime savo istoriją. 

Tai galioja ir psichoterapeutui. Kartais per seminarus ar 
kontrolinius susitikimus išgirsdavau klausimą, kaip elgtis su 
„nepageidaujamais“ jausmais, pvz., su pykčiu, kurį psichote- 
rapeutui kartais sukelia pacientas. Žinoma, jautrus psichote- 
rapeutas pajus ir pyktį. Klausimas toks: ar reikia jį užgniauž- 
ti, kad neatstumtum paciento? Tačiau pacientas jaučia slopi- 
namą pyktį ir sutrinka. Ar psichoterapeutui reikia išsakyti 
savo pyktį? Tai gali įbauginti pacientą. 

Klausimas, kaip elgtis pykčio ir kitų nepageidaujamų 
jausmų atvejais, atkrinta priėmus prielaidą, kad visi jausmai, 


kuriuos sukelia pacientas — tai nesąmoningo mėginimo pa- 

pasakoti psichoterapeutui savo istoriją ir kartu pasislėpti, t. 
y. apsisaugoti, sudėtinė dalis. Pacientas apskritai negali pa- 
pasakoti savo istorijos kitaip, šis nesąmoningas būdas jam 
vienintelis įmanomas. Todėl ir visi psichoterapeuto jausmai 
susiję su šia užšifruota istorija, jų nevalia atmesti. Reikia 
sugebėti priimti ir suvokti šiuos jausmus. Taip psichotera- 
peutas gali patirti, kiek paciento pažadinti jausmai prime- 
na jo paties išstumtą istoriją, ir panorėti vystyti atitinkamą 
savo psichikos fragmentą. Tą patį galima pasakyti ir apie 
konsultantus, dirbančius su priklausomybių kamuojamais 
žmonėmis, seksualinio ir hzinio smurto vaikystėje aukomis. 
Dažniausiai, pajutę menkiausią savo pačių baimės dvelksmą, 
jie sandariai užsidangsto abstrakčiomis teorijomis, ideologi- 


jomis, pasitelkia nuvertinimą ir autoritarinę elgseną. 


Pažeista savasties raiška įkyraus kartojimo atvejais 


Kai pacientas jau leidžia sau išgyventi jausmus, seniai išstum- 
ti poreikiai ir jausmai išsilaisvina, tačiau jis dar negali jų pa- 
tenkinti nebausdamas savęs, — arba jų apskritai neįmanoma 
patenkinti, nes jie susiję su praeities aplinkybėmis. Pastarasis 
atvejis paaiškės aptariant neatidėliotiną, primygtinį vaikišką 
norą, tarp kitko ir norą disponuoti motina. Tačiau kai ku- 


riuos poreikius galima ir būtinai reikia patenkinti dabar, šie 

poreikiai nuolat atsiskleidžia psichoterapijos procese. Pvz., 
prie tokių priklauso pagrindinis kiekvieno žmogaus poreikis 
laisvai save artikuliuoti, t. y. išreikšti tai, kas jis yra, — žo- 
džiu, gestu, elgsena, menu, — bet kokia tikra raiška, prasi- 
dedančia kūdikio riksmu. Žmonės, vaikystėje turėję slėpti 
tikrąją savastį nuo kitų ir nuo savęs, jaučia didžiulį poreikį 
peržengti ankstesnes ribas, net jei pirmasis jų įveikimas susi- 
jęs su didžiule baime. 

Po pirmojo žingsnio ne visada pajuntamas išsilaisvinimas, 
veikiau pasikartoja vaikystės dienų baimės, t. y. išgyvenami 
„savęs parodymą“ lydintys kankinamos gėdos ir skausmin- 
go apsinuoginimo jausmai. Ši baimė apsinuoginti primena 
ankstesnes baimes. Jas išgyvenus, supratus ir išsiaiškinus jų 
ryšį su ankstesne situacija paaiškėja, kokios pagrįstos tos bai- 
mės buvo anuomet. Neatlikęs šio vidinio darbo pacientas ir 
toliau tiksliai tarsi lunatikas susiras žmones, neįstengiančius 
jo suprasti lygiai taip pat kaip jo tėvai (nors ir dėl kitų prie- 
žasčių). Ir nersis iš kailio, kad kaip tik šie žmonės jį pagaliau 
suprastų, t. y. stengsis padaryti įmanomą neįmanomybę. 

Tam tikroje psichoterapinio proceso fazėje Linda, 42 
metų, įsimylėjo protingą ir jautrų vyresnį vyriškį, atmetantį 
ir neigiantį viską, ko neįstengia suvokti intelektu, išskyrus 
erotiką. Kaip tik šiam Žmogui ji rašė ilgiausius laiškus, mė- 


gindama paaiškinti savo lig šiol nueitą psichoterapinio pro- 

ceso kelią. Ji sugebėjo nepastebėti jo nepasitenkinimo signa- 
lų, net padvigubino pastangas, kol pagaliau neišvengiamai 
pamatė vėl atradusi tėvo pakaitalą ir suvokė, kodėl negalėjo 
atsižadėti vilties pagaliau būsianti suprasta. Nubudimas pa- 
žadino kankinantį, deginantį, ilgokai moterį persekiojusį 
gėdos jausmą. Kartą ji pasakė: „Atrodau sau tokia juokin- 
ga, — tarsi būčiau kalbėjusi sienai ir laukusi jos atsakymo. 
Kaip kvailas vaikas“ Paklausiau: „Ar juoktumėtės pamačiu- 
si vaiką, savo rūpestį patikintį sienai, nes šalia nėra nieko 
kito?“ Po šių žodžių pratrūkęs beviltiškas raudojimas atvėrė 
pacientei prieigą prie ankstesnės tikrovės, kurios dalis buvo 
begalinė vienatvė. Kartu ji pagaliau išsivadavo iš kankinan- 
čio, žudančio gėdos jausmo. 

Daug vėliau Linda galėjo sau leisti suvokti „sienos“ paty- 
rimą gyvenimo istorijos kontekste. Buvo metas, kai ši mote- 
ris, apskritai sugebėjusi puikiai išsisakyti, viską pasakojo taip 
skubotai ir painiai, kad man - kaip galbūt kadaise tėvams — 
neliko jokio šanso suprasti jos pasakojimo detalių. Ji patir- 
davo staigios neapykantos ir pykčio akimirkas, prikišdavo 
man abejingumą ir nesupratingumą. Bemaž nepažino ma- 
nęs, nors likau, kokia buvau anksčiau. Taip dabar, bendrau- 
dama su manimi, ji išgyveno svetimumą savo motinos, kuri 
pirmus gyvenimo metus praleido kūdikių namuose ir vėliau 


nesugebėjo suteikti artumo jausmo savo pačios vaikui. 

Dukra tai seniai žinojo, tačiau šis žinojimas buvo grynai 
intelektinis. Užuojauta motinai irgi trukdė suvokti ir pajusti 
savo pačios bėdą. „Vargšės mamos“ paveikslas blokavo jos 
pačios jausmus. Tik tada, kai ji pratrūko priekaištais pir- 
miausia man, paskui motinai, pasijuto beribė neviltis, kurią 
paliko niekada neišsipildęs ryšio ilgesys. Išstumti prisimi- 
nimai apie tolimą, ryšio vengiančią motiną paliko dukrai 
pojūtį sienos, skausmingai skyrusios ją nuo kitų žmonių. Po 
audringų priekaištų pagaliau išnyko ir kartojimo įkyrybė, 
būtent poreikis nuolat pasirinkti nesupratingą partnerį ir 


jaustis beviltiškai priklausomai nuo jo. 


Panieka, pasireiškianti perversija ir 


įkyriųjų būsenų neuroze 


Remdamiesi emocinės žmogaus raidos (ir ja grindžiamos 
pusiausvyros) priklausomybe nuo to, kaip tėvai jau pirmo- 
siomis dienomis ir savaitėmis priima vaiko poreikių ir pojū- 
čių apraiškas ir kaip į jas reaguoja, turime padaryti prielaidą, 
kad kaip tik tada nustatomi pirmieji iešmai, nukreipiantys 
vėlesnę tragediją. Jei motina anuomet neįstengė atlikti at- 
spindžio funkcijos, būtent džiaugtis vaiko būtimi, jeigu jai 
buvo svarbi konkreti „tokia būtis“, įvyko pirmoji selekcija, 


buvo atskirtas „gėris“ ir „blogis“, „bjaurumas“ ir „grožis“, 

„teisingumas“ ir „neteisingumas“, o vaikas priėmė šią selek- 
ciją. Šiame fone vyko tolesnis vertybinės tėvų laikysenos įsi- 
savinimas. 

Toks kūdikis neišvengiamai patirs turįs kokių nors jo 
motinai „nereikalingų“ savybių. Antai dažnai susiduriame 
su lūkesčiais, kad vaikas kuo greičiau įvaldytų kūno funkci- 
jas, — tariamai tam, kad „nepapiktintų žmonių“, nors iš tik- 
rųjų tam, kad tėvai, vaikystėje patys baiminęsi „papiktinti 
žmones“, tačiau tebelaikantys šią patirtį išstumtą, nepatirtų 
grėsmės, kad išstūmimas bus panaikintas. 

Rašytojo Hermanno Hesse's motina Marie Hesse die- 
noraštyje aprašo, kaip ketverių metų buvo palaužta jos 
valia. Kai jos sūnui sukako ketveri metai, ją ypač pradėjo 
varginti jo užsispyrimas ir ji vis sėkmingiau kovojo su juo. 
Penkiolikmetį Hermanną Hessę tėvai įkiša į silpnapročių 
ir epileptikų ligoninę Štetene, kad „jo užsispyrimas paga- 
liau būtų palaužtas“. Sukrečiantis, piktas Hesse's laiškas tė- 
vams iš Šteteno: „Jei būčiau pietistas, ne žmogus, tikriausiai 
galėčiau tikėtis jūsų supratimo.“ Tačiau perspektyva būti 
išleistam iš ligoninės tiesiogiai siejama su „pasitaisymu“, 
todėl berniukas „pasitaiso“. Vėliau parašytame eilėraštyje, 
skirtame tėvams, jis vėl atsižada savęs ir idealizuoja tėvus. 
Hesse kaltina save, kad „savo charakteriu“ apsunkino tėvų 


gyvenimą. 


109 


Alice Miller 


Kaltės jausmas, slegiantis pojūtis, kad neišpildė tėvų lū- 
kesčių, daugybę žmonių kamuoja visą gyvenimą. Jis stipres- 
nis už akivaizdžią intelektinę įžvalgą, teigiančią, kad negali 
būti, jog vaiko uždavinys — tenkinti tėvų poreikius. Šio kal- 
tės jausmo neįmanoma įveikti jokiais argumentais, nes jo 
ištakos labai ankstyvame amžiuje, iš ten ir jo intensyvumas, 
ir atkaklumas. Tik atskleidžiančiosios psichoterapijos proce- 
se jį įmanoma pamažu panaikinti. 

Bene didžiausia žaizda — nepatirti tėvų meilės tokiam, 
koks buvai, — neužsitraukia neatlikus gedėjimo darbo. Šią 
žaizdą galima daugiau ar mažiau sėkmingai neigti (pasitel- 
kiant didybę arba depresiją) arba vis iš naujo nudraskyti 
kartojimo įkyrybe. Pastarąją galimybę regime susidūrę su 
perversija arba įkyriųjų būsenų neuroze. Vaikas kaip ne- 
sąmoningus prisiminimus registruoja, kaupia savo kūne 
niekinamas tėvų reakcijas į jo elgesį. Motina dažnai pajun- 
ta pasibaisėjimą ir nemalonią nuostabą, pasibjaurėjimą ir 
antipatiją, pasipiktinimą ir apmaudą, baimę ir paniką dėl 
natūraliausių vaiko impulsų, pvz., dėl autoerotinės veiklos, 
savo kūno paieškos ir atradimo, šlapinimosi, tuštinimosi, 
smalsumo ar pykčio patyrus nusivylimą ar nesėkmę. Vė- 
liau tokie išgyvenimai, nors ir susiję su kitais žmonėmis, 
primins pasibaisėjusias motinos akis. Jie sukelia buvusiam 


vaikui įkyriąsias būsenas ir perversijas, — taip ankstesnės 

trauminės situacijos gali reprodukuotis, kartu likdamos ne- 
atpažintos. 

Pacientas pajus tikras kančias, pasakodamas psichotera- 
peutui apie savo iki šiol slepiamą seksualinį ar autoerotinį 
pasitenkinimą. Žinoma, jis gali likti ir bejausmis, tiesiog pa- 
teikti informaciją, tarsi kalbėtų apie svetimą žmogų. Tačiau 
toks pranešimas nepadės jam pralaužti vienatvės ir nepriar- 
tins prie vaikystės tikrovės. Tik pasiruošęs patirti ir išgyventi 
gėdos ir baimės jausmus, jis patirs, kaip jam ėjosi vaikystėje. 
Dėl nekalčiausios veiklos anuomet jis pasijusdavo esąs nie- 
kingas, nešvarus ar visiškai žlugęs. Pacientas pats apstulbs, 
kad šis išstumtas gėdos jausmas išsilaikė taip ilgai, išgyveno 
greta tolerantiško ir pažangaus požiūrio į seksualumą. Tik 
tokie išgyvenimai parodo pacientui, kad jo ankstyvas prisi- 
taikymas ir tikrosios savasties atskilimas anaiptol nereiškė 
bailumo, tai buvo iš tikrųjų vienintelis šansas išgyventi, vie- 
nintelė galimybė išvengti baimės būti sunaikintam. 

Ar motina gali būti tokia grėsminga? Taip, jei ji visada di- 
džiavosi esanti šauni miela savo motinos mergaitė, nuo šešių 
mėnesių sausa, nuo metų švari, nuo trejų metų — mažesnio 
brolio ar sesers „mama“ ir t. t. Į savo kūdikį ji dabar žvel- 
gia kaip į niekada negyventą, atskilusią savasties dalį, kurios 
proveržio į sąmonę baiminasi, ir kartu kaip į nesutramdomą 
jaunėlį brolį ar seserį, kadaise motiniško jos rūpesčio objek- 

tą, kuriam tik dabar gali pavydėti, kurio gali nekęsti. Ir ji 
nuolat žvi/gsniais dresuoja savo vaiką. 

Vaikas auga ir negali atsisakyti išgyventi savo tiesą, ne- 
gali atsižadėti kaip nors išreikšti ją, galbūt visiškai slaptai. 
Tad pasitaiko, kad žmogus visiškai prisitaiko prie aplinkinių 
reikalavimų ir susikuria tariamą savastį, tačiau jo tikrosios 
savasties fragmentas gyvena ir — kankinamai — reiškiasi per 
įkyriųjų būsenų neurozę arba perversiją. Tačiau „gyvena“ to- 
mis pačiomis aplinkybėmis ar sąlygomis, kaip kadaise vaikas 
pasibaisėjusios motinos akivaizdoje, tiesa, motinos paveiks- 
las ilgainiui išstumiamas. Perversija arba įkyrybės vis iš nau- 
jo inscenizuoja tą pačią dramą: tik pasibaisėjusios motinos 
akivaizdoje įmanoma patenkinti instinktą, t. y. tik paniekos 
sau atmosfera leidžia pasiekti orgazmą, pvz., pasitelkiant fe- 
tišą, tik regimai absurdiškais, nemaloniai stebinančiais, bau- 
ginančiais įkyriaisiais vaizdiniais gali reikštis kritika. 

Paslėptą vaiko ir motinos santykių nesant artimo ryšio tra- 
gizmą bene geriausiai patiriame kartu su pacientu išgyvenda- 
mi naikinančią kartojimo įkyrybės galią ir atkurdami nebylią, 
nesąmoningą šios įkyrybės žinią, atgaivinant senąją dramą. 

Michaelį, 32 metų, kamuojamą perversijos, kadaise at- 
stūmė motina, nesąmoningas šio atstūmimo prisiminimas 
vertė jį nuolat nesuvokiant priežasties baimintis, kad jį at- 


stums kiti žmonės. Jis darė tai, kas draudžiama ir niekinama 


112 


Gabaus vaiko drama 


tarp aplinkinių, visuomenėje, ir bijojo bausmės. Jei visuome- 
nė staiga pašventintų tokią perversiją (tai pasitaiko tam tik- 
rose grupėse), jam veikiausiai tektų griebtis kitos įkyrybės, 
tačiau jis neišsilaisvintų. Mat savo provokacijomis Michaelis 
anaiptol nesiekė, kad tas ar kitas fetišas taptų leistinas, jam 
reikėjo pasibaisėjusių akių. Tokias akis jis pamatė ir psicho- 
terapeuto veide. Jam reikėjo įvairiausiais būdais provokuoti 
psichoterapeutą, sukelti pasibjaurėjimą, nemalonią nuosta- 
bą, pasišlykštėjimą, nes jis neįstengė papasakoti žodžiais, kas 
nutiko jo gyvenimo pradžioje. 

Vis dėlto tokie pranešimai pasitelkiant provokaciją ne- 
gelbėjo, kol vaikystės jausmai liko užblokuoti ir nepaaiškėjo 
atitinkami sąryšiai. Tik išgyvenęs išstumtus jausmus ir tra- 
giškų prisiminimų proveržį, Michaelis galėjo atsisakyti aklo, 
autodestruktyvaus, nesąmoningo elgesio — stojo tikras, gi- 
lus, atviras sielvartas. Galėdamas išgyventi žaizdą jis staiga 
prarado bet kokį ankstesnių iškrypimų poreikį. Šis atvejis 
labai aiškiai liudija, kaip apsiriktume, mėgindami atskleis- 
ti instinktų konfliktus pacientui, kuris nuo pat kūdikystės 
buvo dresuojamas nejausti. Kaip išgyventi instinktyvius no- 
rus ir instinktų konfliktus be jausmų? Ką jie reiškia be pyk- 
čio, vienatvės, pavydo, vienišumo, įsimylėjimo? 

Pastarąjį dešimtmetį sulaukiau daug laiškų, kuriuose 


skaitytojai rašo paauglystėje akivaizdžiai patyrę seksualinę 

suaugusių vyrų prievartą, suvedžiojimą ir emocinį išnaudo- 
jimą, tačiau niekada nesuvokę šios aplinkybės kaip tokios. 
Išstumti jų vaikystės prisiminimai padarė juos aklus šiai 
aplinkybei. Tik perskaitę knygą Privalai nepastebėti („Du 
sollst nicht merken“) jie pradėjo abejoti ir „įtarti“. Pirmą kartą 
gyvenime drįso suabejoti kaltininkų elgesiu ir charakteriu. 
Anksčiau jiems niekada neatėjo į galvą, kad anie juos apgavo, 
išnaudojo jų meilės ir simpatijos ilgesį, — jie negalėjo jausti 
padarytos skriaudos, — nes vaikystėje turėjo išmokti nejausti. 
Vienintelė jiems likusi galimybė buvo idealizuoti suvedžio- 
toją, didį draugą, mokytoją, meistrą ir priklausyti nuo tam 
tikros seksualinio elgesio formos ar narkotikų, arba nuo jų 
abiejų. Kova už tai, kad koks nors liguistas potraukis, seksu- 
alinis ar neseksualinis, įgytų socialinį pripažinimą, — vienas 
iš daugybės būdų, pasirenkamų siekiant išvengti akistatos su 
savo paties istorija. 

Yra daugybė žmonių, kurių meilės ilgesiui ir poreikiui 
jausti saugumą, globą, švelnumą labai anksti suteikiamas 
seksualinis atspalvis. Jie išgyvena įvairias seksualinės fiksa- 
cijos formas, niekada nepažvelgdami į savo istoriją. Buriasi į 
grupes, nekritiškai priima jų fiksaciją patvirtinančias teori- 
jas, būdami tikri, kad dalijasi su kitais moksliškai pagrįsto- 
mis žiniomis, o iš tikrųjų nesąmoningai dailina savo išstum- 


tą istoriją. Taip elgdamiesi gali kenkti kitiems lygiai taip pat, 

kaip kadaise buvo pakenkta jiems, ir neprivalo jausti jokių 
skrupulų. 

Manau, kad įvairios ideologijos kelia grėsmę šių žmonių 
ir jų aukų ateičiai (psichoterapijai). Šiuos žmones veikiau rei- 
kėtų informuoti apie tai, kad įmanoma atskleisti savo paties 
istoriją, ją sąmoningai išgyventi ir išsivaduoti iš fiksacijų, 
kurios gali būti destruktyvios ir kitiems, ir pačiam žmogui. 
Labai įspūdinga patirti, kaip dažnai tariamai instinktyvi 
seksualinė veikla nutrūksta, pacientui pradėjus išgyventi 
savo jausmus ir suvokti tikruosius instinktyvius norus. 

Žurnalo S:ern (1978 06 08) paskelbtame reportaže iš vieno 
viešnamio, esančio Hamburgo Šv. Pauliaus kvartale, radau tokį 
sakinį: „Pajunti viliojančią ir drauge absurdišką vyro svajonę, 
kad moterys myluotų tave tarsi kūdikį ir vis dėlto valdytum 
jas tarsi paša.“ Ši „vyro svajonė“ ne tik nėra absurdiška, ji kyla 
iš nuoširdžiausio ir visiškai pagrįsto kūdikio poreikio. Mūsų pa- 
saulis atrodytų išties kitaip, jei dauguma kūdikių turėtų gali- 
mybę tarsi pašos disponuoti motinomis ir būtų jų myluojami, 
neprivalėdami per anksti rūpintis motinos poreikiais. 

Reportažo autorius paklausė klientų, kas jiems tokiose 
užeigose teikia daugiausia malonumo, ir atsakymą apiben- 
drina šitaip: „Galimybė disponuoti merginomis, jų nuolanku- 
mas: joms nereikia jokių meilės pažadų kaip draugei. Kad 


potraukiui praėjus nelieka jokių įsipareigojimų, sielos dramų 


IS 


Alice Miller 


ir sąžinės priekaištų. „Sumoki ir esi laisvas.“ Net (ir kaip tik) 
tai, kad toks susitikimas žemina ir klientą (ir kaip tik jį), gali 
sustiprinti susijaudinimą, — tačiau apie tai kalbama ne taip 
noriai.“ (Išryškinta — A. M.) 

Pažeminimas, savinieka ir svetimumas sau pačiam prime- 
na pirminę vaikystėje patirtą panieką ir kartojimo įkyrybe 
kuria tokias pačias tragiškas sąlygas patirti malonumą kaip 
kadaise. Šiuo požiūriu kartojimo įkyrybė suteikia šansą. Ją 
galima panaikinti pripažįstant tai, ką ji primena, ir apdo- 
rojant atskleidžiančiosios psichoterapijos procese. Žmogui, 
kuris nepasinaudoja šiuo šansu, ignoruoja kartojimo įkyry- 
bės žinią, ji gali įvairiais variantais reikštis visą gyvenimą — ir 
likti nesuprantama. 

Bet kokio nesąmoningo reiškinio neįmanoma panaikinti 
iškilmingais skelbimais ir draudimais. Gali tik ugdyti savo 
jautrumą, kad įstengtum tokį reiškinį atpažinti, sąmoningai 
išgyventi, taip įgydamas kontrolės galimybę. Motina ne- 
įstengs gerbti vaiko tol, kol nepajus, kaip sugėdina jį ironiš- 
ka pastaba, dangstančia tik jos pačios netikrumą. Tačiau ji 
negali pajusti, koks pažemintas, paniekintas ir nuvertintas 
jaučiasi vaikas greta jos, jei pati niekada sąmoningai neišgy- 
veno šių jausmų, tik stengėsi su ironija nuo jų apsiginti. 

Panaši daugelio psichiatrų, klinikinių psichologų ir psi- 


choterapeutų padėtis. Jie nevartoja žodžių „blogas“, „nešva- 

rus“, „egoistiškas“, „pagedęs“, tačiau tarpusavy kalba apie 
„narcizus“, „ekshibicionistus“, „destruktyvius“, „regresinius“ 
arba ribinio tipo (Borderlime) pacientus nepastebėdami, kad 
šiems žodžiams suteikia nuvertinantį atspalvį. Galbūt jų 
abstraktus žodynas, objektyvuojanti laikysena, net teorijų kū- 
rimas ir aistringas diagnozavimas kažkiek susijęs su niekina- 
mais motinų žvilgsniais, kadaise užfiksuotais prisitaikiusių 
trimečių berniukų ar mergaičių. 

Neretai niekinama paciento laikysena pakursto psicho- 
terapeutą įrodinėti savo pranašumą pasitelkiant teorijas. Ta- 
čiau tikroji paciento savastis tikrai neužsuks pas jį į tokius 
apkasus. Slapstysis nuo jo taip pat, kaip nuo pasibaisėjusių 
motinos akių. Pasidaręs pakankamai jautrus, kad anapus 
paciento paniekos įžvelgtų niekinamo vaiko istorijos tęsi- 
nį, psichoterapeutas lengvai įstengs nepasijusti puolamas ir 
neims dangstytis teorijomis. Žinoti teoriją svarbu. Tačiau 
teisinga teorija neturi gynybinės funkcijos. Ji nėra griežtų, 


kontroliuojančių tėvų įpėdinė. 


„Pagedimas“ Hermanno Hesse's vaikystės pasaulyje 


kaip konkretaus „blogio“ pavyzdys 


Labai sunku pavaizduoti žmogaus elgesį su vaikystėje patirta 


panieka, ypač panieka jo juslingumui ir gyvenimo džiaugs- 

mui, nepateikiant konkretaus raiškaus pavyzdžio. Žinoma, 
pasitelkę įvairius teorinius modelius, galėtume pavaizduoti 
„gynybą nuo afektų,, tačiau šitaip neperteiktume emocinės 
atmosferos, padedančios įsijausti į šią bėdą, t. y. pažadinan- 
čios skaitytojo atjautą. Grynai teoriniai svarstymai nepaža- 
dina mūsų jausmų, galime aptarinėti kitus, juos skirstyti, 
grupuoti, įvardinti, klasifikuoti, diagnozuoti, diskutuoti 
apie juos profesine, jiems nesuprantama kalba. Atsižadėjusi 
tokios profesinės kalbos pasitelkiu pavyzdžius. 

Juk tik konkrečiu gyvenimu galima pailiustruoti, kaip 
žmogus patyrė konkretų savo vaikystės blogį kaip „blogi 
savaime“. Tik konkrečios gyvenimo istorijos leidžia pajusti, 
kaip menkai vaikas įstengia permatyti tėvų įkyrybes, taip 
pat ir tai, kad nesiryžus psichoterapiniam procesui šis aklu- 
mas tam tikromis aplinkybėmis gali tęstis visą gyvenimą, 
net jei vis iš naujo stengiesi ištrūkti iš vidinio akinančio ka- 
lėjimo. 

Nusprendžiau pavaizduoti šią sudėtingą padėtį, pasitelk- 
dama Hermanno Hesse's istoriją. Šiuo atveju pranašumas 
tas, kad istorija jau žinoma, juolab ją paviešino pats Hesse. 

Romano Demianas pradžioje Hermannas Hesse vaizduo- 
ja malonius ir skaisčius tėvų namus, kuriuose nėra vietos 
priverstiniam vaiko melui, nėra ausies jam išklausyti (šiame 


romane nesunku atpažinti autoriaus tėvų namus, ir jis pats 

tai netiesiogiai patvirtina). Vaikas lieka vienišas su savo nuo- 
dėme, jaučiasi sugedęs, piktas ir atstumtas, nors niekas jo 
nebara, visi mieli ir draugiški (nes nežino „baisenybės ). 

Tokios aplinkybės pažįstamos daugeliui žmonių. Mes 
irgi linkę taip idealizuodami vaizduoti „skaisčius“ namus, 
toks jų vaizdavimas atspindi ir vaiko požiūrį, ir tai, koks 
slaptai žiaurus atitinkamas auklėjimo stilius. 

„Kaip bemaž visi tėvai, taip ir manieji neparėmė bun- 
dančių gyvybinių instinktų, nekalbėjo apie juos. Jie tik be 
galo rūpestingai talkino mano beviltiškoms pastangoms meig- 
ti tikrovę, toliau gyventi vaiko pasaulyje, vis netikresniame 
ir apgaulingesniame. Nežinau, ar tėvai apskritai pajėgūs čia 
pagelbėti, ir nepriekaištauju saviesiems. Mano paties reikalas 
buvo susivokti ir atrasti savo kelią, ir aš, kaip dauguma gerai 
išauklėtųjų, prastai atlikau šią užduotį“ (išvyškinta A. M.). 

Vaikui tėvai atrodo esą laisvi nuo instinktyvių norų, nes 
jie turi priemonių ir galimybių nuslėpti seksualinę veiklą, o 
vaikas yra kontroliuojamas.“ 

Man regis, į pirmą Demniano skyrių lengva įsijausti, — net 
ir kitų visuomenės sluoksnių žmonėms, užaugusiems kito- 


*  Apsakyme „Vaiko siela“ Hesse rašo: „Suaugusieji elgėsi taip, tarsi pasaulis būtų 


tobulas, tarsi jie būtų pusdieviai, o mes, berniukai, — tik atmatos ir padugnės... 
Vis iš naujo, jau kitą dieną, kitą valandą, nutikdavo kas nors neleistina, kas nors 
apgailėtina, liūdna ir gėdinga. Vis iš naujo po drąsiausių, kilniausių pasiryžimų ir 
pasižadėjimų staiga neišvengiamai puldavai į nuodėmę ir niekšybę, kasdienybę ir 


bjaurastį!.. Kodėl taip? Ar kitiems kitaip klojasi?“ 

kiomis aplinkybėmis. Skaityti toliau man keblu dėl labai 
savotiškų Hesse's vertinimų. Šiuos jis veikiausiai perėmė iš 
tėvų ir senelių, misionierių. Tokius nesąmoningus keistus 
vertinimus junti daugelyje jo apsakymų, bet lengviausia juos 
nurodyti Demniane. 

Nors Sinkleris jau pats paryrė žiaurumą (didesnio berniu- 
ko šantažą), ši patirtis lieka neveiksminga, ji netampa raktu 
geriau pažįstant pasaulį. „Blogis“ jam reiškia (misionierių 
kalba) „sugedimą“. Ne neapykanta, ne žiaurumas atstovauja 
blogiui, o keisti niekniekiai, kaip antai gėrimas smuklėje. 

Šį specifinį blogio, kaip „sugedimo“, vaizdinį mažasis 
Hesse perėmė iš tėvų namų. Todėl visa, kas vyksta romane 
atsiradus dievui Abraksui, turinčiam „sujungti dievišką ir 
velnišką pradus“, atrodo keistai svetima ir jau nebejaudina. 
Blogį čia reikia tarsi dirbtinai sujungti su gėriu. Susidaro 
įspūdis, kad blogis berniukui — tai kažkas svetima, grėsmin- 
ga ir pirmiausia nepažįstama, tačiau jis neišsivaduoja iš to 
blogio, nes „sugedimas“, jau susijęs su baime ir kaltės jausmu, 
įgijo emocinį krūvį. Berniukas norėtų jį savyje „numarinti“. 

„Vėl nuoširdžiausiai stengiausi iš griuvėsių, kuriais virto 
pastarieji gyvenimo metai, pastatyti „skaistų pasaulį“, vėl 
gyvenau tetrokšdamas aisikratyti manyje glūdinčių tamsos ir 
blogio ir nuolat būti šviesoje, parklupus dievų akivaizdoje“ 


(išryškinta A. M.). 

1977 m. Ciuricho Helmhauso galerijos parodoje, skirto- 
je Hesse i, mačiau paveikslą, su kuriuo mažasis Hermannas 
užaugo, nes paveikslas kabėjo virš jo lovos. Dešinėje pusėje 
vaizduojamas „geras“ kelias į dangų — erškėčiuotas, kupinas 
nemalonumų ir kančios. Kairėje pusėje patogus, malonus 
kelias, neišvengiamai vedantis į pragarą. Svarbus vaidmuo 
čia skiriamas smuklėms — veikiausiai tokiu būdu moterys 
stengėsi atgrasyti nuo jų vyrus ir vaikus. Smuklės svarbios ir 
romane Demianas. Tai juolab groteskiška, nes Hesse anaip- 
tol nejautė poreikio girtauti smuklėse, jam rūpėjo ištrūkti iš 
ankštos vertybinės tėvų sistemos. 

Kiekvienas vaikas pirmiausia susidaro blogio vaizdinius, 
remdamasis labai konkrečiais, tėvų namams būdingais 
draudimais, tabu, nuogąstavimais. Jam reikės nueiti ilgą ke- 
lią, kol išsivaduos iš jų, savyje aptiks savąjį „blogį“ ir išgyvens 
šią savo dalį ne kaip „pagedusią , „blogą“, nes instinktyvią, o 
kaip suprantamą latentinę reakciją į traumas, kurias vaikys- 
tėje turėjo išstumti. Suaugęs žmogus įgyja galimybę atskleis- 
ti priežastis ir išsivaduoti iš latentiškumo. 

Jis taip pat gali atsiprašyti žmonių, kuriuos nesąmoningai 
nuskriaudė. Iš tikrųjų jis nusikalto ne tik jiems, bet pirmiau- 
sia sau. Mat atsikratyti nesąmoningo kaltės jausmo, kamuo- 
jančio mus nuo vaikystės, galime tik neužsikraudami naujos 


kaltės. 

Viena romano Demianas vieta liudija, kokia didžiulė 
grėsmė prarasti tėvų „meilę“ kilo Hesse'i, ieškančiam tik- 
rosios savasties: „Tačiau tada, kai mylime ir gerbiame ne iš 
įpročio, o iš giliausio poreikio, tada, kai visa siela esame se- 
kėjai ir draugai, — tada karti ir baisi toji akimirka, kai stai- 
ga tariamės įžvelgę, jog pagrindinis srautas mumyse kreipia 
mus šalin nuo mylimo žmogaus. Tuomet kiekviena mintis, 
nepripažįstanti mokytojo ar draugo, nuodingų geluonimi 
sminga į tavo paties širdį, kiekvienas savigynos smūgis pa- 
tačiau iškyla žodžiai „neištikimybė“ ir „nedėkingumas“ tarsi 
gėdingi šūksniai ir įdagai, išgąsdinta širdis baikščiai sprunka 
atgal į mielus vaikiškų dorybių slėnius negalėdama parikėti, 
kad būtinas ir šis lūžis, kad reikia nutraukti ir šį saitą.“ 

Apsakyme Vziko siela Hesse rašo: „Jei visus šiuos jausmus 
ir kankinantį jų konfliktą reikėtų kildinti iš vieno pagrin- 
dinio jausmo ir pavadinti vieninteliu vardu, nerasčiau kito 
žodžio, tik „baimė“. Tai, ką jaučiau anuomet sutrikdytos 
vaiko laimės valandomis, buvo baimė, baimė ir nesaugu- 
mas: bausmės baimė, savo paties sąžinės baimė, sielos impulsų, 
kuriuos jaučiau kaip draudžiamus ir nusikalstamus, baimė“ 
(išryškinta A. M.). 

Šiame apsakyme Hesse labai švelniai ir supratingai vaiz- 


duoja jausmus vienuolikamečio berniuko, iš mylimo tėvo 

kambario pavogusio keletą džiovintų figų, kad šalia turė- 
tų ką nors, kas priklausė tėvui. Vienatvėje jį kamuoja kal- 
tės jausmas, baimė ir neviltis, galiausiai, „blogam darbui“ 
išaiškėjus, šiuos jausmus keičia didžiausias pažeminimas ir 
gėda. Epizodo energija leidžia numanyti, kad kalbama apie 
realų Hesse's gyvenimo įvykį. Šią nuojautą patvirtina 1889 
m. lapkričio 11 d. įrašas motinos dienoraštyje: „Demaskuota 
Hermanno figų vagystė!“ (Išryškinta A. M.) 

Motinos dienoraštis ir abiejų tėvų laiškai įvairiems 
šeimos nariams, paskelbti 1966 m., atskleidžia berniuko 
kančios kelius. Kaip dažnai pasitaiko tokiems vaikams, 
Hesse's tėvai sunkiai pakentė sūnų ne nepaisant vaiko vi- 
dinio apsto, o kaip tik dė/ to apsto. Vaiko gabumai (sti- 
prūs jausmai, gilūs išgyvenimai, smalsumas, intelektas, 
budrumas ir, savaime suprantama, kritika) dažnai verčia 
tėvus patirti tuos konfiktus, nuo kurių jie seniai stengėsi 
apsiginti taisyklėmis ir instrukcijomis. Todėl tenka gelbėti 
šias instrukcijas vaiko raidos sąskaita. Susidaro lyg ir pa- 
radoksali situacija: net ir tie tėvai, kurie didžiuojasi ir net 
žavisi talentingu vaiku, verčiami savo pačių bėdų atmeta, 
slopina ar net naikina kaip tik tai, kas jame geriausia, nes 
tikriausia. Pora Hermanno Hesse's motinos pastabų ilius- 
truoja, kaip toks naikinamasis darbas gali derėti su taria- 


mai meiliu rūpesčiu: 

r. (1881) „Hermannas eina į vaikų mokyklėlę; daug var- 
go dėl jo audringo temperamento“ (1966, p. 10). Vaikui 
treji metai. 

2. (1884) „Anksčiau turėjome daug vargo ir rūpesčių, 
auklėdami mažąjį Hermanną, dabar einasi kur kas 
geriau. Visą laiką nuo sausio 21 d. iki birželio 5 d. 
jis gyveno berniukų prieglaudoje, tik sekmadienius 
praleisdavo namie. Ten jis šauniai laikosi, tačiau grįžo 
namo išblyškęs, liesas ir prislėgtas. Poveikis neabejotinai 
geras ir naudingas. Dabar su juo daug lengviau“ (išryš- 


kinta A. M) (1966, p. 13-14). Vaikas septynerių metų. 


Dar anksčiau (1883 m. lapkričio 14 d.) tėvas Johannesas Hes- 
se rašo: „Hermannas, berniukų prieglaudoje bemaž dory- 
bės pavyzdys, kartais visiškai nesutramdomas. Nors mums 
būtų didelė negarbė, vis dėlto rimtai galvoju, ar nereikėtų 
jo atiduoti į psichiatrinę ligoninę ar svetimus namus. Mes 
jam pernelyg nervingi, pernelyg silpni, namų gyvenime 
apskritai per maža disciplinos ir reguliarumo. Regis, gabu- 
mų jis turi viskam: stebi mėnulį ir debesis, ilgai improvi- 
zuoja fisharmonija, pieštuku ir plunksna nuostabiai piešia, 
panorėjęs visiškai gerai dainuoja, jam niekada nepritrūksta 
rimų“ (išryškinta A. M). (Plg. Hermann Hesse, Kindbeit und Ju- 
gend, 1966, p. 13.) 

Apsakyme Hermann Lauscher? pateikdamas labai ideali- 
zuotą vaikystės ir tėvų paveikslą, Hesse apleido tą originalų, 
maištingą, sunkų, tėvams nepatogų vaiką, kuriuo kadaise 
buvo. Jis neįstengė suteikti tėvynės šiam svarbiam savasties 
fragmentui ir turėjo jį ištremti. Didysis tikrosios savasties 
ilgesys liko nepatenkintas. 

Hermanno Hesse's kūriniai ir kai kurie jo laiškai, pir- 
miausia piktas penkiolikmečio laiškas iš Šteteno, rodo, kad 
jam netrūko drąsos nei talento, nei išgyvenimų gelmės. Ta- 
čiau tėvo atsakymas į šį laišką (plg. 1966), motinos užrašai ir 
anksčiau cituotos romano Demianas ir apsakymo Vaiko siela 
ištraukos liudija, kokiu sunkiu svoriu jį prislėgė išstumti vai- 
kystės išgyvenimai. 

Nepaisant didžiulio skaitytojų atgarsio, sėkmės ir No- 
belio premijos, brandaus amžiaus Hesse'ę kamavo tragiška 
atskirtis nuo tikrosios savasties, — šią būseną gydytojai trum- 


pai nusako žodžiu „depresija“. 


„Jei vaikystė kartais dar palyti mano širdį, tai tarsi sodrių tonų paveikslas aukso 
rėmuose, kuriame pirmiausia pamatau daugybę vešinčių kaštonų ir alksnių, ne- 
apsakomai žavią priešpiečių saulės šviesą ir didingų kalnų foną. Nė vienos savo 
gyvenimo valandos, kai man buvo leista trumpam užmiršus pasaulį pailsėti, nė 
vienos vienišos klajonės po gražius kalnus, nė vienos akimirkos, kai netikėta maža 
laimė ar negeidulinga meilė nutolindavo vakardieną ir rytojų, negalėčiau pava- 
dinti puikesne už šį žalią mano ankstyviausio gyvenimo paveikslą“ (Ges. Werke, 


I, 1970, p. 218.) 

Motina kaip visuomenės mediumas 


pirmaisiais gyvenimo metais 


Ne itin pagelbėsime žmogui sakydami, kad jo iškrypimas 
kitoje visuomenėje apskritai nesukeltų keblumų, kad ser- 
ga mūsų visuomenė, pasitelkianti apribojimus ir prievartą. 
Beje, toks „aiškinimas“ nuvertintų tikrąjį tragizmą, žmogus 
pajustų, kad nematome ir nesuprantame jo kaip istorinės, 
vienkartinės būtybės. Juk jam reikia suvokti būtent savo as- 
meninę, kartojimo įkyrybe pasireiškiančią istoriją. Ją lėmė 
ir visuomeninė prievarta, tačiau ši išlieka psichikoje ne kaip 
abstraktus žinojimas, ją įtvirtina ankstyviausi emociniai vai- 
ko išgyvenimai su tėvais. Todėl ir panaikinti ją įmanoma ne 
žodžiais, tik išgyvenimais, — ir ne koreguojančiais suaugu- 
siojo išgyvenimais, o pirmiausia išgyvenant labai ankstyvą 
baimę patirti karštai mylimų tėvų panieką ir su ja susijusius 
pasipiktinimo ir sielvarto jausmus. Vien žodžiai, kad ir gud- 
riausi, palieka ar net pagilina spragą tarp intelektinių speku- 
liacijų ir kūno žinojimo. 

Dėl šios priežasties tikriausiai nepavyks išvaduoti narko- 
mano iš jo liguisto potraukio teigiant, kad narkomanija — 
tai reakcija į sergančią visuomenę. Narkomanas mielai sutiks 
su tokiu aiškinimu, noriai juo tikės, nes šitaip apsigina nuo 


tiesos ir jos teikiamo skausmo. Tačiau tai, ką perprantame, 

nesusargdina mūsų, nes galime ir turime teisę pasipiktinti, 
pykti, sielvartauti ar pasijusti bejėgiai. Susargdina neper- 
prantami dalykai, visuomenės prievarta, kurią patiriame per 
tėvus ir nuo kurios neišvaduos jokie skaitiniai ar švietimas. 
Tai nesąmoningi prisiminimai apie tėvų įkyrybes ir iškrypi- 
mus, kurie pasireiškė smurtavimu. Kitaip tariant, daugelis 
pagalbos ieškančių žmonių labai protingi, skaito laikraščius 
ir knygas, yra girdėję ir galvoja apie ginklavimosi beproty- 
bę, planetos išteklių mažėjimą, diplomatijos melagingumą, 
valdžios aroganciją ir manipuliacijas, silpnųjų prisitaikymą, 
individo bejėgiškumą. Tačiau neįžvelgia, kaip absurdiškai, 
prieštaringai elgėsi jų tėvai tada, kai jie buvo visiškai maži 
vaikai, nes negali to įžvelgti. Negali prisiminti anuometinės 
tėvų laikysenos, nes buvo priversti išstumti skausmą ir pyktį. 
Pokyčiai prasideda, kai šie jausmai išnyra ir juos įmanoma 
susieti su ankstesnėmis situacijomis. Ilgainiui anuometinės 
sąveikos, taigi ir tėvų įkyrybės, pasidaro geriau suvokiamos. 

Ne biure, fabrike ar partijoje prasideda laisvės slopinimas 
ir spaudimas prisitaikyti, o pirmosiomis gyvenimo savai- 
tėmis. Šį spaudimą vėliau išstumiame, todėl jo nepajėgūs 
įveikti jokie argumentai. Juk prisitaikymo ar priklausomy- 
bės esmė nepakis, vien pakeitus objektą. 

Antai politinis angažuotumas gali semtis peno iš nesąmo- 


ningo pykčio, kurį kadaise jautė kankinamas, kalinamas, iš- 

naudojamas, varžomas, dresuojamas vaikas. Kovojant su poli- 
tiniais priešininkais iš dalies įmanoma nukreipti šį pyktį ir kar- 
tu toliau idealizuoti konkretų asmenį iš ankstyvos vaikystės. 
Senoji priklausomybė susiejama su vado asmeniu ar grupe. 

Žmogus, išgyvenęs iliuzijos atsižadėjimą ir jį lydintį siel- 
vartą, dažniausiai nepasidaro mažiau aktyvus socialiniu ir 
politiniu požiūriu, — tačiau jo veiksmai išsivaduoja iš karto- 
jimo įkyrybės, taigi įgauna daugiau aiškumo, tikslingumo ir 
sąmoningumo, praranda savinaikos pobūdį. 

Kartą išgyvenus savąją tiesą, išnyksta vidinė būtinybė 
kurti vis naujas iliuzijas ir išsisukinėti nuo tos tiesos. Tam- 
pa akivaizdu, kad visą gyvenimą bijojome ir gynėmės nuo 
to, kas apskritai jau negali įvykti, nes įvyko mūsų gyvenimo 
pradžioje, kai buvome visiškai beginkliai. 

Žinoma, psichoterapinis poveikis, būtent laikinas pagerė- 
jimas, įmanomas ir „pakeičiant“ griežtą paciento „sąžinę“ to- 
lerantiška psichoterapeuto ar grupės „sąžinė“. Vis dėlto psi- 
choterapijos prasmė — ne stengtis koreguoti paciento likimą, 
o sudaryti jam galimybę stoti savo paties likimo akivaizdon 
ir išgyventi sielvartą. Pacientas turi atrasti anksti išstumtus 
jausmus, kad galėtų sąmoningai išgyventi nesąmoningą tėvų 
manipuliaciją ir nepagarbą, šitaip išsivaduodamas nuo jų. 
Gerų norų ir žinių nepakanka, paniekinami tėvų žvilgsniai, 


glūdintys nesąmoningumo srityje, tačiau užregistruoti jo 

kūno ląstelių, išlieka nepakitę tol, kol jis tenkinasi psichote- 
rapeuto ar grupės tolerancija. Jie veiks paciento santykius su 
kitais žmonėmis ir su savimi, kankins jį, tačiau bus visiškai 
neprieinami. Nesąmoningi turiniai belaikiai ir nekinta — tik 


įsisąmoninimas gali paskatinti permainas. 


Niekinančiojo vienatvė 


Paciento reiškiama panieka jo gyvenimo istorijoje gali turėti 
įvairių pirmtakų, apskritai jos funkcija — gynyba nuo ne- 
pageidaujamų jausmų. Išgyvenus atitinkamus jausmus, kaip 
antai vaiko neviltį ir gėdą dėl neatsakytos meilės tėvams ir 
pirmiausia pyktį dėl jų nepasiekiamumo, ši funkcija gali at- 
kristi. Kol pervertini laimėjimus ir niekini („Jis negali to, ką 
galiu aš), neprivalai išgyventi sielvarto, kad be laimėjimų 
nebuvai mylimas. Didybė užtikrina iliuzijos („Aš buvau my- 
limas!“) tvermę. Vis dėlto vengdamas sielvarto sielos gelmėse 
pats lieki paniekintasis. Juk privalai niekinti viską, kas tavy- 
je nėra didu, gera ir protinga. Šitaip pasilieki vaikystės vie- 
natvėje: niekini bejėgiškumą, silpnybę, netikrumą, trumpai 
tariant, bejėgį vaiką savyje ir kitame. Mažas, silpnas, bejėgiš- 
kai nuo kitų priklausomas, taip pat nepatogus arba sunkus 
vaikas tebėra niekinamas kaip ir anksčiau. Paciento Hanso 


sapnų serija pailiustruosiu tokią padėtį. 

Hansas, 45 metų, dėl jį kamuojančių įkyrybių susiradęs 
jau antrą psichoterapeutą, vis sapnuodavo esąs apžvalgos 
bokšte, iškilusiame pelkėtoje vietovėje mylimo miesto pa- 
kraštyje. Iš bokšto jis galėjo grožėtis miesto panorama, ta- 
čiau jausdavosi liūdnas ir vienišas. Bokšte buvo liftas, sapne 
dažnai kildavo keblumų dėl bilieto arba atsirasdavo kliūčių 
pakeliui į bokštą. Iš tikrųjų mieste tokio bokšto nėra, ta- 
čiau sapno peizaže jis buvo savaime suprantamas ir gerai pa- 
žįstamas. Sapnas, visada lydimas vienatvės jausmo, dažnai 
kartojosi. Vykstant psichoterapijos procesui, jame pagaliau 
įvyko lemiamų permainų. Iš pradžių Hansas nustebo vėl 
susapnavęs, kad turi bilietą, tačiau bokštas jau nugriautas, 
taigi apžvalgos aikštelės neliko. Jis pamatė visiškai priešingą 
vaizdą, būtent tiltą, jungiantį šią pelkėtą vietovę su miestu. 
Taigi galėjo pėsčiomis nueiti į miestą ir pamatyti „ne viską, 
tačiau „kai ką iš arti“. Apskritai Hansą kamavo lifto fobija, 
todėl jis pajuto ir šiokį tokį palengvėjimą, nes sapne kilda- 
mas liftu irgi labai bijodavo. Kalbėdamas apie šį sapną jis 
pasakė, kad turbūt jau įstengs išsiversti, negalėdamas visko 
apžvelgti, visko matyti, būti viršuje, būti protingesnis už ki- 
tus ir t. t. Dabar galįs tiesiog eiti pėsčiomis. 

Juolab Hansą pribloškė kitas sapnas, kai jis staiga vėl pa- 
sijuto atsidūręs bokšto lifte, tik šįsyk sėdėjo keltuve ir nejautė 


jokios baimės. Mėgavosi kildamas aukštyn, viršuje išlipo ir 

nustebo pamatęs, kad aplink verda spalvingas gyvenimas, — 
jis atsidūrė ant plokščiakalnio, nuo jo kaip ir anksčiau galėjai 
pažvelgti žemyn į slėnį, tačiau ir čia, viršuje, buvo miestas, 
— Hansas užsuko į gatvės turgų su įvairiomis prekėmis, į mo- 
kyklą, kurioje vaikai mokėsi baleto, ir prisijungė prie jų (toks 
buvo jo vaikystės noras), paskui prisėdo prie grupės disku- 
tuojančių žmonių ir kalbėjosi su jais. Jautėsi priklausąs prie 
šios bendruomenės ir priimamas toks, koks yra iš tikrųjų. 
Nors sapnas veikiau išreiškė Hanso norus nei realius įvykius, 
vis dėlto atskleidė realius poreikius, būtent poreikį mylėti ir 
būti mylimam ne dėl laimėjimų. Po šio sapno, padariusio 


didžiulį įspūdį Hansui ir labai jį nudžiuginusio, jis pasakė: 


„Juk ankstesni sapnai apie bokštą visada atskleisdavo mano izo- 
liaciją ir vienatvę. Namie buvau vyriausias vaikas, visada pra- 
našesnis už brolius ir seseris, tėvai irgi neprilygo man intelektu, 
buvau visiškai vienišas su savo dvasiniais interesais. Turėjau de- 
monstruoti žinojimą, kad į mane būtų žiūrima rimtai, ir kartu 
ji slėpti, kad tėvai nesakytų: „Studijos mušė tau į galvą. Manai- 
si esąs geresnis už kitus, nes turėjai galimybę studijuoti? Jei ne 
motinos pasiaukojimas ir sunkus fizinis tėvo darbas, niekada 
nebūtum to įstengęs.“ Tai žadino kaltės jausmą, todėl slėpiau 
savo kitoniškumą, interesus, talentus. Norėjau būti toks, kaip 


kiti. Tačiau juk kartu buvau neištikimas sau.“ 


Bl 


Alice Miller 


Taigi Hansas susirado bokštą, įveikė kliūtis (kelias, bilie- 
tas, baimė ir t. t.), o atsidūręs viršuje, t. y. tapęs protingesnis 
už kitus, jautėsi vienas ir vienišas. 

Tai įprastas prieštaravimas, tėvai dažnai užima tokią ne- 
palankią ir priešišką vaikui poziciją, tačiau kartu skatina jį 
didžiausiems laimėjimams ir didžiuojasi jo sėkme. Todėl 
Hansas turėjo susirasti bokštą, taip pat ir įveikti kliūtis. Ga- 
liausiai jis leido sau sukilti prieš spaudimą siekti laimėjimų ir 
stresą, ir pirmame sapne bokštas išnyko. Hansas atsisakė di- 
dingos fantazijos viską matyti iš viršaus ir galėjo prisiartinti 
prie „mylimo miesto“ (savasties) objektų. 

Tik dabar Hansui paaiškėjo, kad jam reikėjo atsiriboti 
nuo kitų panieka ir kad kartu jis buvo izoliuotas, atskirtas 
nuo tikrosios savasties, nuo bejėgės, abejojančios savo dalies. 

Išgyvenus sielvartą dėl to, kas nepakeičiama, panieka 
dažniausiai išnyksta. Juk ir ji savaip padeda neigti buvusią 
tikrovę. Mažiau skaudu manyti, kad pats esi kaltas dėl to, 
jog buvai nesuprastas. Juk tokiu atveju gelbėdamas savitar- 
pio supratimo iliuziją („jei tik sugebėčiau pasakyti“) gali pa- 
sistengti kitam paaiškinti“. 

Atsisakęs šių pastangų neišvengiamai patiri, kad supra- 


timo apskritai negalėjo būti, nes tėvai, išstūmę savo pačių 


6 Sukrečiantys pavyzdžiai - van Gogho arba šveicarų dailininko Maxo Gublerio, 


kurie kaip įmanydami veltui siekė motinų supratimo, kūriniai. 

vaikystės patirtį, pasidarė akli vaiko poreikiams. Sąmoningi 
tėvai irgi ne visada pajėgūs suprasti savo vaiką. Tačiau net ir 
nesuprasdami vaiko jausmų jie juos gerbs. Vaikui nereikės 
bėgti nuo skausmingos tikrovės ir griebtis, deja, dažnai pa- 
sitaikančios paniekos. 

Nacionalizmas, neapykanta kitataučiams, fašizmas iš tik- 
rųjų tėra ideologinės tokio bėgimo gražmenos. Tai bėgimas 
nuo kankinančių, išstumtų prisiminimų apie kadaise patirtą 
panieką, pasitelkiant pavojingą, destruktyvią, programinę 
panieką žmonėms. Žiaurumas, kurį kadaise buvo priverstas 
slapta kęsti vaikas, pasireiškia per smurtaujančias jaunimo 
grupes, tačiau jo ištakas neigia ne tik tų grupių dalyviai, bet 


dažniausiai ir visuomenė. 


Išsivadavimas iš paniekos 


Seksualinis iškrypimas, įkyriųjų būsenų neurozė ir ideolo- 
gijos priebėga nėra vieninteliai būdai įamžinti pirmojo pa- 
niekos potyrio tragizmą. Šis tragizmas įgyja begalę formų, 
atskleidžiančių subtiliausius jo niuansus. Vaiko nusivylimas 
jo savastį neigiančiais tėvais pirmiausia reiškiasi ta pačia for- 
ma, kokia vaikas jautėsi tėvų atstumtas. 

Šeimoje tvyrojusi atmosfera toliau nesąmoningai perduo- 


dama daugybe pavidalų. Antai kai kurie žmonės niekada 

neištaria pikto ar garsaus žodžio, visada atrodo tik geri ir kil- 
nūs, tačiau kitas šalia jų bemat pasijunta juokingas, kvailas 
ar pernelyg triukšmingas, šiaip ar taip, niekingas, palyginti 
su jais. Šie žmonės nežino siunčią tokį signalą, gal net nenori 
to daryti, vis dėlto kažkaip jį spinduliuoja. Jų elgesys atsklei- 
džia tėvų namuose tvyrojusią atmosferą, kurios jie niekada 
neįsisąmonino. Tokių tėvų vaikams ypač sunkiai sekasi su- 
formuluoti kokį nors priekaištą, tik psichoterapijos procese 
jie išmoksta tai daryti. 

Pasitaiko ir labai draugiškų, gal net globėjiškų žmonių, 
šalia kurių pasijunti tiesiog tuščia vieta. Apima pojūtis, kad 
tik jie egzistuoja, tik jie sugeba pasakyti ką nors įdomaus ar 
tinkamo. Kiti tegali stovėti šalia, nustebę žavėtis ar nusivy- 
lę, nuliūdę dėl savo niekingumo nusigręžti, jokiu būdu ne 
išreikšti save. Galbūt tokią atmosferą skleidė didybės apimti 
tėvai, su kuriais konkuruoti vaikui nebuvo jokių šansų, tad 
užaugęs jis visiškai nesąmoningai perduoda šią atmosferą ap- 
linkiniams. 

Kitokį įspūdį palieka žmonės, vaikystėje ypač pranokę 
tėvus intelektu, dėl to sulaukę jų pasigėrėjimo, tačiau buvę 
visiškai vieni su savo problemomis, nes tėvai jiems nė iš tolo 
neprilygo. Tokie žmonės gali paskatinti kitą pajusti savo ge- 
bėjimus, tačiau kartu intelektinėmis priemonėmis gintis nuo 


bet kokių bejėgiškumo jausmo apraiškų. Greta jų junti, kad 

tavo bėda neregima, kaip tėvai niekada neįžvelgė jų pačių, 
visada turėjusių būti stiprių, rūpesčių. 

Taigi suprantama, kodėl kai kurie profesoriai, tikrai su- 
gebantys kalbėti aiškiai, turi pateikti savo mintis tokia sudė- 
tinga, svetima kalba, kad pykčio ir stropumo genamas stu- 
dentas įstengia jas tik įsisavinti, nieko daugiau negalėdamas 
su jomis nuveikti. Galbūt besimokydamas studentas išgyve- 
na jausmus, kuriuos vaikystėje turėjo slopinti jo mokytojai. 
Tokie studentai, kada nors tapę mokytojais, įgis galimybę 
toliau skleisti šias niekam tikusias žinias tarsi didžiulę bran- 
genybę (nes jos jiems brangiai kainavo). 

Kad psichoterapijos procesas būtų sėkmingas, pacientui 
pravartu įsisąmoninti destruktyvius tėvų elgesio modelius. 
Tačiau, kaip minėjau, vien intelektinės įžvalgos nepakanka, 
kad visiškai išsivaduotum iš šių modelių. Mums reikia priei- 
gos prie savo jausmų. 

Tikrasis psichoterapijos proceso tikslas pasiektas, jei pa- 
cientas, atlikęs emocinį savo vaikystės istorijos apdorojimą, 
atgavo gyvybingumą. 

Reikia palikti pačiam žmogui nuspręsti, dirbs jis sure- 
guliuorą darbą ar ne, gyvens vienas ar su partneriu, stos į 
partiją ar ne, jei stos, tai į kokią partiją, — tai jo sprendimai. 
Jiems turės įtakos jo gyvenimo istorija, išgyvenimai ir pa- 


tirtis. Ne mūsų uždavinys jį „socializuoti“, auklėti (taip pat 

ir politiškai, nes bet koks auklėjimas reiškia protegavimą) 
ar „sudaryti jam galimybę surasti draugų“ — visa tai yra jo 
reikalas. 

Tačiau individas, sąmoningai išgyvenęs, kaip vaikystėje 
juo buvo manipuliuojama, kiek jam padaryta žalos, ir su- 
vokęs savo nesąmoningą norą atsilyginti, greičiau nei iki šiol 
permatys kitų manipuliacijas ir pats jaus mažesnį poreikį 
manipuliuoti. Išgyvenęs vaikystės metų bejėgiškumą ir pri- 
klausomybę, jis galės įsijungti į grupes, netapdamas bejėgiš- 
kai priklausomas ar nuolankus. Pakankamai aiškiai suvo- 
kęs, kaip kadaise tarsi didžiausią tiesą išgyveno kiekvieną 
motinos ar tėvo žodį, jis patirs mažesnę grėsmę idealizuoti 
žmones ir sistemas. Tad gali nutikti, kad klausydamas iš- 
ties prastos paskaitos ar skaitydamas išties prastą knygą jis 
iš pradžių darsyk taip pat vaikiškai susižavės ir nustebs kaip 
anuomet, tačiau kartu jau įžvelgs anapus tykančią tuštu- 
mą arba žmogišką tragizmą ir šiurptels. Tokio Žmogaus jau 
nebeapmulkinsi kerinčiais, nesuprantamais žodžiais, nes jį 
subrandino žįšgyvenimai. Sąmoningai iškentęs visą savo pa- 
ties likimo tragizmą, jis galiausiai daug greičiau ir aiškiau 
pajus kito kančią, net jei šiam ją dar reikės slėpti. Įstengęs 
pripažinti savo jausmus, negalės šaipytis iš kito jausmų, kad 
ir kokie jie būtų. Toks žmogus daugiau nebesuks užburto 


paniekos rato. 

Ši raida turi ne tik asmeninių ir šeimyninių, bet ir po- 
litinių padarinių. Žmonėms, atskleidusiems savo praeitį, 
psichoterapijos procese išmokusiems suvokti savo jausmus 
ir ištirti jų realias priežastis, jau nebereikia nukreipti pykčio 
į niekuo dėtus žmones, kad būtų apsaugoti išties šio pykčio 
nusipelnę asmenys. Jie sugeba nekęsti to, kas nusipelno ne- 
apykantos, ir mylėti tą, kas vertas meilės. Jie drįsta žinoti, 
kas nusipelnė jų neapykantos, todėl susigaudo tikrovėje, — 
jiems nereikia būti akliems kaip kadaise kankinamam vai- 
kui, kuris turi tausoti tėvus, taigi priverstas susirasti atpir- 
kimo ožį. 

Toks kiekvieno individo žingsnis nulems demokratijos 
ateitį. Apeliuoti į meilę ir protą beviltiška tol, kol užkertamas 
kelias patirti tikruosius jausmus. Neapykantos neįmanoma 
įveikti argumentais, reikia suvokti jos ištakas ir pasitelkti 
priemones, skatinančias neapykantos nykimą. 

Išgyvenę stiprius jausmus išlaisvėjame — ne tik todėl, kad 
nuo vaikystės įsitempęs kūnas gali „išsikrauti“, bet pirmiau- 
sia todėl, kad toks išgyvenimas atveria akis, išvaduoja iš 
iliuzijų, grąžina mums išstumtus jausmus, neretai ir panai- 
kina simptomus. Taigi stiprina mus ir skatina mūsų raidą. 
Pagaliau išgyvenus pyktį ir suvokus jį kaip pagrįstą, pyktis 
išnyksta. Jis vėl — ir pagrįstai — kyla tik tada, kai atsiranda 


naujų priežasčių pykti. 

Nepagrįsta, į niekuo dėtus žmones nukreipta neapykanta 
niekada nesibaigia, niekada neatlyžta. Ji klaidina, nes ap- 
temdo, padaro nesuvokiamą tikrovę. Ji griauna, nes remiasi 
išstumta griovimo istorija, kurios žiaurumas visiškai išlikęs 
kūno atmintyje. Ji nuodija sielą, graužia mentalinę atmintį, 
iš tikrųjų naikina ne tik gebą įžvelgti ir įsijausti, bet ir protą. 
Saviapgaulės pastatas anksčiau ar vėliau griūva, negailestin- 
gai sužlugdydamas gyvenimą. Jei ne šio pastato kūrėjo, tai 
jo vaikų, jaučiančių tėvų melą, tačiau neturinčių teisės jo 
atpažinti ir kaip tik todėl palūžtančių. Vaikai sumoka visą 
kainą už tėvų išsisukinėjimą. 

Žmogui, galinčiam garbingai, be saviapgaulės išgyventi 
jausmus, nereikia jų dailinti pasitelkiant ideologijas, todėl 
jis nekelia jokios grėsmės kitiems. Šiandien begale pavidalų 
plintanti nacionalistinė sumaištis aiškiai liudija, kad susidu- 
riame su vis ta pačia beprotybe, kurios motyvai, neturintys 
nieko bendra su racionaliais samprotavimais, yra išstumtų 
jausmų ir prisiminimų padarinys. 

Viso pasaulio nacionalistai tokie panašūs neapykanta gy- 
venimui ir griovimo meile, tarsi dėvėtų vieningą tarptautinę 
uniformą. Jų destruktyvumas semiasi peno iš to paties šalti- 
nio, būtent vaikystėje patirtų kančių istorijos, kurios jie arba 
visai neprisimena, arba nenori suvokti, ir kurią visuomenė 


dar visai neseniai apskritai neigė. Siandien šitaip neigti jau 


138 


Gabaus vaiko drama 


neturime teisės, nes rizika vis auga, didindama sprogimo 
grėsmę. Žmonės, pasirengę iš užmaršties tamsos iškelti savo 
istoriją, paskatins ryžtis tokiam žingsniui ir kitus, ir nubu- 
dusia sąmone labiau, nei buvo įmanoma iki šiol, nušvies ir 


nuskaidrins šiandienos „politikos“ tamsą. 


Epilogas (2008 m.) 


Nuo to laiko, kai ši knyga pasirodė 1979 m., daugybė skaity- 
tojų nuolat praneša man, kad skaitant šias esė į jų gyvenimą 
sugrįžo mažas, sutrikęs, nesuprastas, įbaugintas vaikas, ku- 
riuo jie kadaise buvo. Ištisus dešimtmečius jie buvę priversti 
jį apleisti ir pamiršti ir iki šiol niekada to nesuvokė. Dau- 
gybė teigė pirmą kartą pajutę šio vaiko vargus ir skausmą 
taip stipriai, kad galėję verkti. Dauguma stebėjosi apskritai 
taip ilgai nieko nenutuokę apie šio vaiko egzistenciją ir jo 
skausmą. Dažnai laiškuose skaitydavau: „Jūs aprašėte mano 
gyvenimą ir mano šeimą. Iš kur visa tai sužinojote? Nejaugi 
pažinojote mano šeimą?“ 

Stiprias emocines reakcijas į šią knygą veikiausiai gali- 
ma aiškinti ta aplinkybe, kad darbas ties šiuo tekstu skatino 
mano pačios emocinį budimą, mano sprendimą ieškoti savo 
gyvenimo ištakų, šifruoti savo istoriją ir gyventi savo pačios 
gyvenimą be svetimos naštos, kurią man užkrovė auklėjimas 


ir psichoanalitinis išsilavinimas. 

Toks sprendimas išjudina daug laiko reikalaujantį proce- 
są. Džiaugiuosi, kad likimas suteikė man pakankamai laiko, 
kad ne tik atradau bemaž visiškai išstumtą savo vaikystės 
istoriją, bet ir pamačiau, jog ši istorija anaiptol nėra išimtis, 
jog milijonai kadaise mušimą ir smurtą patyrusių žmonių 
kaip ir aš niekada nesusimąstė, kokie tokios patirties pada- 
riniai. Padariusi šį atradimą, išsivadavau ne tik iš baimių, 
galvosūkių ir kaltės jausmo, kuriuos paliko vaikystė, bet ir 
iš visuotinai pripažintų pedagoginių ir psichologinių teori- 
jų, - dabar turėjau pripažinti, jog jos sukonstruotos tam, kad 
paslėptų ar užmaskuotų skausmingą vaikystės tikrovę. 

Šiuo pripažinimu prasidėjo mano naujų tyrimų istorija, 
pradėjau tirti taip pat ir diktatorių, ir labai anksti mirusių 
įžymių rašytojų vaikystę. Visais atvejais be išimties kartojosi 
tas pats modelis: žmonės visiškai neigė patirtas kančias ir 
idealizavo smurtaujančius tėvus, visa tai savo ruožtu skatino 
suaugusiojo destruktyvumą arba autodestrukciją. 

Šių tyrimų rezultatus pateikiu knygose, paskutinės jų — 
Kūno maištas („Revolte des Kėrpers“) ir Tavo išgelbėtas gyve- 
nimas („Dein gerettetes Leben“). Straipsniai ir interviu mano 
interneto svetainėje (www.alice-miller.com) irgi supažindina 
skaitytojus su šių tyrimų išvadomis. 

Vis dėlto šiandieninę mano psichoterapijos koncepciją 


geriausiai atskleidžia skaitytojų laiškai ir atsakymai į juos. 

Daugybė laiškų liudija, kad žmonės išsivaduoja ne tik iš de- 
presijos, bet ir iš fizinių simptomų, kuriuos sukelia depresijos 
neigimas, atsigręždami į savo vaikystę. Jie drįsta sąmoningai 
išgyventi išstumtą grėsmingų tėvų baimę, leidžia sau pagrįs- 
tai pykti, pasipiktinimu reaguoti į patirtas kančias, užuot 
kaip anksčiau atsiprašinėję už tai, kad buvo žeminami. Taip 
silpnėja paralyžiuojanti, liguista jų priklausomybė nuo ka- 
daise smurtavusių tėvų. Tokios sėkmės liudijimai ir kitus 
svetainės lankytojus padrąsino pajausti išstumtus jausmus, 
kurių jie taip ilgai baiminosi, ir patirti, kad jų pastangos 
veiksmingos ir visiškai nepavojingos. 

Regis, mumyse gyvenantis mažas muštas vaikas baimi- 
nasi, kad bus baisiausiai nubaustas, pamėginęs priešintis ne- 
teisybei, apskritai žšdyįses pamatyti, kaip su juo elgėsi tėvai 
pirmaisiais metais, kai jis buvo bejėgis, visiškai priklausomas 
nuo jų meilios simpatijos. Tačiau padedamas suaugusiojo, 
kuriuo dabar yra tapęs, jis gali suvokti, kad bausmės pavo- 
jus jau nebegresia, išsivaduoti iš baimės ir atsisakyti fizinių 
simptomų kalbos. 

Manau, svetainė pateikia atsakymus į daugybę šioje kny- 
goje keliamų klausimų. Vis dėlto nežengus pirmojo žingsnio, 
neperskaičius knygos, neatsivėrus tam vaikui, kuriuo kadai- 
se buvai, svetainės medžiaga gali likti iš dalies neprieinama. 


Galbūt vaikas, kurį atradote skaitydami šią knygą, padės 

jums susiorientuoti svetainėje ir medžiagos gausoje surasti 


kaip tik tai, ko jums reikia šiandien. 


Alice Miller portretas 


Vaikystės tikrovės link 


Alice Miller studijavo filosofiją, psichologiją ir sociologiją 
Bazelyje. Po doktorantūros įgijo psichoanalitikės išsilavini- 
mą Ciuriche ir 20 metų dirbo kaip psichoanalitikė. 1980 m. 
nutarė atsisakyti psichoanalitinės praktikos ir dėstymo, kad 
galėtų rašyti. Nuo to laiko išėjo 13 jos knygų, supažindinan- 
čių plačiąją publiką su vaikystės tyrimo rezultatais. 

Iš 192 valstybių, priklausančių JTO, iki šiol tik devynio- 
lika uždraudė mušti vaikus. Dvidešimtyje JAV valstijų tebe- 
leidžiama vaikus, net paauglius bausti kūno bausmėmis mo- 
kyklose. Žmonės, kuriuos šie faktai piktina, kurie supranta 
jų būsimus padarinius, supras visas Alice Miller knygas. Jie 
suvoks ir tai, kodėl ši autorė atsideda visuomenės išlaisvi- 
nimui iš tamsumo. Knygomis, straipsniais, atsišaukimais, 
interviu ir atsakymais į skaitytojų laiškus savo svetainėje ji 
stengiasi parodyti, kad vaikystėje patiriamo smurto išdava — 


ne tik nelaimingi, sutrikę vaikai, ne tik destruktyviai besiel- 

giantys jaunuoliai ir smurtaujantys tėvai, bet ir savo ruožtu 
sutrikusi, iracionaliai veikianti visuomenė. 

Pasak Alice Miller, prievarta paplitusi visame pasaulyje 
todėl, kad vaikai visur mušami, juolab pirmaisiais gyvenimo 
metais, kai formuojasi smegenys. Visuomenė nelabai suvo- 
kia tokios praktikos žalą, nors ši pražūtinga. Vaikai neturi 
teisės pasipriešinti prievartai, privalo slopinti natūralias re- 
akcijas, baimę ir pyktį, ir tik suaugę šias stiprias emocijas 
nukreipia į savo vaikus ar net į ištisas tautas. Šią dinamiką 
Alice Miller aprašo trylikoje knygų, iliustruodama ją ne tik 
konkrečių atvejų iš savo praktikos istorijomis, bet ir daugybe 
studijų, skirtų diktatorių ir įžymių menininkų biografijoms. 
Visos jai žinomos visuomenės vengia šios tematikos, todėl 
vaikystėje sudaromos sąlygos atsirasti visiškai iracionaliam 
elgesiui, žiaurumui, sadizmui ir kitiems iškrypimams, o re- 
zultatai laikomi natūraliais arba genetikos nulemtais. Alice 
Miller tvirtina, kad tik įsisągmoninus tokią dinamiką įmano- 
ma nutraukti prievartos grandinę, — ir viso gyvenimo triūsą 
nukreipia į šį tikslą. 

Pastaraisiais metais ji išplėtojo psichoterapijos koncepci- 
ją, primygtinai rekomenduojančią kenčiančiam žmogui at- 
sigręžti į savo istoriją tam, kad įstengtų priimti, išgyventi ir 
panaikinti nesąmoningą, tačiau vis dar labai stiprią skaus- 


mo, kurį jautė mušamas vaikas, baimę ir pagrįstą pyktį. Lik 

šitaip žmogus gali išties subręsti ir pasidaryti nepriklauso- 
mas. Juk kaip tik vaikiška visagalių tėvų baimė stumia su- 
augusiuosius smurtauti prieš savo vaikus arba sirgti sunkio- 
mis ligomis ir nuvertinti kadaise patirtas žiaurybes. Beribė 
ezoterinių ir „dvasinių praktikų pasiūla pasitelkiama tam, 
kad užmaskuotų kadaise patirtos kankynės skausmą. Alice 
Miller požiūriu, nepaisant liūdnųjų aspektų, jos atradimas iš 
tikrųjų nuteikia labai optimistiškai, nes atveria duris į sąmo- 
nę, į vaikiškos tikrovės suvokimą, kartu skatindamas suau- 
gusįjį išsivaduoti iš vaikiškos baimės ir destruktyvių jos pa- 
darinių. Jau daugybę metų savąją vaikystės tikrovės paiešką 
Alice Miller suvokia kaip visišką priešingybę psichoanalizei, 
pagal seną tradiciją kaltinančiai vaiką ir saugančiai tėvus. 
Dėl šios priežasties ji jau devintajame dešimtmetyje išstojo iš 


psichoanalizės draugijos. 


Prievartos Ištakos 


12 tezių 


Jau prieš keletą metų moksliškai įrodyta, kad visuomenė ne- 
išvengiamai patiria pragaištingus vaiko traumavimo pada- 
rinius. Šis žinojimas svarbus kiekvienam žmogui, jį turime 
kuo plačiau paskleisti, kad paskatintume esmines permainas 
mūsų visuomenėje ir pirmiausia išsivaduotume iš aklo prie- 
vartos eskalavimo. Toliau pamėginsime išdėstyti, ką turime 
omeny: 

r. Kiekvienas vaikas ateina į pasaulį tam, kad augtų, 
bręstų, gyventų, mylėtų, išreikštų jo saugumą užtik- 
rinančius poreikius ir jausmus. 

2. Vaiko raidai reikia suaugusiųjų, gerbiančių jį ir my- 
linčių, garbingai padedančių orientuotis, dėmesio ir 
apsaugos. 

3. Šių gyvybiškai svarbių vaiko poreikių frustracija, vai- 
ko išnaudojimas suaugusiųjų poreikiams, jo mušimas, 


baudimas, prievartavimas, manipuliacija, atstimi 

mas, apgavystė, jei jų liudininkas niekada neįsikiša, 
neišdildomai pažeidžia vaiko integralumą. 

Normali reakcija į traumą — pyktis ir skausmas. Vaiką 
traumuojantys aplinkiniai draudžia pykti, vienatvėje 
išgyventi skausmą pačiam vaikui nepakenčiama, todėl 
jis priverstas slopinti šiuos jausmus, išstumti traumos 
prisiminimą ir idealizuoti savo kankintojus. Paskui jis 
nebežino, kaip su juo buvo elgiamasi. 

Nuo tikrosios priežasties atsieti pykčio, bejėgiškumo, 
nevilties, ilgesio, baimės ir skausmo jausmai pasireiš- 
kia destruktyviais veiksmais, nukreiptais į kitus (nusi- 
kaltimai, tautų žudynės) arba į save (narkomanija, al- 
koholizmas, prostitucija, psichikos ligos, savižudybė). 
Keršto aukomis labai dažnai tampa vaikai, jiems pri- 
metama atpirkimo ožio funkcija, antra vertus, mūsų 
visuomenėje vis dar galima persekioti juos visiškai ne- 
baudžiamam, net gerbiamam, pavadinus šį persekioji- 
mą auklėjimu. Tragiška, jog muši savo vaiką tam, kad 
nejaustum, ką padarė tavo paties tėvai. 

Kad smurtą patyręs vaikas netaptų nusikaltėliu ar psi- 
chikos ligoniu, jam būtina bent kartą gyvenime su- 
tikti žmogų, aiškiai žinantį, kad ne mušamas, bejėgis 
vaikas, o aplinkiniai yra bepročiai. Visuomenės žino- 


jimas gali padėti išgelbėti gyvenimą, o nežinojimas 

skatinti jo griovimą. Giminaičiai, advokatai, teisėjai, 
gydytojai ir slaugytojai turi didžią galimybę stoti vai- 
ko pusėn tikėdami juo. 

Iki šiol visuomenė saugojo suaugusiuosius ir kaltino 
aukas. Jos aklumą parėmė teorijos, visiškai atitinkan- 
čios mūsų prosenelių auklėjimo modelį, taigi laikan- 
čios vaiką sukta, blogų instinktų valdoma būtybe, 
išgalvojančia melagingas istorijas, užsipuolančia nie- 
kuo dėtus tėvus arba geidžiančia jų. Iš tikrųjų kiek- 
vienas vaikas dėl tėvų žiaurumo yra linkęs kaltinti 
save, nepripažinti tėvų, kuriuos visada myli, atsako- 
mybės. 

Pasitelkiant naujus psichoterapijos metodus prieš ke- 
letą metų pavyko įrodyti, kad išstumti trauminiai 
vaikystės išgyvenimai kaupiasi kūne ir, likdami ne- 
sąmoningi, veikia tolesnį suaugusio žmogaus gyveni- 
mą. Negana to, elektroniniai dar negimusių kūdikių 
tyrimai atskleidė aplinkybę, kurios daugelis suaugu- 
siųjų iki šiol nesuvokia, būtent tai, kad vaikas nuo 
pat pradžių jaučia ir švelnumą, ir žiaurumą, ir pats jų 
mokosi. 

Šitai žinant aiškėja, kad bet koks absurdiškas elgesys 
turi slaptą logiką, kuri atsiskleidžia, kai traumuojanti 


vaikystės patirtis jau neprivalo likti tamsoje. 

Tapę jautresni vaikystės žiaurybėms, kurias visuomenė 
iki šiol neigia, ir jų padariniams, savaime prisidėsime 
stabdydami prievartos perdavimą iš kartos į kartą. 

Žmonės, kurių integralumas vaikystėje nebuvo pa- 
žeistas, kurie patyrė tėvų globą, pagarbą ir sąžinin- 
gumą, jaunystės metais ir vėliau bus protingi, jautrūs, 
atjaučiantys ir labai imlūs įspūdžiams. Jie džiaugsis 
gyvenimu ir nejaus poreikio žaloti ar net žudyti kitą 
arba save. Savo galią jie panaudos gynybai, o ne kitų 
puolimui. Silpnesniuosius, taigi ir savo vaikus, jie aps- 
kritai tegalės gerbti ir globoti, nes patys kadaise paty- 
rė pagarbą ir globą, ir nuo pat pradžių sukaupė tokią 
patirtį (o ne žiaurumą). Šie žmonės niekada neįstengs 
suprasti, kodėl jų protėviams kadaise prireikė sukur- 
ti milžinišką karo pramonę tam, kad pasijustų šiame 
pasaulyje gerai ir saugiai. Gynyba nuo vaikystės grės- 
mių netaps nesąmoningu jų gyvenimo uždaviniu, to- 
dėl su realiomis grėsmėmis jie galės elgtis racionaliau 


ir kūrybiškiau. 

są visame akskiije, Knygoje Alice Miller akivaizdžiai 
parodo, kaip vaiko išnaudojimas suaugusiųjų poreikiams, 


jo baudimas, mušimas ir manipuliavimas pažeidžia jauno 
žmogaus integralumą bei skatina jį atsižadėti savasties. 


Anot autorės, „Neįmanoma pakeisti praeities, neįmanoma 
panaikinti vaikystėje patirtų traumų. Tačiau galime keistis 
patys, galime „sutaisyti“ save, atgauti prarastą vienovę“ 
Tam reikia atsigręžti į praeitį, atverti duris į vaikiškos 
tikrovės suvokimą bei sąmoningai išgyventi išstumtus 
jausmus. Taip galime ne tik išsivaduoti iš vaikystėje 
patirtos baimės bei jos destruktyvių padarinių dabartyje, 
bet ir sustabdyti prievartos perdavimą iš kartos į kartą 
ateityje. 

